
Faris 102... 


ACTUL I 


DOMNUL DE SAINT-VALLIER 


O serată la Luvru. Săli magnifice, pline de bărbați şi femel 
în ținută de gală. Sieşnice aprinse. Muzică, dans, veselie. Va: 
leţii poartă tăvi de aur cu veselă smălțuită. Grupuri de seniori 
şi doamne se perindă fără încetare. Serata e pe siîrşite. Zorile 
mijesc la ferestre. Se simte o oarecare libertate în altitudini; 
spre sfîrşitul ei, petrecerea începe să ia aspectul unei orgii Or- 
namentaţia sălilor, mobilierul şi costumele sînt în stilul Renaş- 
terii, 


SCENA I 


Regele, aşa cum a fost pictat de Tiţian, 
Contele de la Tour-Landry 


REGELE 


Mă preocupa, conte, această aventură. 
E drept că-i o burgheză de-obirşie obscură, 
Dar e încîntătoare. 


an 


CONTELE DE LA TOUR-LANDRY 


Acum pricep de ce 
Duminica vă duceţi... 


REGELE 


La Saint-Germain-des-Pres 
S-asist la liturghie. 


CONTELE DE LA TOUR-LANDRY 
Idila dăinuieşte 
De două luni ? 
REGELE 
Aproape. 
CONTELE DE LA TOUR-LANDRY 
Şi unde locuieşte 
Frumoasa ? 
REGELE 


În stradela Bussy. Un colţ pustiu... 


CONTELE DE LA TOUR-LANDRY 


Alături de palatul lui de Cosse? 


REGELE 


CONTELE DE LA TOUR-LANDRY 
Știu. 
Și ați făcut progrese? 
REGELE 


O babă afurisită 
De urma ei, ca umbra e veşnic nelipsită. 


CONTELE DE LA TOUR-LANDRY 
Nu, zău 2 


REGELE 


Și pe deasupra — ce-i foarte curios — 
E că, mereu spre seară, un om misterios, 
Ascuns sub o mantilă, prin umbră se strecoară 
Şi proiitînd cînd bezna peste oraş coboară, 
Pătrunde-n casă. 


CONTELE DE LA TOUR-LANDRY 
Sire, făceţi la fel. 
REGELE 
Nu pot. 
E poarta zăvorită şi zidu-nalt de tot. 
CONTELE DE LA TOUR-LANDRY 


De cînd măria voastră îi face curte, oare 
Aveţi vreun semn că doamna e... binevoitoare 2 


REGELE 
Pot afirma, desigur, din cîteva priviri 
Că nu mi-e dat să-ntîmpin prea mari împotriviri, 
CONTELE DE LA TOUR-LANDRY 
Ea ştie că-i iubită de rege? 


REGELE 
Aş! De unde! 
Sînt deghizat. Cu regele-i greu să mă confunde, 
CONTELE DE LA TOUR-LANDRY 
(rizind) 


Ha! ha! Văzui, în fine, un rege captivat 
De-amanta vreunui popă... şiret şi depravat. 


(Apar mai mulţi seniori şi Triboulet.) 
REGELE 


(contelui de la Tour- Landry) 


St ! Vine lume ! — Conte, în dragoste se cere 
Discreţie. 


(Intorcîndu-se spre Triboulet, care s-a află 
ei și a auzit ultimele cuvinte.) 


Dreptate am, Triboulet ? 


TRIBOULET 


Tăcere | 
Cînd vrei de ochii lumii iubirea s-o fereşii, 
Misterul este vălul în care-o înveleșii | 


g 


SCENA II 


Regele, Triboulet, Contele de Gordes, 
mai mulţi seniori, în veșminte superbe. 
(Triboulet e în costum de bulon, așa cum l-a pic- 
tat Boniface. Regele privește trecînd un grup de 
femei.) E 


CONTELE DE LA TOUR-LANDRY 


O! Doamna de Vendosme e divină! 


CONTELE DE GORDES 
| Mai divine 
Sînt doamnele de Alba si Montchevrenil. 
REGELE 
Ei bine, 
"Pe toate le întrece contesa de Cossé. 
CONTELE DE GORDES 
Worbiţi în șoaptă, sire. 


(Arată pe contele de Cossé, care trece prin fundul 

scenei. Contele de Cosse e scund şi burtos; el e 

unul din cei „patru gentilomi cu greutate ai Fran- 
tei“, după cum spune Brantôme.) 


Bărbatu-aicea e 
Și poate să v-audă. 
REGELE 


S-audă, lghioana t- 
Nu-mi pasă! 


CONTELE DE GORDES 


Dar domniţa ? Să n-audă Diana... 


REGELE 
Nu-mi pasă ! 


(Trece în fundul scenei, în întîmpinarea altor 
doamne ce-şi fac apariţia.) 


TRIBOULET 
(contelui de Gordes) 


E în ceartă cu Diana de Poitiers. 
De-aproape-o săptămină nu-i mai vorbeşte. 


CONTELE DE GORDES 


He] 
Ce-ai zice s-o trimită la soţ acasă ? 


TRIBOULET 


Oare ? 
Nu cred. 


CONTELE DE GORDES 


Pe-al ei părinte de la spînzurătoare 
Ea l-a salvat, cu prețul onoarei ei. 


TRIBOULET 
Să-ţi spun... 


De Saint-Vallier acesta e un bătrîn nebun. 
Dac-a putut admite ca scumpa lui Diană — 

O fată minunată, frumoasă, diafană, 
Un înger ce pe lume din cer s-a furişat... 
S-o ieie majordomul acela cocoşat ? 


CONTELE DE GORDES 


Nebun ! Eram cu dinsul pe eşafod, în piaţă, 
In ziua graţierii. Era livid la faţă... 

Și cu o voce gravă răspunse doar atît : 

„Să-l aibă Domnu-n pază pe rege“ ! — Hotărit 
Că nu e-n toată mintea. 


REGELE 
(scoborind cu contesa de Coss6) 


Cum, pleci? Eşti nemiloasă | 


CONTESA DE COSSE 
(suspinind) 


Plec la Soissons, cu soţul. 


REGELE 


E-o faptă scandaloasă ! 
Cînd tot Parisul este de vraja ta cuprins ; 
Cînd tot ce este nobil şi spirit mai distins 
Admiră cu ochi lacomi de patima iubirii 
Pe cea mai minunată creaţie a firii; 
Cînd pe-un suris seniorii cu spada se strivesc; 
Şi cînd poeţii noștri în versuri te slăvesc; 
Cînd ochii tăi, ce-aţiță văpăile speranţii, 
Fac pe femei să-şi pună la adăpost amanţii ; 
Cum, dumneata, un soare fierbinte de dorinți, 
Ce strălucești la curte; dispreţuind pe prinți, 

Pe duci și chiar pe rege, le bagi în vizunie 
In fundu-unei provincii ? Dar e o nebunie! 
CONTESA DE COSSE 
Calmaţi-vă ! 
REGELE 


Vai, doamnă, ce gust original 
Să vrei să stingi lumina în toiul unui bal? 


(Intră contele de Cossé.) 
CONTESA DE COSSE 
Vai! Soţul meu! Ia seama! Mă duc! 


(Se desparte repede de rege.) 


REGELE 
Dracul să-l ieie | 
(Lui Triboulet.) 
Am soris şi versuri pentru acest drac de femeie. 
Nu ţi-a citit din ele Marot ? Trei strote-ntregi. 
TRIBOULET 


Nu-s amator de versuri, cind sorise sint de regi. 
Sînt proaste! 


REGELE 
Ah! Paiaţa | 

TRIBOULET 
O! Lasă trubadurii 
Să cînte-ndrăgostirea și farmecul pădurii. 
Ocupă-te de doamne, cu vervă și umor. 
„Marot să facă versuri... iar regele amor! 


REGELE 
(entuziast) 


Dar e o voluptate să faci pentru amante 
Catrene vaporoase şi poezii galante. 
Prind parcă aripi! 


TRIBOULET 
Sire, o să te văd zburînd ! 


REGELE 


De n-aş vedea pe doamna Coislin, reapărind.., 
Aș pune să te bată. 


(Se îndreaptă grăbit spre doamna de Coislin, care 
îi face semne graţioase.) 


TRIBOULET 
(aparte) 


si Hop ! fluturele zboară 
Acum spre altă floare ! 


CONTELE DE GORDES 


(se apropie de Triboulut și-i atrage atenția la ce 
se petrece în fundul scenei) i 


Doamna Cossâ coboară. 
Mă prind c-are să zvîrle mănușa pe podea, 
Ca regele s-o vadă, s-o ia şi să i-o dea. 

TRIBOULET 
Atunci să stăm la pîndă. 


(Contesa de Cossé, care a observat atenţia pe care 
regele o dă doamnei de Coislin, enervată, lasă 
să-i cadă buchetul din mînă. Regele părăseşte pe 
doamna de Coislin şi ridică buchetul contesei de 
Cossé, cu care apoi se întreține foarte duios.) 


CONTELE DE GORDES 
(aparte, lui Triboulet) 
Ți-am spus ? 
TRIBOULET 
E admirabil | 


CONTELE DE GORDES 
L-a prins în lat! 


TRIBOULET 


Femeia e-un diavol adorabil ! 


(Regele siringe de talie pe contesa de Coss& şi 

îi sărută mîna. Ea ride şi face nazuri, foarte bine 

dispusă. Contele de Cosse apare bruse pe uşa din 

îund. Contele de Gordes îi atrage atenţia lui Tri- 

boulet. Contele de Cosse s-a oprit în prag, cu pri- 
virea ţintă la soţia sa şi la rege.) 


CONTELE DE GORDES 
(lui Triboulet) 


Atenţie! Bărbatul ! 

CONTESA DE COSSE 
(zărindu-şi soțul, către rege, care a gata s-o îm- 
brățişeze) 


Vai! Să ne despărțim! 


(Se strecoară din braţele regelui şi dispare.) 


 TRIBOULET 
De ce nu stă acasă burtosul legitim? 
(Regele trece la buietul din fundul scenei şi cere 


să i se dea să bea.) 


CONTESA DE COSSE 
(coborînd în scenă, aparte, preocupat) 


Le-or fi vorbit ? 


(Se apropie de contele de la Tour-Landry, care îi 
face semn că are să-i spună ceva.) 


Ce este? 
CONTELE DE LA TOUR-LANDRY 
d (misterios) 
Îți aamiram nevasta |! 


(Contele de Cosse se supără şi se îndreaptă spre 
contele de Gordes, care îi face semn că are să-i 
. vorbească.) 


CONTELE DE GORDES 
(in şoaptă) 


Ce ginduri negre, conte, îţi tot îrămintă țeasta... 

De-ntorci într-una capul, buimac şi încruntat 2 


(Contele de Cossé îi întoarce spatele şi dă cu ochii 

de Triboulet, care îl trage discret într-un colț, în 

timp ce contele de la Tour-Landry şi contele de 
Gordes rid cu hohole.) 


TRIBOULET 
(încet lui de Coss6) 
Vai ! conte, ai o mutră de om înspăimîntat. 


(Izbucneşte în ris şi-i intoarce spatele, Contele 
de Cossé iese furios.) 


REGELE 
(revenind în fața scenei) 
Sînt fericit, paiaţă ! Femeia e-o podoabă, 
Alăturea de Luvru, Olimpul e-o cocioabă... 


E Jupiter ridicol şi Hercul caraghios ! 
Sînt fericit, paiaţă ! Dar tu? 


TRIBOULET 


Neindoios, 
Sint fericit atuncea cind iscodese buclucuri 
Si cînd stirnese zizanii. Tu, sire, tu te bucuri, 
Ferice ca un rege! 


REGELE 


La fel de fericit 
Ca mama-n clipa-n care. rizind, m-a zămislit | 


(Privindu-l pe contele de Cossé, care icse.), 


Numai Coss6, din toată această omenire, 
Ne tulbură serbarea. 


TRIBOULET 
E prost ca noaptea, sire! 
REGELE 
Tot mă desfată-afară de-acest gelos netot. 


— Să poţi să faci ce-ţi place, să vrei tot, să ai tot... 
Ce minunată-i viața | Păcat că-i aşa scurtă | 


TRIBOULET 


E şi mai minunată, atuncea cînd eşti... turtă! 


REGELE 


Dar ce zăresc ? Ce braţe ! Ce ochi dumnezeieşti | 


TRIBOULET 


Contesa-i. Fac prinsoare, 


REGELE 
Să vii să ne păzeşti, ` 
(Cîntă.) 
Paris, eşti plin de tinerețe 


De vrajă şi de frumuseți, 
Femeile sînt șugubeţe.., 


TRIBOULET 
(continuînd cîntecul) 


Bărbaţii toți sînt șugu...beți ! 


(lese cu regele. Intră în scenă eiţiva gentilomi.) 


SCENA II] 


Contele de Gordes, domnul de Pardaillan, tînăr pai 
blond ; domnul de Vic; maestrul Clement Marot, în 
costum de valet al regelui; apoi ducele de Pienne 
și încă unul sau doi gentilomi; din cînd în cînd 
contele de Cossé, care se plimbă agitat şi furios. 


CLEMENT MAROT 
(salutîndu-l pe contele de Gordes) 


Ne-aduci vreo veste nouă ? 


CONTELE DE GORDES 


Serbarea-i ca-n poveste | 
Și regele petrece ! j 


MAROT 


„Ce uimitoare veste 
Că regele... petrece ! Ce spui ? Miraculos ! 


CONTELE DE COSSE 
(trecînd prin spatele lor) 


Un rege ce petrece... e-un om periculos ! 


(Trece mai departe.) 

i CONTELE DE GORDES 
Sărmanul om ! Mi-e milă! Ce ticăloasă soartă ! 
MAROT 
(în şoaptă) 
Monarhul a pus ochii pe scumpa lui consoartă | 
(Contele de Gordes dă din cap afirmativ. Intră 
ducele de Pienne.) 
CONTELE DE GORDES 
A | lată-l şi pe duce! 
(Se salută.) 


DUCELE DE PIENNE 
(cu un aer misterios) 


Amici, sînt uluit ! 
Stiţi ce-am aflat ? Un lucru de neînchipuit ! 
Şi comic... şi fantastic | O să vă dau o veste 
Să vă cruciţi cu toții. 


CONTELE DE GORDES 
Ce s-a-ntîmplat ? Ce este ? 
DUCELE DE PIENNE 
(adunîndu-i în jurul lui) 
Discreție ! 


(Lui Marot, care se întreţine, într-un colț al scenei, 
cu un alt grup de gentilomi.) 

Maestre Marot, ia vino-ncoa. 
(Marot se apropie.) 


Eşti mare găgăuţă ! 


MAROT 
Te rog, nu-nsinua, 
Nu-s mare în nimica. 
DUCELE DE PIENNE 


N-ai scris tu într-o carte 
De Triboulet că este un specimen „aparte“ ; 
„Cu toate că de treizeci de ani a tot crescut, 
La cap e ca în ziua în care s-a născut.“ 


MAROT 


Să mă trăsnească Domnul dacă-nţeleg o boabă. 


DUCELE DE PIENNE 
Am să-ţi explic. 
(Contelui de Gordes.) 
Ei, conte, ia vino-ncoa în graba. 
(Domnului de Pardaillan.) 


De Pardaiilan, polteşte şi dumneata aici. 


(Contele de Gordes, domnul de Pardaillan, Marot 
şi contele de Cosse fac cere în jurul ducelui.) 


Ghiciţi ce i se-ntimplă lui Triboulet, amici ? 

DOMNUL DE PARDAILLAN 
i-a retezat cocoaşa ? 
CONTELE DE COSSE, 
TI face conetabil ? 
MAROT 
E plin de duh, pesemne. 
DUCELE DE PIENNE 
Ceva mai formidabil | 


CONTELE DE GORDES 


Te pomeneşti că are ghebosul vreun duel 
Cu domnul... Gargantua... sau cu Pantagruel ! 


DUCELE DE PIENNE 
Un lucru mai teribil! 
CONTELE DE COSSE 


A dat de vreo comoară ?! 


MAROT 


Are-o-nlilnire-n ceruri cu... prea sfinta fecioară ?l 


DOMNUL DE PARDAILLAN 


O îi avind pretenţii să-l facă majordom 21 

DUCELE DE PIENNE 
Aş! 
CONTELE DE GORDES 
Ce-ar fi s-aibă suflet şi el, ca orice om ?! 
DUCELE DE PIENNE 


Ceva mult mai fantastic ! Dihania diformă 
Are-o... 


CONTELE DE COSSE 


Ce are, duce ? 


DUCELE DE PIENNE 


Surpriza e enormă | 


MAROT 
Cocoașa ?! 


DUCELE DE PIENNE 


Ei, pe dracu! O să cădeţi pe jos ! 
Ghebosu-are amantă ! 


(Toţi izbucnesc in rîs.) 


MAROT 
Ei, fugi ! Eşti caraghios! 


DUCELE DE PIENNE 
Vă jur pe ce-am mai sacru! 

DOMNUL DE PARDAILLAN 


Te ţii de pozne, duce | 


DUCELE DE PIENNE 


Am să v-arăt şi casa în care el se duce 

In fiecare seară, în chip misterios, 
Ascuns sub o mantilă, ca un poet sfios. 
Treceam din întîmplare deunăzi pe strada 
Cu pricina... şi astfel descoperii şarada. 
Aş vrea să-i fac o farsă. 


MAROT 


Ce temă de rondel | 
Un Triboulet în formă de... Cupidon model ! 


DOMNUL DE PARDAILLAN 

(rizînd) 
Ei, nu, că mor! 
CONTELE DE GORDES 

(rizind) 

Ghebosul vînează-acum gazela ?| 
MAROT 
(rizind) 


Cu Triboulet alături, sînt sigur că donzela 
— De-ar fi ca să debarce iar la Calais Bedford — 
l-ar pune pe britanici pe goană! 


(Toţi fac haz. Apare domnul de Vic. Ducele de 
Pienne duce degetul la gură.) 


DUCELE DE PIENNE 
Domnilor, 
Tăcere | 
DOMNUL DE PARDAILLAN 
(ducelui de Pienne) 
Ce se-ntimplă că regele dispare 
in fiecare noapte în taină ? 
DUCELE DE PIENNE 
Mi se pare 
Că Vic o să ne spună, că dinsu-i mare vraci. 
DOMNUL DE VIE 


Știu doar că maiestatea sa se distrează-n draci! 


CONTELE DE COSSE 
Și încă cum | 


DOMNUL DE VIE 


Dar altfel, de vreţi să-mi dau părerea, 
Prin ce anume locuri îşi caută plăcerea ; 
Pe unde umblă noaptea, pe-ascuns și deghizat į 
De cine-i în momentul de faţă-amorezat ; 
Pe ce fereastră sare şi-n ce anume casă ; 
Cum sint burlac, prieteni, vă spun cinstit, nu-mi pasă! 


CONTELE DE COSSE 


Cînd regele-a pus ochii pe cite cineva, 
Nici dracul nu-i în stare în cale să-i mai stea. 
Vai de acei ce-au fată, sau soră, sau nevastă... 

Căci poate să-i pîndească o groaznică năpastă. 
Să fie-atenţi aceia ce sînt părinți sau soți. 
O gură-atunci cînd ride și-arată dinţii toţi | 


DOMNUL DE VIC 
(încet, către ceilalţi) 


Ce teamă i-e de rege! 


DOMNUL DE PARDAILLAN 
Dar doamnei nu-i prea pasă | 
MAROT 
Şi tocmai Iucru-acesta îl roade și-l apasă. 
CONTELE DE GORDES 
(contelui de Cosse) 


Nu ai dreptate, conte. E-un lucru prețios 
Cînd regele petrece, glumeşte și-i voios. 


DUCELE DE PIENNE 
(contelui de Gordes) 


E drept. Un rege care se plictiseşte, conte, 
E ca o fată-n doliu... 


z DOMNUL DE PARDAILLAN 
O puşcă fără glonte... 
DOMNUL DE VIC 


O vară fără ploaie... 


MAROT 
(în şoaptă) 
Se-ntorc iar în salon 
Stăpînul şi bufonul... frumosul Cupidon ! 
(Intră regele cu Triboulet. Curtenii se îndepăre 
tează respectuoşi.) 


SCENA IV; 
Aceiaşi, Regele, Triboulet 


TRIBOULET 
(intrînd şi continuind o conversaţie 
începută.) 
Ei, nu! Savanţi la curte! E groaznică povara | 


REGELE 


Aşa pretinde sora mea, doamna de Navara, 
S-avem savanţi la curte. 


TRIBOULET 


O! sire, nu uita... 
Eu n-am băut atîta ca maiestatea ta. 
De-aceea pot să judec mai limpede, pesemne, 
Această fantezie ciudată ce-o să-nsemne ? 
Am două avantaje cu care o combat: 
Intîi că nu sînt rege... şi-al doilea... nu-s beat | 
Decît savanţi la curte, mai bine o holeră, 
O ciumă, o năpastă, o... 


REGELE 


Eşti o hahaleră ! 
Ţi-am spus doar că-i dorința surorii mele. 

TRIBOULET 


Răul 
Nu-i animal pe lume mai hîd, mai nătărău,; 
Nu-i bufniţă mai slută, mai rea, mai cobitoare; 
Nu-i corb mai lacom ; fiară pe glob mai răpitoare; 
Nu-i lup, nu-i bou, nu-i gîscă; nu-i nici măcar poet; 
Nu-i ture mai îndărătnic ; nu-i popă mai şiret; 
Nu-i javră mai lățoasă ; nu-i nici o vietate... 
Un animal pe lume mai plin de-absurditate, 
Mai încrezut, mai searbăd, mai sec, mai enervant... 
Decît măgarul ăsta, supranumit „savant“ ! 
Ce? Îţi lipsesc puterea, plăcerea, sprintenia ? 
Femeile cu care îţi pariumezi domnia ? 


REGELE 


Vezi, sora mea pretinde că totuşi nu-i de-ajuns. 
Femeile-s plăcute, dar au un neajuns: 

Te plictiseşti cu vremea: tot blondă, tot brunetă... 
Mai trebuie-o schimbare. 


TRIBOULET 


Ce stranie reţetă ! 
Cînd omu-i dus pe gînduri, e trist sau grijuliu, 
Să-i recomanzi să-nghită savanţi ? Dar e hazliu! 


REGELE 


Bun. Să lăsăm savanții. Să luăm poeți. 


TRIBOULET 


Vai, sire ! 
Ar fi pe capul nostru mai cruntă urgisire. 
Căci, să-ţi spun drept, m-aş teme de un poet limbut, 
Mai mult decît se teme de cruce Belzebut ! 

REGELE 


Nu mulţi. Vreo cinci sau şase poeţi de meserie, 


TRIBOULET i ) 
Dar e-o academie! E o menajerie ! 
(Arătind pe Marot.) 
Ce, nu-ţi ajunge oare Marot? Te încumeţi 
Să-ţi otrăveșşti viaţa cu alţi şase poeţi ? 
MAROT 
Îți multumesc ! 
| (Aparle.) 


Bufonul mă scoate din sărite | 


TRIBOULET 
Femeile sint, sire, ființe măiestrite. 
E tot ce-avem în viață mai scump, mai de temei. 
Cînd ai femei cu carul, femei peste femei... 
Ce-ţi trebuiesc savanții ? 
REGELE 

O taină să rămiie... 

Dar afla: fug de dinșii... ca dracul de tămiie! 


(Intr-un grup în fundul scenei izbucnesc risete. 
Lui Triboulet.) 


Curtenii rid de tine. 

TRIBOULET 
(urcă puţin şi trage cu urechea, apoi se înapoiază) 
E vorba de-alt nebun. 
REGELE 
De cine? 
TRIBOULET 
Chiar de rege! 
REGELE 
Ei, drace! Şi ce spun? 
TRIBOULET 
Că ești avar cu dînşii. 
REGELE 
Auzi, ce farfarale ? 
TRIBOULET 


Că tot merge-n Navara: favoruri şi parale... 
Și ei, săracii, rabdă |! 


REGELE 
Ha ! Cine se găsi 2 


Mereu nemulţumiţii : Brion, Montmorency 
Și Montchenu. 

TRIBOULET 
Desigur. 
REGELE 


E culmea toleranţei ! 
Căci primul dintre dînşii e amiral al Franţei; 
Secundul conetabil: şi-al treilea-a ajuns 
Chiar şambelanul curţii. Şi tot nu li-e de-ajuns? 


TRIBOULET 


Sărmanii! Au dreptate. Mai fă-le o favoare. 
Mai dă-le... 


REGELE 
Ce anume ? 


TRIBOULET 


Cite-o... spînzurătoare | 


DUCELE DE PIENNE 
(rîzînd, către ceilalţi seniori din grupul din fund) 


Aţi auzit ce spune de noi acest ghebos? 


AMIRALUL DE BRION 
(aruncînd spre Triboulet o privire plină de miînie) 


Dar o să ne-o plătească | 
DOMNUL DE MONTMORENCY 


Cu vîrf | 


30 


DOMNUL DE MONTCHENU 
Valet scîrbos | 
TRIBOULET 
(regelui) 
Vai ! sire, nu te-apucă vreun dor, o nostalgie... 
Să dai peste-o femeie ce, fără să te ştie, 
Să zică „nu“ cu ochii, cu inima-nsă „da“ ? 
REGELE 
Ce ştii tu? 


TRIBOULET 


O femeie oricînd îţi va ceda 
Dar asta nu-i iubire. 


... 


REGELE 
Și cine-ţi spune oare 
Că nu-s iubit de nimeni cu sinceră ardoare ? 
TRIBOULET 
Făr' să te ştie? 


REGELE 
Fără. 
(Aparte.) 
Nu-i voi mărturisi 
Nimic din aventura din ulița Bussy. 

TRIBOULET 


Atunci... e o burgheză ? 


REGELE 
Şi de ce nu? 


` TRIBOULET 
Ia seamă f 
Burgheza-i un pericol... şi mi-e teribil teamă, 
Burghezul are-un suflet răzbunător, hain, 
Cînd de-ale sale bunuri s-atinge vreun străin. 
Ce, nu-ți ajung curtenii care să te desfele... 
Şi care-ţi dau cu droaia : surori, neveste, fete ? 
REGELE 
O să mă ţin de fusta contesei de Cosse. 


TRIBOULET 
Păi ce mai stai? 


REGELE, 

(rizind) 

E lesne de zis din gură... del 
TRIBOULET 


Vrei s-o răpim la noapte ? 


REGELE 
(arătind pe contele de Cossé) 


Dar centele 2 

TRIBOULET 
Pe dracu? 
Avem leac pentru dinsul: Bastilia ! 
REGELE 
Săracu! 
TRIBOULET 
Ce-ar fi să-l facem duce? 
REGELE 
pă Cum e gelos — fatal — 
O să refuze cinstea... şi iese vreun scandal L. 
TRIBOULET 
(reilectind) 


E un încurcă-lume. Nu cred că ne rămîne 
Decît un singur lucru : să-l exilăm, stăpine. 


(De citeva clipe, contele de Cosse s-a apropiat 
de rege și Triboulet şi ascultă ce vorbesc. Tribouiet 
se bate cu mina pe frunte, avind o idee.) 


Dar mai există-un mijloc şi simplu şi comod. 


(Contele de Cossé se apropie și mai mult şi trage 
cu urechea.) 


Ce-ar fi de l-am trimite direct la eşṣafod ? 


(Contele de Cossé tresare, înspăimintat.) 


Stirnim o uneltire cu Spania, cu Roma... 


3 — Regele petrece — Ruy Blas 


CONTELE DE COSSÊ 
(izbucnind) 


Aturisit de diavol ! 
REGELE 
(rizînd şi bătindu-l pe umăr pe contele de Cosst) 


E palid ca fantoma ! 
(Lui Triboulet.) 
Vrei să-i tai capul ? Doamne! Păi te-ai gindit niţel, 


Ilustra mea paiață, ce-o să găseşti în el... 
Cînd capul lui de-a dura va fi să se răstoarne ? 


TRIBOULET 
Ce-o să găsesc ? Probabil nişte... măreţe coarne! 
CONTELE DE COSSE 
Să-mi taie capul ?! Drace ! 


REGELE 
(lui Triboulet) 


Ai să-l exasperezi | 
TRIBOULET 


Ce naiba ! Doar eşti rege ! N-ai drept să te distrezi ? 
Şi să-ţi oferi o mică, o simplă fantezie? 


CONTELE DE COSSE 
Auzi, sâ-mi taie capul ! Imi vine nebunie! 

TRIBOULET 


In locul tău mi-aş spune: Decît aşa un cap, 
Mai bine să-l reteze o dată şi să scap! 


CONTELE DE COsSE 
Am să te-nvăţ. eu minte, netrebnică paiaţă | 
TRIBOULET 
Eu nu mă tem, căci veşnic m-am războit în viaţă 
Cu cei mai mari ca mine. În fond, ce risc? la ghici? 
Un cap de michiduţă ! Un.cap de măscăriei ! 
Mi-e teamă doar de-un lucru: Ca mîndra mea cocoaşe 


Să nu o ia la vale... şi burta să-mi îngroaşe... 
Să semăn cu matale ! 


CONTELE DE COSSE 
(cu mina pe spadă, gata s-o tragă din teacă) 


Paiaţă ! 


REGELE 


SA: Conte, stai! 
Văd că se-ngroașă gluma ! 


(Lui Triboulet.) 
Hai, michiduţă, hai! 
(Se îndepărtează cu Triboulet. făcînd haz amindoi.) 
CONTELE DE GORDES 


Măria sa e-n vervă | 

DOMNUL DE PARDAILLAN 
Şi ride, face glume.. 
MAROT 


Un rege ce petrece ca orice om pe lume. 


(Indatä ce regele şi bufonul s-au îndepărtat, curte- 
nii s-au strîns iar în grup și-l urmăresc pe Triboulet 
cu ochi plini de ură.) 


AMIRALUL DE BRION ` 
A ! Merită butonul o lecţie! 
TOŢI 
ram Da... da... 
MAROT 
Am fost jigniţi cu toţii. 
DOMNUL DE PARDAILLAN 
Dar cum vom proceda ? 


DUCELE DE PIENNE 


Să n-aveţi nici o grijă, căci — vă pot spune-n şoaple— 
E totul pus la cale. 
(Toţi se apropie curioşi de ducele de Pienne.) 
Să fiţi prezenţi la noapte, 
Cu arme-asupra voastră, în ulița Bussy, 
Lîngă Cossé, alături. 

MAROT 
Încep a mirosi. 


DUCELE DE PIENNE 
Ne-am înţeles ? 
TOŢI 
Nici vorbă ! 
DUCELE DE PIENNE 
Cu armele sub vestă, 
Tăcere ! 
(Regele şi Triboulet se înlore în scenă. Regele e 
inconjurat de femei.) 
TRIBOULET 
(singur, într-un colţ, aparte) 
la să-i facem și regelui o festă ! 
UN VALET 
(intrînd, lui Triboulet) 
E un bătrin afară: Domnul de Saint-Vallier. 
Doreşte să vorbească cu regele. 
TRIBOULET 
(frecîndu-şi mîinile) 


He! He! 
De Saint-Vallier ? Să vie! 


(Valetul iese.) . 

El mai lipsea la praznic, 
Vom asista acuma la un scandal năprasnic ! 


(Zgomot în fundul scenei, la uşa de intrare.) 


O VOCE DIN CULISE 

Doresc să-l văd pe rege. 

REGELE 

(intervenind) 
Ei, cine-i ? Nu primesc, 

VOCEA 
Pe rege! 

REGELE 

(brusc) 


Nu se poate! 


(Un bătrin, îmbrăcat în mare dolu, străbate mul“ 

țimea pînă ajunge în fața regelui, pe care îl pri+ 

vește drept în ochi. Curtenii s-au dat în lături, 
uimiţi.) 


SCENA V 


Aceiaşi, domnul de Saint-Vallier, în mare doliu cu 
părul şi barba albe. 


DOMNUL DE SAINT-VALLIER 
(regelui) 


Doresc să vă vorbesc. 


REGELE | 


De Saint-Vallier, ascultă... 


DOMNUL DE SAINT-VALLIE 


(nemişeat) 
Exact. Aşa ma cheama, 


(Regele face un pas spre el, furios. Triboulet îl 
oprește.) 


TRIBOULET 


O sire, stai deoparte... şi lasă-mi-l în seamă. 
(Adresindu-se domnului de Saint-Vallier, cu ges- 
turi teatrale.) 


Seniore, uiţi pesemne, c-ai fost prins conspirînd... 
Și ţi-a iertat păcatul un rege bun şi biînd 

Ce-ţi mai trăsni acuma, bătriîne respectabil ? 

Să fii şi tată mare — și încă veritahi! 2 

Ce fel de plozi să facă un ginere pocit, 

Cu ochi saşii, cu nasul tot de vărsat ciupit, 
Păros ca o maimuţă și fără vlagă-n vine.. 

Burtos la fel ca domnul... 


(Il arată pe de Cossâ. care sare în sus. revoltat) 


Ghebos la fel ca mine?! 
Toți rîd cînd dau cu ochii de fata ta cu el. 
Noroc că-n treaba asta s-amestecă niţel 
Şi regele. Căci fără augustele strădanii, 
Nepoti tăi ieşi-vor dihănii, pocitanii... 
Burtoși la fel ca domnul... 


(Il arată iar pe de Coss6, pe care îl saiulă cere- 
monios şi care se revoltă din nou.) 

Ghebos ca mine. Poţi 
Pe rege să te bizui... căci vei avea nepoți 
Frumoși, voioşi şi sprinteni, să-ţi mai alinte viaţa... 
Să ţi se urce-n cîrcă... să-ţi mîngiie musteaţa... 


(Custenii îl aplaudă pe Triboulet, în hohote de 
Tis.) 


DOMNUL DE SAINT-VALLIER 
(fără a ţine seamă de bufon) 


Inc-o insultă, sire. — Dar mă vei asculta. 

Eşti rege și aceasta e datoria ta. 

Ai pus să mă conducă-ntr-o zi pe eşafodul 

Din Piaţa Greve; mulțimea îmi și cînta prohodul. 
Da-n ultima clipită, e drept că m-ai iertat. 

Cu ochii plini de lacrimi te-am binecuvîntat... 
Dar nu ştiam ce-ascunde imensa ta clemenţă. 
Căci, sire, fără scrupul, fără condescendenţă 
Pentru un neam de nobili mai mult ca milenar, 
Cînd mă-ntorceam spre casă, bătrîn octogenar, 

Si mă rugam la Domnul eternelor victorii, 

Să-ţi dăruiască anii mei mulţi, dar plini de glorii, 
Chiar în aceeași noapte, tu, regele François, 
Urmașul cel din urmă al casei de Valois, 

În patul tău — mormîntul virtuţii şi-al candoarei — 
Si cu disprețul fricei, al milei şi-al pudoarei, 
Batjocoreai amarnic pe-aceea care e 

Diana de Poitiers şi contesă de Brézé ! 

Cînd aşteptam în lanţuri sentința fără milă, 

Ea alerga la Luvru, naivă şi umilă... 

lar tu, ilustre rege, de sînge princiar, 

Uns cavaler pe cîmpul de luptă de Bayard, 
Pentru puţine zile cît mai aveam în viaţă, 

l-ai tîrguit. ruşinea... și porunceai în piaţă 

Călăilor să-nalţe semet, triumfător, 

Estrada infernală, ce-n văzul tuturor, 

Avea să-nsemne unul din două sacrificii : 
Sau eşafodul tatei... sau vai! alcovut fiicei ! 


(Cu ochii spre cer.) 


Ce-ai scris tu, Doamne mare, în sfintul tău izvod, 
Cînd ochii tăi văzură pe-acelaşi eşafod, 

Cum se mai terieleşte — în freamătul demenţei — 
Corupţia regească sub mantia clemenţei. 

Vai ! Ce greşeală, sire ! Ce duh rău te-a-ndemnat ? 
De ce nu mi-ai luat capul 2 Nimic n-ar Îi-nsemnat, 
Ba meritam — să zicem — osînda pătimaşă, 

Că tot făceam eu parte din tabăra vrăimaşă. 

Dar unui tată girbov copila să i-o iei 

Și să izbeşti cu sete în deznădeidea ei 

Pe o femeie-n lacrimi... aceasta-i o sminteală, 

O crimă, pentru care tu da-vei socoteală. 

Că ai lovit în tată, nu pling și nu te-acuz; 

“Dar să-i răpeşti copila e un infam abuz! 

M-ai grațiat! O! Doamne! Această sfişiere... 
Batjocura aceasta... se cheamă grațiere ! 

— Decit să-mi fi luat fata, să te fi coborit 

In temniţă la mine şi ţi-aş îi spus atit : 
„Poftim ! atirnă-mi tigva de capătu-unei funii, 
Dar cruță-mi, sire, fata... şi cruță-mi şi străbunii !“ 
Aş fi dorit mai bine să fiu în groapă, mort, 

Decit să port pe frunte rușinea care-o port. 

— Ascultă, maiestate... fiindcă-aşa te cheamă : 
Pe orice om din lume, burghez, senior de seamă, 
Nu ţi se pare oare că îl decapitezi, 

Cînd chiar cruţindu-i capul, onoarea i-o retezi ? 
— Aşa ţi-aş fi spus, sire, trufaș, plin de orgoliu. 
"lar fata mea cea scumpă, îmbrobodită-n doliu, 
S-ar îi plecat în laerimi pe racla mea de lemn... 

Cu fruntea însă demnă... peste-un cadavru demn | 
— Nu vin să-ţi cer copila. Ar fi o înjosire... 

Căci nu mai ai onoare, cînd n-ai odrasle, sire. 
Te-o fi iubind ? Se poate! Eu nu iau înapoi 
Nimic din tot ce cade-n mocirlă şi noroi ! 

— Păstreaz-o ! N-am nevoie! Dar voi avea răbdarea 
Să vin mereu aicea, să-ți tulbur sărbătoarea 

Şi pîn’ s-o naşte-un tată, un frate, sau nepoți, 
Care să ne răzbune, măria ta, pe toţi, 

Eu voi veni la curtea ta mîndră şi făloasă 

Ca să-ţi aduc aminte de fapta-ţi ticăloasă. 

Şi-o să m-asculţi, cu fruntea plecată și supus, 
Pînă-ţi voi spune, sire, tot, tot ce am de spus. 

— De ce nu pui călăii de umeri să mă-nşiace 

Si să-mi astupe gura ? Dar nu cred c-o vei face 
De teamă c-al meu spectru, de ură nesătul... 


(Arătîndu-și capul.) 


Cu-această tigvă-n mînă, să-ţi ceară cont! 


REGELE 
(nemaiputîindu-şi stăpîni furia) 
Destul | 
Auzi, ce îndrăzneală ! Şi ce împietate ! 
(Ducelui de Pienne.) 
Să-l pui în lanţuri, duce. 


(Ducele de Pienne face un senin și doi soldați 
înarmaţi îl încadrează pe domnul de 
Saint-Vallier.) 


TRIBOULET 
(rizind) 


Nebun e, maiestate | 
? 

DOMNUL DE SAINT-VALLER 
(ridicînd braţul) 


Pe amindoi vă blestem ! 
(Regelui.) 


Măria ta, faci rău 
S-asmuţi pe-un leu ce moare... o javră, un dulăul 


(Lui Triboulet.) 


lar tu, slugoi netrebnic și viperă spureată, 
Ce rîzi de suferința cumplită-a unui tată, 
Fii blestemat! 


(Regelui.) 


Crezuseni, ca şi în alte dăţi, 
Să stăm cinstit de vorbă, ca două maiestăţi. 
Eşti rege, eu sînt tată ; iar soarta suverană 
Ne-a așezat pe frunte la fel cîte-o coroană. 
A ta-i de crini de aur; a mea-i de păr cărunt. 
Pe-a ta, cînd ţi-o insultă, devii deodată crunt 
Şi te răzbuni tu singur ; dar dalba mea cunună, 
Cînd o insulți — ia seama ! că Domnul o răzbună! 


ACTUL II 


SALTABADIL 


Un colt pustiu din Fundălura Bussy. In dreapta, o căsuță 
discretă ca înlăţişare, cu o curte micuță împrejmuită cu un 
zid, care ocupă o parte a scenei. In curte se văd ciţiva arbori şi 
o bancă de piatră. In zid o poartă care dă în stradă. Deasupra, 
zidului o terasă îngustă, cu un acoperiș sprijinit pe citeva ar- 
cade în stilul Renaşterii. Ușa de la ctajul casei dă pe această 
terasă, de pe care te poţi cobori în curte pe citeva trepte. 
In stinga, zidurile înalte ale palatului contelui de Cosse. 
În fund, case îndepărtate, printre care se vede şi clopotnița 
bisericii Saint-Severin. 


SCENA I 


Triboulet, Sultabadil, apoi ducele de Pienne şi con- 
tele de Gordes, în fundul scenei. 
(Triboulet, înfăşurat înir-o mantie şi fără nici unul 
din accesoriile sale de bufon, se ivește în capul 
străzii şi se îndreaptă spre poarta casei din dreapta. 
Un om îl urmăreşte din spate. Acesta e îmbrăcat în 
negru, cu o mantie peste haine, de sub care se 
vede ieşind capătul unei spade.) 

TRIBOULET 
(preocupat) 


M-a blestemat bătrînul | 


OMUL 
(salutindu-l) 
Seniore... 
TRIBOULET 


(întorcîndu-se surprins şi căutîndu-se prin bw 
zunare) 


N-am un ban 


OMUL 


Nici n-am cerut nimica. 


TRIBOULET 
(făcîndu-i semn să-l lase în pace) 


Atunei...? 


(intră prin fund ducele de Pienne şi contele de 
Gordes, care se opresc din mers şi trag cu tree 
chea la ce se petrece.) 
OMUL 
Nu-s un golan. 
M-aţi confundat, desigur. Sînt spadasin, seniore. 
TRIBOULET 
(evitindu-l) 
O îi vreun hoţ! 


OMUL 
(apropiindu-se, cu un aer curtenitor) 


Spre seară, cam la aceleaşi ore, 
Vă văd trecînd pe-aicea, cu ochii încruntaţi. 
E vorba de-o femeie... pe care-o suspectaţi...? 


TRIBOULET 
(aparte) 


Ei, drace! 
(Tare.) 


Ce te-amesteci în treburile mele ? 


(Vrea să treacă mai departe. Omul îl opreşte.) 


OMUL 


Vreau să vă cruț, seniore, de pozne şi belele. 
O ! Dacă m-aţi cunoaşte, n-aţi fi bănuitor. 


(Apropiindu-se şi mai mult.) 


Pesemne că iubitei, vreun crai stăruitor, 
Ii dă mereu tîrcoale ? 


TRIBOULET 
(scos din räbdäări) 
În fond, ce vrei cu mine? 
OMUL 
(surizînd, în şoaptă) 


În schimbu-a cîţiva galbeni... vă scap de ell 

TRIBOULET 
(respirîn:l) 


A! Bine! 
OMUL 
Vedeţi dar, seniore, că sînt un om onest. 
TRIBOULET 
Se vede! 
OMUL 


Dacă stărui... nu e c-un gînd funest, 
Ci cu intenţii bune. 


TRIBOULET 
Și chiar mărinimoase | 


OMUL 
(modest) 


Sînt paznicul onoarei femeilor frumoase ! 


TRIBOULET 
Și cît iei ca să spinteci pe-un dirz cuceritor ? 
OMUL 


E-n funcție de rangul acelui... muritor. 


TRIBOULET 
Un senior, de pildă ? 

OMUL 


Un senior ? Drăcie! 
Ca să-l trimiţi pe-un nobil în neagra veșnicie, 
Nu-i glumă. Toţi au armă. E risc... e pocinog. 
Seniorul e-un articol mai scump. 


TRIBOULET 


De ce, mă rog ? 
Adică cum, burghezii îți dau și ei parale 
„Ca să ucizi ? 


OMUL 


Firește. Au şi ei angarale. 
E-un lux, fără-ndoială, pe care de-obicei 
Il au numai aceia cu sînge-albastru-n ei. 
Dar uneori mai pică şi d-ăia-niumuraţii... 
Zevzeci, ce vor să facă şi ei pe-aristocraţii. 
Imi dau însă de furcă. Clienţii mei îmi dau 
Acont cam jumătate... şi restul... cînd predau ! 


TRIBOULET 
Da... văd... Iţi cam rişti capul! 


OMUL 
(rizînd) 


O! nu! Vă spun aparte... 
Din sumă ia şi biata poliţie o parte! 


TRIBOULET 
Atîit de cap? 

OMUL 
(dînd din cap afirmativ} 


: Afară de cazuri... de! ştiu eu ? 
Dacă-l ucizi pe rege... ferească Dumnezeu ! 


TRIBOULET 
Cum operezi ? 


OMUL 


Depinde. Cum vreți: la mine-acasă-ss 
Sau în oraş, pe stradă... 


TRIBOULET 
Eşti furnizor de clasă ! 
OMUL 


Am. pentru-oraş o spadă cu vîrful ca un ac. 
Pindesc clientu-n stradă cînd s-a-nnoptat.., şi paet 


TRIBOULET 
Şi cum lucrezi acasă ? 
OMUL 
Acasă am o soră: 
„O cheamă Maguelona. Bărbaţii o adoră.. 
Ea stă la colţul străzii, atrage pe client... 
TRIBOULET 
Pricep... 

OMUL 


Fără gîlceavă... şi-n mod foarte decent. 
Încredinţaţi-mi cazul — și vă dau garanţie 
Că rău n-o să vă pară. Eu nu am prăvălie... 
Și nici nu fac reclamă. Eu nu-s, domnia ta, 
Din cei ce țin pumnalul ascuns sub o manta, 
Dînd buzna cîte zece să nimicească prada... 
Bandiţi ce au curajul mai mic de cît li-e spada. 


(Scoate de sub manta o spadă exagerat de lungă.) 
Acesta-i instrumentul... 
(Triboulet, speriat, dă îndărăt.) 


Cu care vă servesc. 


TRIBOULET 
(privind spada cu spaimă) 


Nu! N-am deocamdată nevoie. Mulţumesc. 


OMUL 
(băgînd spada în teacă) 


Mă rog. Dacă vreodată ceva vă-ngrijorează... 
Sînt veşnic la hotelul du Maine pe la amiază. 
Saltabadil mă cheamă. 


TRIBOULET 


Boem ? 


OMUL, 
(salutind) 


Nu. Bourguignon. 

CONTELE DE GORDES 
(în fundul scenei, notînd numele pe un carnet) 


Auresa-i prețioasă. Cînd ai vreun ghinion. 
OMUL, 
(lui Triboulet) 


Nu v-a părut ciudată această mărturie ? 


TRIBOULET 


De loc. Doar fiecare om are-o meserie, 
OMUL 
Nu vreau să fiu un trîntor... sau să cerşesc mereu, 
Am cinci copii acasă... 
TRIBOULET 


Şi traiu-i foarte greu. 
Cinci guri... mănîncă | 


(Făcîndu-i semn să-l lase singur.). 


Domnul să mi te aibă-n pază) 


DUCELE DE PIENNE 


(contelui de Gordes, în fundul scenei, arătîndu-i 
pe Triboulet) 


E încă zi atară... şi n-aş vrea să ne vază. 


(les amindoi.) 


4x „5 


TRIBOULET . 
(omului) 


Atuncea... bună seara ! 
nau a 


TRIBOULET | di 
(privindu-l în timp ce se depărtează) 


Sîntem la înălțime, și el și eu — din plin! A L 
Eu limba care muşcă... el spada ce n pb 
Eu omul care ride... el omul E cane ară | size 


chide poarta c care da în LARA. Dak e ce i sigura j 
că nu e nimeni pe stradă, scoate cheia din broască 


și închide „poarta iz dinăuntru. Face apoi tă r 


TRIBOULET 


M-a blestemat bătrînul ! Cînd îl apostroni i 
El mi-a strigat: „Te blestem, slugoiule infani 
Rîdeam de-a sa durere. A fost o mîÎrşăviess 
Căci sufletul din mine tipa de grozăvie. 

(Se aşază pe banca de piatră.) 


£ 
j 


ee nica la frunte.) 


= şi oamenii la fel — 
wud şi mișel. 
Mi o pocitură! 

ce tortură ! 


| Au lama din mii 
Să ii bufon! Ce seirbh 
Din zori şi pin” se lasă 
Să fii mereu pe stradi li 
„E Triboulet, bufon i ap 
— Sä n-ai altă menir sii | să ridă ! 
Ce-amarnică-njosire 1 Ce | e hidă ! 
Sr pină ŞI S4 


„cind pin dn şi robii; 
i LA n pe lume ce încă ma murit ` 
En drept să gi dacă le su jetul mihnit... 
Eu nu am dreptu-acesta. — Ce soartă păcătoasă ! 
Cind eşti o stirpitură grolescă şi hidoasă... 
Şi porți scîrbit povara acestui gheb faimos ; 
Cînd eşti gelos de toate... de lot ce e frumos..: 
De tot ce e splendoare — ce pentru mine-i sumbră —« 
Si caut cîteodată un colțişor la umbră, 
wA AL să-mi înăbuş în tihnă, singurel, 
le d iei i zbuciumul din el. 
rugul uş apare brusc, năvalnic, 
f i e iari trufaş și falnic, 


$ ] adine din ochi i 

Dă cu piciorun mine — şi nesătul de viaţă — 

Imi spune-n timp € e casei: „Iă-mă să rid, paiață“ ! 
— O! biel bufon ! Ce ale! In fond, e om și el... 

Are şi el un suflet.. macar un sufleļel... 

In care fierb în clocot: mindrie şi ambiții 

Şi răzbunarea care hrăneşte obidiții... 


Dar clocotul din suflet s-a stins, la un consemn. 
Cînd regele îi face bufonului un semn, 

Acesta îşi strivește durerile dintr-însul... 

Căci trebuie să ridă... cînd îl îneacă plinsul!! 
Din zori şi pină-n noapte, din noapte pînă-n zori, 
E veşnica paiaţă pe care-o tragi de sfori ! 
Dispreţ de pretutindeni. Oricine-l umileşte. 
Pînă şi-o curtezană, care se tăvăleşte 

Pe jumătate goală-n superbul ei culcuş... 

Ii cere s-o distreze... ca şi un căţeluş! 

— O! voi curteni de seamă, voi gentilomi slugarnici... 
Da, vă urăse de moarte! Sintem duşmani amarnici | 
Nu şiiţi ce-o să vă coste acest infam dispreţ. 

O să-mi plătiţi jignirea, oho ! şi cu ce preț! 

Sînt demonul ce-aşteaptă la pindă şi răpune! 
De-acum norocul vostru de-a pururi va apune... 
Și dacă-mi pică-n mînă vreunul dintre voi, 

Cu unghiile mele de piele-am să-l jupoi | 

Căci aţi făcut din mine o viperă, o fiară... 

Şi toată fierea, toată! a răbuinit afară! 

— Tot ce-i instinct de bine în suflet să-l sfîşii ; 
Tot ce e spirit nobil să-l sfirteci în fîşii ; 

Şi orice sărbătoare, prilej de bucurie, 

Să fie pentru tine o crudă ironie ; 

Să sfarămi fericirea oriunde-n calea ta; 

Să n-ai alte ambiţii decît a ruina ; 

Şi-n orice-mprejurare, oricînd şi orişiunde, 

Să porţi mereu în suflet, în cuteie-i profunde, 
Sub masca unui rînjet mereu zeflemitor, 

O ură ne-mpăcată în contra tuturor... 

A ! ce nenorocire! Ce urgisită soartă ! 


(Se scoală de pe bancă.) 
Mă simt alt om cînd seara pătrund pe-această poartă, 
Aicea uit cu totul de lumea, de-unde vin... 

Mi-e inima curată... şi cugetul senin. 
(Căzind iar pe gînduri.) 


M-a blestemat bătrinul ! De ce mă tot frămintă 
Cuvintele acestea ? De ce mă înspăimîntă ? 
Ce poate să se-ntîmple ? 


(Dind din umeri.) 
. Nimic ! Sînt un nebun ! 


(Se îndreaptă spre casă şi bate in uşă. Uşa se 
deschide. O fată tînără, îmbrăcată în alb, apare în 
prag şi se aruncă voioasă în braţele lui.) 


SCENA III 


Triboulet, Blanche, apoi Doamna Berarde. 


TRIBOULET 
Fetița mea ! 
BLANCHE 
A ! tata! 
TRIBOULET 


(o strînge la piept cu duioşie) 


E-un lucru-atiît de bun 
Cînd te cuprind în braţe. Blanche, cînd sînt lîngă tine 
Respir și eu în voie. Mă simt atît de bine. 


(O priveşte îmbătat de fericire.) 

Eşti parcă mai frumoasă de cînd nu te-am văzut. 
Ţi-e bine ? Ai de toate? Mai vreau să te sărut. 


BLANCHE 
(în braţele tatălui ei) 
Ce bun ești tu cu mine, tăticule ! 
TRIBOULET 
(așezindu-se) 
Micești dragă ! 


Blanche, tu ești peniru mine viaţa mea întreagă. 
De n-ai fi tu pe lume mă-ntreb ce-aş deveni ? 


BLANCHE 
(punîndu-i mîna pe frunte) 
Suspini ! Iar ai necazuri! Cred că s-ar cuveni 
Să-ţi fiu şi eu, ca fiică, părtașă suferinţii. 
Eu nu ştiu pînă astăzi nici cine-mi sînt părinţii. 
TRIBOULET 
Tu n-ai părinţi, fetiţo. 
BLANCHE 


E-atit de dureros, 
Nu ştiu nici cum te cheamă. 


TRIBOULET 


E-un lucru de prisos, 

BLANCHE 


Stii, la Chinon, oraşul unde-am crescut de mică, 
Toţi mă credeau orlană, stind veşnic singurică, 


TRIBOULET 


Era mai bine-acolo... şi mai prevăzător. 
Dar viața devenise un chin îngrozitor. 
Aveam și eu nevoie de-un suflet lîngă mine. 


(O stringe din nou în braţe.) 
BLANCHE 
De nu vrei să-mi destăinui nimica despre tine... 
TRIBOULET 
Nu vreau să ieși din casă — e lucru hotărît. 


BLANCHE 


N-am fost decît la slujbă din cînd în cînd. 


TRIBOULET 
RER 


BLANCHE 
Vorbește-mi despre mama, măcar. 


TRIBOULET 


Ce zbuciumare ! 
De ce trezești în mine iar amintiri amare ? 
— Am întiinit pe vremuri, departe, într-un sat.. 

— De n-ai fi tu pe lume, aş spune c-am visat — 
Un înger de femeie, blajină, biîndă, castă... 

Ce nu avea pereche în lumea asta vastă. 

Cînd m-a văzut la faţă diform, schilod, pocit... 
Ea m-a iubit, fiindcă eram nenorocit. 

S-a stins... ducînd cu dînsa sub glia nemiloasă, 
O inimă de aur şi-o dragoste pioasă... 

Căci fericirea noastră ca fulgeru-a durat... 

O rază de lumină pe-un suflet innorat. 

O! Doamne | bunătatea ta mare-o desfășoară 
Și fă să-i fie țărna de-a pururea uşoară | 

— Tu mi-ai rămas | 


(Ridică privirile spre cer.) 
O! Doamne! te binecuvîntez | 


(Plinge cu capul în mini.) 


BLANCHE 


Vai ! cînd te văd cum suferi și eu mă întristez... 
Căci plinsul tău mă doare. Nu pot să-ndur... 


TRIBOULET 
Ce-ai spune 
De m-ai vedea c-aş ride cu hohote nebune ? 


BLANCHE 


Tu suferi. De ce oare nu-mi spui nici cine eşti 
Și grija ce te roade nu mi-o împărtăşești ? 


TRIBOULET 


Ce-ţi pasă cum mă cheamă ? Sînt tatăl tău. — Ascultă ; 
Cînd plec de-aicea, lumea mă-njură, mă insultă, 

Ori mă disprețuiește ; pe alți-i înspăimiînt. 
Ce-ţi foloseşte oare sä afli cine sînt ? 

Vezi, cel puţin aicea, fetiță-ncîntătoare, 

In colţu-acesta pașnic, departe de viltoare, 
Vreau să rămîn atîta: un tată adorat, 

Un om care e sacru şi care-i venerat. 


BLANCHE 
O! tată! 


TRIBOULET 
(strîngînd-o cu căldură la pieptul său) 


Cine altu-ar putea să mă-nţeleagă ? 


Pe cît urăsc eu lumea... pe-atît îmi eşti de dragă. 


— Ia, vino lîngă tata şi stai jos lîngă el. 

— Spune-l iubeşti pe tata ? Așa... niţel, niţel? 
De ce-am putea noi oare vorbi, stînd împreună... 
Decît despre fetița mea gingaşșă și bună. 

Căci tu ești fericirea mea. N-am alte dorinţi. 
Vezi, unii au familii, sau frați, sau au părinţi, 
Un soţ sau o soţie... sau alte rubedenii... 
Străbuni, copii o droaie, prieteni sumedenii... 
Eu te am doar pe tine. Un altul e avut... 

Tu eşti al meu tezaur și singuru-mi avut. 

Sînt care cred în Domnul. Credinţa mea e-n tine. 
Sînt alţii, răsfăţaţii măreţelor destine, 

Au giorie, onoruri, putere de despot... 

Dar eu numai pe tine te am. Căci tu mi-ești tot! 
Eşti pentru mine viața ; familia întreagă : 
Soţie, soră, mamă ; eşti patria mea dragă; 
Averea, fericirea... tot universul meu... 

Eşti numai tu, fetiţo, tu, numai tu... mereu! 
Eşti singura ce poate viaţa să-mi dezmierde. 

Maă-ntreb cîteodată : Ce-aș face de te-ași pierde ? 
Dar gîndu-acesta negru eu nu-l pot îndura. 

— la, mai surizi o dată! Surizi ca maică-ta. 

Era şi ea frumoasă. Purta bucle mărunte... 

Işi petrecea ca tine minuţa ei pe frunte. 

Și ea, la fel ca tine, avea un suflet pur, 

O îrunte-nseninată şi ochii de azur. 

În jurul tău împrăştii o flacără divină. 

Ca să citesc în tine nu-mi trebuie lumină. 

Chiar de-aş închide ochii, te văd, te simt, te serb... 
Vezi tu, citeodată aş vrea chiar să fiu orb... 

Cu ochii stinşi de-a pururi... și uite, fac prinsoare — 
Că n-o să am. nevoie pe lume de alt soare! 


BLANCHE 
Aş vrea să fii atîta de fericit | 


TRIBOULET 
Cum? Eu? 


Atunci cînd sînt alături de tine-odorul meu, 
Simt inima cum zburdă în mine, ca nebună, 


(li trece mina prin păr, surtzind.) 


Ce păr Îrumos şi negru ! Cine-ar putea să spună 
C-ai fost pe vremuri blondă ? 


BLANCHE 
(alintindu-se) 


Eu, tată, am un vis: 
Aş vrea să ies o dată pe stradă... prin Paris, 

TRIBOULET 
(tăios) 


Nu ! Asta nu se poate! Te rog să iei aminte... 
Și cred că pină-acuma... 


BLANCHE 
(tremurînd) 


O! nu! 
TRIBOULET 

Să fii cuminte, 
BLANCHE 


N-am fost decît la slujbă. 


TRIBOULET 
(aparte) 


Altfel, cît ai clipi 
Din ochi, se ţin mişeii de ea... şi-o pot räpi. 
O fată de paiaţă uşor se necinstește... 
Şi-n urmă tot oraşul cu poftă chicotește. 


(Fare.) 


Nu vreau să ieşi din casă, Tu ai un suflet cast... 
Tu nu cunoşti Parisul cît este de nefast... 

Cum toţi destrăbălaţii cutreieră orașul — 

Și mai ales seniorii... 


(Ridicînd ochii spre cer.) 


Păzeşte-mi îngeraşul, 
O |! Doamne! Ocrotește-l de lacrimi și orori 

De vintul ce-ofilește atîtea biete flori, 
De vintul ce aduce miasme otrăvite... 
Şi fă ca un părinte — în clipe fericite — 
Să mai respire încă, la fel ca pînă-acum, 
Această roză plină de farmec şi parfum | 


(Işi ascunde capul în miini şi plinge pe înfundale.) 


BLANCHE 
Vai ! lacrimile tale un chin sint pentru mine. 
Nu vreau să plingi | 

TRIBOULET 

O! plînsul, fetiţo-mi face bine. 
Am rîs atît în noaptea trecută ! 


(Ridicindu-se de pe bancä.) 


E tîrziu. 
Mă duc să-ncep de-a capo calvarul meu.. hazliu | 
La revedere ! 


(Se innoptează.) 


BLANCHE 
(îmbräțiştndu-1) 


Tată, cînd te mai văd ? Ia spune? 
TRIBOULET 


Nu pot să-ți spun. De mine un alt stăpîn dispune. 
(Strigînd.) 
Bârarde ! 


(O femeie bătrină se iveşte în uşa casel.), 

DOAMNA BERARDE 


Da, seniore, 


TRIBOULET 
Acasă-aici cînd viu 
Nu mă zăreşte nimeni ? 
DOAMNA BERARDE 
Păi cine? E pustiul 


(E aproape noapte. De cealaltă parte a zidului, în 

stradă, apare regele, deghizat într-un costum sim- 

plu, de culoare cenușie. Examinează tnălțimea 

zidului şi poarta, care e încuiată, dînd semne de 
nerăbdare şi necaz.) 


TRIBOULET 
(ținînd pe Blanche în braţe) 


Atunci... la revedere, fetiță adorată ! 
(Doamnei Berarde.) 


Nădăjduiese că poarta din dos e încuiată ? 


(Doamna Bârarde dă din cap afirmativ.) 
Mi s-a vorbit de-o casă la Saint-Germain-des-Pres, 
Mult mai retrasă. Mîine mă duc s-o văd cum e. 
BLANCHE 


E-atit de bine-aicea. Imi place-această casă... 
Și mai ales terasa. 


TRIBOULET 
N-ai voie pe terasă, 
(Trăgind cu urechea.) 
E cineva pe stradă ! 


(Se duce la poartă, o deschide şi cercetează strada. 

Regele s-a ascuns într-o scobitură a zidului, luă 

poartă. Triboulet se înapoiază, lăsind poarta Iniru- 
deschisă.) 


BLANCIIE 
(arătind terasa) 
Spre seară, un mement, 
Mă urc sus pe terasă... 


TRIBOULET 


E foarte imprudent, 


(In timp ce e cu spatele întors, regole se stro- 
coară în curte şi se ascunde în spatele unui pom 
bătrin, Către doamna Bérarde.) 


Să nu pui niciodată vreo lampă la fereastră. 
DOAMNA BERARDE 


Dar cine vreţi să intre în închisoarea noastră ? 


(Se întoarce şi-l vede pe rege în dosul pomului. 
Se întrerupe, ca trăsnită; dar în clipa cind des- 
chide gura să dea un țipăt, regele îi azvirle o 
pungă cu bani, pe care bătrîna o prinde, o cîntăs 
rește în mină şi care o determină să tacă.) 

BLANCHE 


(lui Triboulet, care s-a dus să cerceteze terasa cu 
un felinar în mină) 


Vai! ce fricos eşti, tată | Te temi de cine? 


TRIBOULET 
EUD 
Eu numai pentru tine mä tem, copilul meu ! 


(O strînge încă o dată în braţe.) 


Atuncea, Blanche... adio ! 


(Blanche şi Triboulet sînt luminaţi de raza unui 
felinar, pe care îl ține în mină doamna Bârarde.) 


REGELE 
(aparte îndărătul pomului, înmărmurit) 


E Triboulet | 


(Ride.) 


Drăcie |! 
Cum ? Fata lui? E culmea! Curată nebunie! 


TRIBOULET 


(dînd să iasă pe poartă, dar se întoarce din drum) 


Cînd mergeţi la biserică-n zori să vă rugați. 
Nu vă pindeşte nimeni ? 
(Blanche pleacă ochii, încurcată ) 


5 — Regele petrece — Ruy Blas 


DOAMNA BERARDE 


Ce vorbă! 


TRIBOULET 
Să strigaţi 
Cînd sînteți urmărite. 
DOAMNA BERARDE 
Neapărat, 
TRIBOULET 
(pentru sine) 


Ce soartă ! 


(Tare.) 


Vă rog să nu daţi drumul la nimenea pe poartă. 


DOAMNA BERARDE 


Nici regele nu intră ! 


TRIBOULET 


„O! dînsul... mai ales! 


(Işi îmbrățişează din nou fata şi iese, închizînd 
cu grijă poarta în urma lui.) 


66 


SCENA IV 


Blanche, Doamna Berarde, Regele. 


In prima parte a scenei, regele stă ascuns îndă- 
rătul pomului. 


4 


BLANCHE 


(ginditoare, ascultind zgomotul paşilor tatălui ei, 
care se pierd în noapte) 


Vezi, am o remuşcare. 


DOAMNA BERARDE 
De ce? N-am înţeles. 


BLANCHE 


De orişice se teme, se sperie aproape... 

lar a plecat pe poartă c-o lacrimă-ntre pleoape. . 
Săracul tata | Doamne ! Mai bine să-i fi spus 

Că veşnic cînd la slujbă duminica m-am dus, 
M-a urmărit un tînăr. 


DOAMNA BERARDE 


Vai! Doamne ! Ai tu minte 
Să-i spui astfel de lucruri ? Doar ştii c-al tău părinte 
E un ursuz din fire, un om ciudat, sever. 
Sau poate că-ţi displace semețul cavaler 2? 


BLANCHE 


O! Doamne ! Dimpotrivă. De cînd mă urmăreşte, 
Mi-e gîndul tot la dînsul şi inima-mi zvîcneşte... 
Și de cînd ochii noștri s-au spovedit puţin, 

Il simt mereu în umbră și simt că-i aparţin. 
Cînd îl zăresc, în suflet se-nalță aurora... 

: Jar mintea mea-l aşază deasupra tuturora. 
E-atit de brav, de chipeș, atît de arătos... 
Cînd e pe cal, desigur, e şi mai maiestos. 


DOAMNA BERARDE 


E drept, e plin de farmec. 


(Se apropie de rege, care îi dă un punin de monede 
de aur, pe care le bagă repede în buzunar.) 


BLANCHE 
Acest om mi se pare... 


DOAMNA BERARDE 
Desăvîrşit ! 
BLANCHE 


Mă tulbur în ochi cînd îmi apare. 
Presimt că are-un suflet duios... 


(După fiecare apreciere, doamna Berarde întinde 
mîna regelui, care i-o umple cu monede de aur.) 


Și valoros ! 
BLANCHE 
Un suflet mare... 


DOAMNA BÉRARDE 
(continuînd manevra) 


Nobil 1 


BLANCHE 
Și bun... 


DOAMNA BERARDE 


Și generos | 
E o comoară ! 


! BLANCHE 
(suspinind) 


Îmi place! 
DOAMNA BERARDE 
(întinzînd mîna, după fiecare calificativ) 


O! I-ai văzut prestanţa ! 
Ce talie! Ce frunte! Ce ochi! Ce... 


REGELE 
(aparte) 


A Cotoroanta ! 
M-a şi lăsat, a naibii, c-un buzunar pustiu! 


BLANCHE 
Cînd îmi vorbeşti de dinsul mi-eşti şi mai dragă, 
DOAMNA BERARDE 
Ştiu, 
REGELE 
(aparte) 


Gaz peste foc ! 

DOAMNA BERARDE 


Fetiţo, nu-l laud pe degeaba. 
E bun... duios... e darnic... 


REGELE 
(golindu-și buzunarele, aparte) 


O ia de-a capo baba! 


DOAMNA BERARDF 
(continuînd) 


Se vede că e nobil. Mănușa l-a trădat... 
Căci am văzut pe dînsa un mic blazon brodat. 


(Întinde iar mîna. Regele îi face semn că nu mai 
are nimic.) 


BLANCHE 


N-aş vrea să fie nobil. Aș prefera să fie 
Un biet student. Studenţii nu sînt plini de trufie. 
Ei sînt mai sinceri... 


DOAMNA BERARDE 


Poate. Nu cred că judeci just 
Dar dacă-ţi plac studenţii mai mult... 


(aparte) 


Auzi, ce gusi I 
Un cap de fată proastă și gol ca o sitişcä ! 


(Intinde din nou mina.) 

Dar tînărul acesta te-adoră ! 


(Regele nu-i mai dă nimic. Aparte.) 
Nu mai mișcă ! 
Degeaba nu-mi stric gura nici eu, 


BLANCHE 
(fără a bănui prezenţa regelui) 


Mă-ntreb ades 
Duminicele oare de ce nu vin mai des? 
Cînd nu-l văd sint cuprinsă de-o crudă nostalgie. 
Vezi, am crezut deunăzi că, după liturghie, 
In fine-o să-mi vorbească... și inima mi-a stat 
O clipă-n loc. La dinsul mi-e gîndul ne-ncetat. 
Dar şi pe el aceleaşi dorinţe îl frămîntă 
Si-n inimă mă poartă ca pe-o icoană sfintă. 
El nu-i ca toți bărbaţii... nu seamănă cu ei. 
Nici gînd să-l ispitească cumva alte femei. 
Nu cred că-s pentru dînsu-un capriciu sau o toană, 


DOAMNA BERARDE 
(făcînd o ultimă sforțare şi întinzînd mîna regelui) 


A! nu! Îţi jur, fetiţo, cu mîna pe icoană! 


REGELE 
(îşi scoate inelul din deget şi i-l dă; aparte) 


Pentru icoană, babo, îți dau inelul meu ! 
BLANCHE 


De-ar fi printr-o minune, s-apară-acuma, eu 
— Simțind cum se-nfioară ființa mea întreagă — 

-aş murmura : Iubitul meu, îmi ești dra... 
(Se întoarce, îl vede pe rege în genunchi la picioa- 
rele ei şi se oprește, înlemnită.) 
REGELE 
(întinzindu-i mîinile) 


Mi-ești dragă | 
Nu te opri. Repetă cuvintu-ncîntător. 
In gura ta el pare și mai fermecător. 


BLANCHE 
(speriată, o caută din ochi pe doamna Bârarde, care a dispărut.) 


Berarde ! Vai | nu e nimeni ! Dar unde-i ? Ce netoată | 


REGELE 


(care e încă în genunchi) 
O! Doi amanți pe lume-s mai mult ca lumea toată | 
BLANCHE 


(tremurind) 


Cum ai intrat ? Pe unde? 


REGELE 
Ce-ţi pasă cum intrai 
Şi dacă vin de-a dreptul din iad, sau vin din rai? 
Sînt omul ce te-adoră | 
BLANCHE 
Ai milă, Doamne ! Du-te : 
Te rog! Să n-aile tata! Vai! pleacă! Pleacă iute | 

REGELE 


Să plec ? Cînd ale noastre fiinţe se atrag, 
Cînd mi-ești atît de dragă şi cînd şi eu ţi-s drag? 
Căci mă iubeşti | Ai spus-o. 


BLANCHE 


Ai auzit? Ruşine ! 


REGELE 


Puteam s-aud pe lume cuvinte mai divine? 


BLANCHE 


Fugi | Să nu vină tata ! Și să nu dea de noi... 


REGELE 


Să fug, acum cînd soarta ne leagă pe-amiîndoi ? 
Cind steaua noastră-albastră în zare se desfată ? 
Cînd am ajuns să-nduplec o inimă de tată ? 
Cînd cerul mă trimite pe mine să-i deschid 

Intiia oară ochii și sufletu-i candid ? 

— Amorul e o rază de soare ce te scaldă... 

Nu simţi cum te-ncălzeşte văpaia lui cea caldă ? 
Domnii, pe care moartea le dă şi ia-napoi; 

Sau gloria pe care o capeţi în război; 

Sau faima ce-ţi aduce imensa bogăţie; 

Sau forța unui rege stăpîn pe-o-mpărăţie... 

Sint lucruri pămîntene, care se duc cum vin. 

Un singur lucru însă pe lume e divin: 

Iubirea ! — Blanche, iubirea ne-ntîmpină în poartă! 
O nouă fericire spre alte zări ne poartă. 

Viaţa e o floare ce creşte pe alei... 

lar dragostea-i nectârul ce zace-n cupa ei; 

Un porumbel şi-un vultur împreunați în slavă ; 
O mină care strînge o altă mînă sclavă... 

Să ne iubim ! Iubito ! 


(Regele caută s-o îmbrăţişeze. Blanche se apără.) 


BLANCHE 


Vai! Nu! nul 


(Regele o prinde în.braţe și-i fură o sărutare.) 
DOAMNA BERARDE 
(în fund, pe terasă, aparte) 
` S-a-nvârtit | 
REGELE 
(aparte) 


Am ametit-o ! 
(Tare.) 


Spune-mi că mă iubeşti. 


DOAMNA BERARDE, 
(în fund, aparte) 


Bandit | 
REGELE 
Blanche, spune-mi înc-o dată... 

BLANCHE 
(coborînd ochii) 


O ştii doar foarte bine. 
(Regele o îmbrățișează din nou cu pasiune.) 
Sînt fericit! 
BLANCHE 
O! Doamne! Dar eu? 


REGELE 
Și tu cu mine. 


Doi fericiţi deodată ! 


BLANCHE 
(smulgîndu-se din braţele lui) 


Nu ştiu nici cine ești... 
Nu știu nici cum te cheamă... 


DOAMNA BERARDE 
(în îund, aparte) 


În fine! Te trezești ! 


BLANCHE 


Nu cred că ești vreun nobil... căci tatei îi e teamă 
De ei... şi-i ocolește. 


REGELE 
Nu-s nobil. Nu. Mă cheamă... 
(Căutînd un nume.) 


Gaucher... Mahiet. Sînt simplu student, sărac lipit. 

DOAMNA BERARDE 
(ocupată cu numărarea banilor ce i-a primit) 


Ce mincinos ! 


(Apar în stradă ducele de Pienne şi domnul de 
Pardaillan, înfăşuraţi în mantii lungi, cu un felinar 
orb în mînă.) ) 


DUCELE DE PIENNE 
(domnului de Pardaillan) 


Seniore, ajuns-am, în sfîrșit | 


DOAMNA BERARDE 
(coborînd în grabă, în şoaptă) 


E cineva pe stradă. 
BLANCHE 
(speriată) 
Vai! să nu fie tata! 
DOAMNA BERARDE 
(regelui) 


Fugi, domnule ! Fugi iute! 


REGELE 


Cum ? Cine cutezat-a 
Să tulbure... 2 

BLANCHE 
(către doamna Bârarde) 


Îndeamnă-l să plece ! Mă-ngrozesc ! 


DOAMNA BERARDE 
(trăgindu-l pe rege de mînecă) 


Veniţi pe-aici, seniore. 


REGELE 
(Blanchei) 


Ri Cum ? Să te părăsesc? 
Mă vei iubi şi mîine ? 


BLANCHE 
Dar tu? 
REGELE 
Eu ? Viaţa-ntreagă | 
BLANCHE 
N-ai să mă-nşeli ? 
REGELE 


Ce vorbă ! Imi eşti atît de dragă! 
Blanche, înc-o sărutare pe ochi! 


DOAMNA BERARDE 
(aparte) 


Ce poiticios | 
Zău, n-am văzut vreodată un om mai pupăcios! 


T 


. BLANCHE 
(prefăcîndu-se că rezistă) 


O! nu! nu! nu! 


(Regele o îmbrățișează, în timp ce doamna Bérarde 
îl trage de mînecă spre casă, unde dispar amîndoi. 
Blanche rămîne citva timp cu privirea aţintită asu- 
pra uşii pe care a ieșit regele, apoi intră şi ea în 
casă. În același timp, strada se umple de genti- 
lomi, înfășuraţi în mantii, cu măști pe obraz și înar- 
maţi. Contele de Gordes, contele de Cossâ, domnii 
de Montchenu, de Brion, de Montmorency, Clément 
Marot şi alţii intră pe rînd şi-l ajung din urmă pe 
ducele de Pienne şi pe de Pardaillan. Noaptea e 
foarte întunecoasă. Felinarele lor sînt acoperite şi 
aruncă o lumină foarte palidă. Seniorii își fac 
semne discrete. Un valet, în urma lor, poartă o 
scară.) 


SCENA V 


Seniorii, apoi Triboulet, apoi Blanche. 
(Blanche a reapărut în uşa terasei de la primul cat. - 
Ține în mînă un sfeșnic, care îi luminează faţa.) , - 


BLANCHE 
(pe terasă) 


Îl cheamă Gaucher Mahiet. Un nume 
Întipărit în suflet. 


DUCELE DE PIENNE 
(celorlalţi gentilomi) 


E dînsa! 


DOMNUL DE PARDAILLAN 
Fără glume ! 
S-o văd! 
CONTELE DE GORDES 
(cu dispreţ) 
Vreo frumuseţe burgheză, domnii mei ! 
(Ducelui de Pienne.) 


Au început să-ţi placă şi astfel de femei ? 


(În acel moment Blanche se întoarce, în așa fel 
încît seniorii pot s-o vadă la faţă.) 


DUCELE DE PIENNE 
(contelui de Gordes) 
Ei, cum îţi place ? 
MAROT 


Drace! Dar e fermecătoare ! 


CONTELE DE GORDES 


E-o zînă! E un înger! 


DOMNUL DE PARDAILLAN 


Eu cred că-i o eroare. 
Cum ? Asta e amanta lui Triboulet? Amici, 
Ce ziceţi ? Ce fățarnic ! 


79 


CONTELE DE GORDES 
Al naibii măscărici | 
MAROT 


O fată-așa frumoasă... cu-aşa o pocitură ! 
De! Jupiter mai face şi cîte-o-ncurcătură 
De astea. 


(Blanche intră în casă. Nu se mai vede decit o 
lumină la fereastră.) 
DUCELE DE PIENNE 


Nu e vreme de vorbărie. Noi 
Vrem să-i plătim insulta acestui maimuţoi. 
Avem cu noi o scară ; sărim cu toţi zaplazul, 
Îi înșfăcăm iubita, i-acoperim obrazul... 
O ducem drept la Luvru, în taină, fără zvon... 
Și maiestăţii sale i-o oferim... plocon ! 
CONTELE DE COSSEB 


O! Regele n-o scapă din mînă, se-nţelege. 
MAROT 


Lăsaţi-l pe Satana enigma s-o dezlege. 


DUCELE DE PIENNE 
Hai! Iute! 


CONTELE DE GORDES 
Fata asta e demnă de-mpărat | 


(Apare Triboulet.) 

TRIBOULET 
(în fund, îngîndurat) 


Mă-ntorc din nou spre casă. Mă simt îngrijorat.. 


CONTELE DE COSSE 
(către ceilalți gentilomi) 


Cum ? Socotiţi că este firească treaba asta 

Ca regele să ieie amanta sau nevasta 

„Oricui... şi cînd îi place? Păi, dacă vreun mişel 
l-ar lua-o pe regina, vă-ntreb, ce-ar zice el? 


TRIBOULET 
(înaintînd cu cîţiva paşi) 
M-a blestemat bătrinul ! Nu ştiu ce mă tortură... 


(Noaptea e atit de întunecată încit nu-l vede pe 
contele de Gordes, care e alături de el şi pe care 
îl izbeşte în treacăt.) 


Ei, cine-i? 
CONTELE DE GORDES 
(se întoarce şi şopteşte gentilomilor) 
E butonul! St! 
CONTELE DE COSSE 
(în șoaptă) 
Dublă lovitură ! 
Îi frîngem şi lui gîtul ! 
DUCELE DE PIENNE 
Nu! nu! 

CONTELE DE COSSE 


Mi-e un necaz | 


DUCELE DE PIENNE 


Dacă-l omori, de cine o să mai facem haz? 


CONTELE DE GORDES 


Ar fi o glumă proastă. Eu nu cred că e bine. 


CONTELE DE COSSE 


Dar o să ne încurce. 


MAROT 
Lăsaţi-mă 'pe mine. 
Vă scap de el îndată. 
TRIBOULET 
(care a rămas locului și a tras cu urechea) 
Aud un şoşotil.., 
MAROT 
(apropiindu-se de Triboulet) 
Hei, Triboulet ! 
TRIBOULET 
(cu o voce înspäimîntätoare) 


Stai ! Cine-i ? 


MAROT 


Ce ești așa răstit ? 
Eu sînt: Marot. 


TRIBOULET 
A! Tu eşti ? E-o beznă infernalä ! 
` MAROT 
Parc-a mînjit Satana tot cerul cu cernealä. 
TRIBOULET 
Ce cauți-aici ? 
MAROT 
Tăcere | Ne-am strîns cîţiva... 
TRIBOULET 
De ce? 
MAROT 
Ca s-o răpim pe doamna contesă de Cossé. 


TRIBOULET 
(respirînd) 


A |! bine! 


MAROT 


Și s-o ducem la curte pe crăiasă. 

CONTELE DE COSSE 
(aparte) 


Imi vine să-i crăp capul! 
TRIBOULET 
Dar cum intraţi în casă ? 
MAROT 
(în șoaptă, contelui de Coss6) 
Dă-mi cheia dumitale. 


(Contele de Cosse îi dă cheia, pe care Marot i-o 
trece lui Triboulet.) 


Am cheia lui. Nu simţi 
Gravat pe ea blazonul ? 


TRIBOULET, 
(pipăind cheia) 


Da. Frunzele cu zimţi... 
(Aparte.) 
Ce dobitoc sînt, Doamne ! 
(Arătiînd zidul din stinga.) 
Cosse stă chiar în fată. 
(Lui Marot, înapoindu-i cheia.) 


Vreau să iau şi eu parte la-această boroboaţă. 


MAROT 
Dar noi sintem cu toţii mascaţi. 

TRIBOULEP 


Şi ce 2 E relua 
Daţi-mi și mie-o mască. i 


(Marot îi pune o mască, iar pe deasupra ei, îl leagă 
cu o cîrpă în aşa chip în cît îi astupă şi ochii şi 
urechile.) 


TRIBOULET 
(în timp ce-i pune masca) 


Și care-i rolul meu ? 


MAROT 
Tu ne vei ţine scara. 


(Seniorii reazemă scara de zidul terasei. Marot îl 
conduce de mînă pe Triboulet pînă la scară și-l 
pune s-o ţină.) 


TRIBOULET 
(ținînd scara proptită de zid) 


Sînteţi în număr mare? 


MAROT 
Destui. 


TRIBOULET 


Nu văd nimica, 
MAROT 


E-o beznă-ngrozitoare ! 

MAROT 
(care a terminat să-l lege la ochi, adresîndu-se 
celorlalți) : 


Puteţi ţipa în voie acum ! 
DUCELE DE PIENNE 
Ar fi absurd! 


MAROT 
Nu. L-am legat la faţă... că e şi orb şi surd! 


(Seniorii se urcă pe scară, forțează ușa de la 

terasă şi pătrund în casă. După un răstimp, unul 

din ei apare în curte și deschide poarta care dă în 

stradă. Apoi vin cu toţii în curte și năvălesc în 

stradă, ducînd-o în brațe pe Blanche, pe jumătate 

dezbrăcată, cu mîinile și picioarele legate, cu căluș 
în gură; ea se zbate, totuși.) 


BLANCHE 
(legată, despletită, strigînd cu vocea înăbușită) 


Săriţi ! Vai! Tată! Tată! 
SENIORII 
(îndepărtindu-se) 
A noastră e izbînda! 
TRIBOULET 
(care a rămas singur lingă scară) 


M-au țintuit aicea... să-mi împlinesc osînda ! 
— N-aud nimic. Ce dracu ! Încep să mă cam tem... 


(Dă drumul scării, vrea să-și scoată masca și con- 
stată că e legat peste ochi și urechi.) 

Cum ? Mi-au legat şi ochii ? 


(Işi smulge masca și legătura de pe ochi. La lu- 
mina felinarului, uitat pe stradă, vede pe jos o 
pată albă ; se apleacă și ridică o bucată de pinză, 
pe care o cunoaşte: e vălul fetei'sale. Se întoarce, 
Scara e rezemată de zidul terasei, iar uşa prin care 
se intră în casă e deschisă. Pătrunde ca nebun în 
casă și reapare cîteva clipe mai tîrziu tirind-o pe 
doamna Bârarde, pe jumătate dezbrăcată, legată şi 
cu un căluș la gură. O priveşte cu stupoare. Apoi 
își smulge părul din cap, scoţind cîteva ţipete ne- 
articulate. In sfîrşit vocea îi revine şi se disting 
cuvintele :) 


A! Doamne! Ce blestem ! 


ACRE- AI 


REGELE 


Anticamera regelui, în Palatul Luvru. Mobilier, tapiserii, or- 
namente aurite, în stilul Renașterii. In fața scenei o masă, un 
fotoliu, un scaun care se strînge. In fund, o uşă mare aurită. 
In stînga, o ușă care dă în camera de culcare a regelui. Uşa e 
acoperită cu o tapiserie. În dreapta, o etajeră cu vase smălțuite 
ŞI aurite. Ușa din fund dă pe un coridor, 


SCENA I 


Gentilomii. 


CONTELE DE GORDES 


Aş vrea să văd, prieteni, sfîrşitul aventurii. 


DOMNUL DE PARDAILLAN 


Butonul să se zbată în ghearele torturii ! 
Nu trebuie să alle că dinsa e aci. 

CONTELE DE COSSE 


Dar totuşi, pîn la urmă se va dezmetici ; 
Portarii au văzut-o. Eram doar împreună. 


DOMNUL DE MONTCHENU 


Valeţii de la Luvru au ordin să nu spună 
Că au văzut o fată intrînd la curte. 


DOMNUL DE PARDAILLAN 
Ei, 
Cu toate-acestea unul dintre valeţii mei 
S-a dus la servitorii bufonului, şi-n şoapte 


Le-a povestit c-o doamnă răpită-a fost ieri noapte 


De gentilomi şi dusă-n palatul Hautefort... 
Și că tipa, săraca, în chip îngrozitor. 


CONTELE DE COSSE 
(rîzînd) Z 
Palatul ăsta-mi pare că e la dracu-n praznic ! 
CONTELE DE GORDES 


La dracu să se ducă acest bufon obraznic! 


MAROT 
Eu i-am trimis chiar astăzi un bilețel discret. 
“(Scoate o hîrtie din buzunar și citește.) 


„Ti-am şterpelit amanta, bufonule șiret, 
Şi plec cu ea din Franţa chiar mîine, la amiază.“ 


| (Toţi fac haz.) 

CONTELE DE GORDES 
(lui Marot) 


Ha ! ha ! Cine semnează ? 


MAROT 


„Jean de Nivelles“ semnează. 


(O nouă explozie de risete.) 


DOMNUL DE PARDAILLAN 


Vai | ce-o să se mai zbată ! 


CONTELE DE COSSE 
Abia aştept să-l văd. 


CONTELE DE GORDES 


Nenorocitul ! Uite, eu, domnilor, prevăd 
Că-l scoatem din sărite cu-atîta ironie 
Și c-o să ne-o plătească-ntr-o zi. 


(Ușa laterală se deschide. Intră regele, îmbrăcat 
într-un halat superb. E întovărăşit de ducele de 
Pienne. Gentilomii fac îront şi se descoperă. Re- 
gele şi ducele de Pienne rîd cu hohote.) 
REGELE 


E-o nebunie ! 
Cum, e aici amanta lui Triboulet ? 


DUCELE DE PIENNE 


E-aici. 

REGELE 
Și eu îi suflu-amanta acestui măscărici ? 


DUCELE DE PIENNE 
Amanta... sau soţia. 


REGELE 
(aparte) 


Auzi, minunăţie | 
Eu n-am ştiut că are şi fată şi soţie. 
DUCELE DE PIENNE 
Doriţi să vină, sire ? 
REGELE 
Neapărat. 


- (Ducele de Pienne iese și se reîntoarce peste o 
clipă susținind-o pe Bianche, care abia se poate 
ține pe picioare. Ea poartă un văl peste obraz. 

Regele se așează alene în fotoliul său.) 


DUCELE DE PIENNE 
(către Blanche) 
Intraţi, 

Frumoasă doamnă. Sigur că n-o să regretați. 
Aveţi pe rege-n faţă. > 

BLANCHE 

Cum, acest tînăr este... ? 

(Aleargă şi se zvîrle la picioarele regelui. La 


glasul Blanchei, regele a tresărit şi face semn no- 
bililor să părăsească încăperea.) 


Si 


SCENA II 
Regele, Blanche. 
(Regele, care a rămas singur cu Blanche, îi ridică 
vălul de pe obraz.) 
BLANCHE 
Gaucher Mahiet ! Vai ! 


REGELE 
Blanche | 
(Izbucnind în ris.) 


Ei, asta-i ca-n poveste, 
E-o farsă ? O greşeală ? O fi! Da-s fericit! 
O! Blanche! lubito ! Visul meu drag s-a împlinit, 
Vin să te string în braţe! 


BLANCHE 
(dînd îndărăt) 


O! Nu! nu! Doamne sfinte | 
Mi-e mintea încîlcită... şi nu găsesc cuvinte... 
Gaucher Mabhiet... adică, nu! Maiestatea ta... 


(Căzînd în genunchi.) 


Oricine-i fi, ai milă de zbuciumarea mea | 


REGELE 


Cum, milă ? Blanche, mi-eşti dragă ! Cuvintele nebune 
Ce-ţi îngîna Gaucher și François ţi le va spune, 

Doar ne iubim! Iubirea cuvîntul şi-a rostit. 
Un rege n-are dreptul să fie-ndrăgostit ? 
Copil ce eşti! Crezut-ai că sînt un oarecare... 
Un pierde-vară. Pentru că-s nobil din născare 
Şi pentru că sînt rege, Blanche, îţi închipuieşti 
Că se cuvine oare să mă dispreţuieşti ? 


(Rizind.) 


Ce vrei ? N-avui norocul să am o tristă soartă | 


BLANCHE 
(aparte) 


Cum rîde! Ce oroare! Mai bine aș fi moartă! 


REGELE 
(surizînd şi pe alocuri rizînd cu poftä) 


Serate, muzici, dansuri, bufoni și trubaduri ; 
Plimbări la braţ în taină, spre seară, prin păduri; 
Mii de plăceri ce noaptea misterios le cerne ; 
Acesta-i viitorul ce-n cale ni s-aşterne. 

Ne vom iubi cu patima-a doi amanți, doi soți. 
Imbătrînim, căci timpul se scurge peste toți... 

Și viața e o pînză supusă la tocire; 

Dacă n-ar îi iubirea să-i deie strălucire, 

N-ar fi decît o zdreanţă ! 


(Rizînd.) 


La asta te-ai gindit ? 
Deci care e formula spre a fi fericit ? 
Să ne-agăţăm de viaţă cu sete, cu ardoare... 
Să bem ! și să petrecem ! şi să iubim ! 


BLANCHE 
(înspăimiîntată, face un pas îndărăt) 


Oroare | 
iluziile mele s-au dus ! E-ngrozitor 
Cum s-a schimbat | 


REGELE 


Crezi poate că-s un adorator 
Timid, prostu și jalnic... și care crede oare 
Că — pentru ca femeia să-i cadă la picioare — 
E de ajuns să pară un tînăr tulburat 
Și să olteze-ntr-una c-un aer desperat ? 


BLANCHE 
(respingîndu-l) 


Fugi l Lașă-mă ! Mi-e groază | 
REGELE 
Ştii cine-s eu ? Sînt Franţa | 
Stăpînu-a milioane de oameni! Sînt speranţa, 
Sînt gloria, puterea, plăcerea, tot ce vrei... 
Dispun de lumea-ntreagă și de destinul ei. 


Ei bine, toate-acestea pot ca să-ți aparţină. 
Sint regele, iubito... iar tu vei fi regină! 


BLANCHE 
Regină ? Dar soţia ? 


REGELE 


Vai! ce naivă esti! 
Soţia nu-i amantă ! 

BLANCHE 
Cum? Oare ce gîndești... ? 
Amantă ? Ce ruşine! 
REGELE 
Eşti plină de trufie. 


BLANCHE 


Nu ! Asta niciodată | Orişice-ar fi să fie ! 
Noroc că-l am pe tata. 


REGELE 


El e bufonul meu. 
Și el îmi aparţine. Va face ce-i spun eu, 
Ce-i poruncesc, ce-mi place... 


BLANCHE 
(plîngînd cu amărăciune, cu capul în mîini) 
Tot sufletu-mi se îrînge | 
Dispui de toată lumea. Ce lucru trist! 


(Plînge cu hohote. Regele se aruncă la picioarele 
ei, vrînd s-o liniștească.) 


REGELE 
(pe un ton duios) 
Nu plînge ! 
Blanche ! Te iubesc ! Hai, vino în braţe | 


BLANCHE 
(rezistind) 
Ai zdrobit 
Tot ! Tot | 

REGELE 
(duios) 


Mai spune-o dată : Mi-eşti drag! 


BLANCHE 
Nu ! S-a sfîrșit! 


REGELE 


Te-am umilit, desigur... te simți poate-njosită. 
N-am vrut. Te rog, nu plinge! 


BLANCHE 


Ce groaznică ursită | 


REGELE 


De cît să văd cum ochii tăi dragi, plini de amor, 
Se ofilese în lacrimi... aş prefera să mor! 

Aş prefera să creadă o-ntreagă-mpărăţie 

Că sînt un rege fără curaj şi semeție. 

Un rege care face să plingă pe femei 

E-un laş! 


BLANCHE 
(uluită, plingind) 


A fost o farsă ! Te-ai înţeles cu ei! 
— Vreau să mă-ntore acasă, Vreau să mă-ntorc la tata. 
El plînge-acum, săracul, şi îşi așteaptă fata. 
Eu stau iîngă palatul Cossé, chiar peste drum. 
O! Dar o ştii prea bine. Vai! Mă-nfior şi-acum | 

Cum m-au răpit azi noapte, c-un chiot de izbîndă.., 
Ca-n vis mi-adue aminte. Ce noapte de osîndă | 


(Plingînd.) 


Cum te-am putut eu oare iubi? 


REGELE 


Ce-mi reproşezi 2 


BLANCHE 
Te-am socotit blind, gingaș... 


(Dind un pas indărăt, cu un tremur de spaimă.) 
Si-acum mă-nfricoşezi ! 
REGELE 
(încercînd s-o cuprindă-n braţe) 
Eşti nemiloasă, crudă. 
BLANCHE 
(respingindu-l) 
Fugi | E-o necnviinţă } 
REGELE 
(stringînd-o mai tare) 


Stai! Vreau o sărulare | 


ie) 

7 — Regele petrece — Ruy Blas 


BLANCHE 
(zbătindu-se) 


Nu! 
REGELE. 
(rîzînd, aparte) 

Stranie fiinţă | 

BLANCHE, 

(scăpîndu-i din braţe) 
Să fug! Să fug! Pe-aicea... 

(Zăreşte ușa ce dă spre camera regelui, care a 


rămas deschisă. Intră repede şi trinteşte uşa în 
urma ei.) 


REGELE 
(scoțind de la briu o cheie mică de aur) 


Fetiţo, eşti zălog. 
Cheia-i la mine. 
(Deschide ușa, o împinge apoi cu putere, intră și o 
închide în urma lui.) 


MAROT 
(care a tras cu ochiul de la ușa din fund, pe care 
a crăpat-o de cîteva clipe, rîzînd) 


Proasta | Dă buzna în bîrlog | 
(Sirigîndu-l pe contele de Gordes.) 


De Gordes ! 

SCENA III 


Marot, Gentilomii, apoi Triboulet 


CONTELE DE GORDES 
(lui Marot) 


Ei, ce devine frumoasa femeiuşcă ? 


MAROT 


Oița se găseşte acum cu leu-n cușcă | 


DOMNUL DE PARDAILLAN 
(sărind în sus de bucurie) 


Vai! Triboulet ! Săracul | 


DUCELE DE PIENNE 
(care a rămas la uşa din fund, pîndind pe coridor) 


St! lată-l! 


CONTELE DE GORDES 
Staţi | Domo | 
Să fim prudenţi, prieteni, să nu ne dăm de gol. 
MAROT 


Lăsaţi-mă pe mine... căci eu, din toată clica 
Am stat cu el de vorbă. 

DUCELE DE PIENNE 


Dar noi... nu ştim nimica, 


(Intră Triboulet. Nu pare schimbat. Poartă costu- 

mul obişnuit de bufon. E doar mai palid la față. ^ 

La apariţia bufonului, ducele de Pienne simulează 

o conversaţie începută, făcînd cu ochiul celorlalţi 
seniori, care se rețin să nu pufnească de rîs.) 


Cum vă spuneam. Atuncea... Salut pe Triboulet ! — 
Au născocit un cîntec. 


DOMNUL DE PARDAILLAN 


Să-l auzim cum e. 


DUCELE DE PIENNE 
(cîntind) 


Bourbon cînd prima dată-n 
Marsilia-a intrat 

Si-a întrebat soldaţii 
Ce-avem de capturat ? 


TRIBOULET 
(continuînd cîntecul) 


Cînd pe Coulombes, pe munte 
Prin defileu treceau 

Urcau din greu soldaţii 

Şi-n mîini mereu suflau ! 


(Risete și aplauze ironice.) 


` GENTILOMIIL 


TRIBOULET 
(care a înaintat încetișor pină în fața scenei) 


Unde-au ascuns-o ! 
(Reia cîntecul, cu un aer nepăsător.) 
Urcau din greu soldații 
Şi-n mîini mereu suflau ! 


CONTELE DE GORDES 
(aplaudind) 


Ei, bravo, Triboulet | 


TRIBOULET 
(cercetind chipurile gentilomilor, care fac haz, 
aparte) 


Ei | Ei sint autorii ! 


CONTELE DE COSSE 


(punînd mîna pe umărul lui Triboulet şi pufnind 
în rfs) 


Ei, măscăriciule, 
Ce veste ? 
TRIBOULET 
(către ceilalți, arătîndu-l pe contele de Coss6) 
Domnul conte cînd ride e funebru. 


(Imitîndu-l pe contele de Coss€.) 


Ei, măscărici, ce veste? 


CONTELE DE COSSE 
(rizind cu poftă) 


Ce-i nou, bufon celebru ? 


TRIBOULET 
(măsurîndu-l de sus pînă jos) 


Atuncea cînd te strădui să fii şi sclipitor, 
Devii, stimate conte, şi mai respingător ! 


(In timpul scenei care urmează, Triboulet caută, 
cercetează, scotocește încăperea cu ochii; numai 
privirea lui trădează această preocupare. Din cînd 
în cînd, socotind că nu e observat de nimeni, dă 
la o parte cîte o mobilă, apasă pe clanța unei uşi, 
pentru a se convinge dacă e închisă, în timp ce, 
totuși, el stă de vorbă cu cei din jurul lui, ca de 
obicei şi cu acelaşi aer zeflemitor, nepăsător şi 
degajat. Seniorii rîd pe înfundate. Işi fac semne 
ascunse între ei, în timp ce trăncănese vrute şi 
nevrute.) 


Unde-au ascuns-o ? Sigur, vor rîde iar de mine 
Dacă-i întreb. 


(Intiinpinîndu-l pe Marot, cu un zîmbet ironic.) 


Maestre Marot, îmi pare bine 
Că n-ai răcit ieri noapte. O! Ar fi fost păcat! 


MAROT 
(prefăcîndu-se că nu ştie nimic) 


Ieri noapte? | 

TRIBOULET 
(făcîndu-i cu ochiul) 


Vai! Ce farsă cumplită le-ai jucat | 


MAROT 
O farsă?! 


TRIBOULET 


MAROT 
(cu un aer candid) 


Eroare |! Imi este martor Domnul 
Că nici nu se-nnoptase cînd mă cuprinse somnul... 
Și-abia acum o oră din pat dac-am sărit. 
TRIBOULET 
A! Ai dormit ? Pesemne că mi s-a năzărit. 


(Vede o batistă pe masă și se repede la ea.) 


DOMNUL DE PARDAILLAN 


Se uită să găsească pe ea vreo monogramă, 


TRIBOULET 
(lăsînd să-i cadă batista din mînă, aparte) 


Nu. Nu-i a ei. 

DUCELE DE PIENNE 
(către ceilalţi gentilomi care stau în fundul scenei 
și rîd prea tare) 


Tăcere ! 
TRIBOULET 
(aparte) 
Pe unde-o fi? — Ce dramă! 


DUCELE DE PIENNE 
(contelui de Gordes) 


Ce s-a-ntimplat de rideţi ? 
CONTELE DE GORDES, 
(arătîndu-l pe Marot) 
Ne toarnă la gogoşi 
Şi la minciuni maestrul Marot. 


TRIBOULET 
(aparte) 
Prea sînt voioşi |! 
CONTELE DE GORDES 
(lui Marot) 
Marot, dacă-mi azvîrli priviri necruțătoare 
O să te dau pe mîna lui Triboulet. - 
MAROT 
(împreunindu-și mîinile, în batjocură) 


lertare | 

TRIBOULET 
(ducelui de Pienne) 


Măria sa mai doarme şi-aeuma ? 


DUCELE DE PIENNE 
Evident. 
TRIBOULET 


Nu vine nici un zgomot dinspre apartament. 


(Se apropie de uşa ce dă spre camera regelui. Vi- 
contele de Pardaillan se aşază în calea lui şi-l 
opreşte.) 


DOMNUL DE PARDAILLAN 


Să nu-l trezeşti pe rege! 


CONTELE DE GORDES 
(vicontelui de Pardaillan) 


Viconte, ia poltește 
Şi-ascultă ce năzbitii Marot ne povestește. 


DOMNUL DE PARDAILLAN 
Ei ? 
CONTELE DE GORDES 


Fraţii Guy, ieri noapte, sosind inopinat 
Acasă, îşi găsiră nevestele în pat... 

MAROT 
Ghici ? Cu trei crai de ghindă ! 


CONTELE DE GORDES 
Ha! ha! ha! ha! Fantastic! 


TRIBOULET 
Morala e un lucru atîta de elastic! 
CONTELE DE. COSSE 


Femeia e o poamă | 


TRIBOULET 
(contelui de Cossé) 


la seama, conte! 
CONTELE DE COSSE 
Eu ? 


TRIBOULET 
Deschide bine ochii | 
CONTELE DE COSSE 
De ce? Auzi, tupeul 
TRIBOULET 
Eu văd că-ncep să-ţi crească pe cap, impertinente.. 

CONTELE.DE COSSE 


Ce? 


TRIBOULET 
(rîzîndu-i în nas) 


Ca la frații Guy... 
CONTELE DE COSSE 
(mînios) 
O! 
TRIBOULET 
Aceleași ornamente | 
CONTELE DE COSSE 
(ameninţindu-l furios) 
Hm ! 
TRIBOULET 


Individul nostru e foarte curios. 
Aţi observat cum face cînd este furios ? 


(Imitindu-l pe contele de Cossé.) 


Hm! 


(Toţi rîd.. Apare un gentilom din suita reginei.) 
DUCELE DE PIENNE 
Vaudragon, ce este? 

VICONTELE DE VAUDRAGON 


Regina, excelenţă, 
Doreşte să poftească la rege de urgenţă. 


(Ducele de Pienne îi face semn că nu e cu putință.) 
Cred că domniţa Diana nu e-n apartament. 
DUCELE DE PIENNE 
(enervat) 


Nu. Regele mai doarme. 


VICONTELE DE VAUDRAGON 


Acuma un moment 
Era cu dumneavoastră. 


(Ducele de Pienne, care se enervează şi mai tare, 
face semne vicontelui de Vaudragon, pe care acesta 
nu le înțelege, dar care atrag atenţia lui Triboulet, 
Bufonul le urmăreşte cu încordare.) 
DUCELE DE PIENNE 


Măria sa... vîinează | 


VICONTELE DE VAUDRAGON 
Trăsurile şi cai-s la grajduri... 


DUCELE DE PIENNE 


(aparte) 
Nu-ncetează, 
Al naibii! 
(Adresîndu-se lui Vaudragon între patru ochi, cu 
indignare.) 

Ai, se vede, la limbă zeîndărici. 
Monarhul nu primește pe nimeni. 


TRIBOULET 
(izbucnind, cu o voce îngrozitoare) 


E aici | 
Cu regele-n odaie! 


(Stupoare printre seniori.), 


CONTELE DE GORDES 


Ce are ? Delirează | 


TRIBOULET 


Nu, domnilor. Ştiţi bine că sînt cu mintea trează. 
Nu e de-ajuns să-mi spuneţi : Fugi, nu te sinchisi ! 
— Femeia ce, ieri noapte, voi toţi: Montmorency, 
Brion, Cossé și ceilalţi... — femeia desperată, 
Care a fost răpită de-o bandă scelerată — 

De Pardaillan, de-asemeni, erai şi tu cu ei — 
E-aicea ! Și-am s-o capăt! Vă jur pe ochii mei! 


DUCELE DE PIENNE 
(făcînd haz) 
Vai! Şi-a pierdut amanta ! Ce pierdere imensă ! 
Amici, cine-o găseşte, primește-o recompensă ! 
TRIBOULET 
(înspăimintător) 


Vreau să-mi daţi fata | 

TOŢI 
Fata ? | ; 


TRIBOULET 
(încrucişîndu-şi braţele) 


Da. Fata mea | — Tăceţi | 
Aţi amuţit cu toţii! Vă miră să vedeţi 
Şi un bufon părinte... părintele copilii ? 
Ce, numai gentilomii şi lupii au familii ? 
N-am drept să am, ca alţii, familie și eu? 
(Cu o voce teribilă.) 


Dar s-a sfîrşit cu gluma ! Vă dau cuvîntul meu | 
Inapoiaţi-mi fata ! Puteţi, seniori, cu toții 

Să faceţi haz în voie, să rîdeți ca netoții... 

Puțin îmi pasă! Rideţi, urlaţi, pînă plesniți ! 
Eu vreau atîta : fata! Vreau fata! M-auziţi ?| 


(Se repede la uşa ce dă spre camera regelui.) 


E-aicea ! 


MAROT 


Stai, nebune ! — Sä-i facem o moliftă ! 


TRIBOULET 
(dînd îndärät, deznădăjduit) 


O! curtezani ! O! demoni ! Ce blestemată liftä | 
Ei mi-au răpit fetița ! Tîlhari ! În ochii lor, 
Femeia e-un nimica, un fleac! Da, domnilor! 
Cînd omul desfrînării e-n ţara asta rege, 
Soţiile de nobili profită, se-nţelege. 

Onoarea unei fete curate, pentru ei, 

E-un lux fără valoare şi fără de temei. 

Femeia e o marfă care se speculează... 
Şi-atuncea cînd un rege o cumpără... rentează | 
Atuncea, peste noapte, ca din văzduh se cern 
Onoruri, decoraţii, sau locuri în guvern, 
Favoruri şi plocoane... 


CONTELE DE GORDES 


A căpiat, nebunul ! 


TRIBOULET 
(privindu-i ţintă în ochi) 


Am spus neadevăruri ? Există-aici vreunul 
În drept să mă dezmintă ? Nu! 


(Trecind de la unul la altul.) 


Toţi ! Pentr-un galon, 
Pentru un post, un titlu, un nume, un blazon, 
Vindut-aţi fără scrupul tot! tot! Aici e drama! 


(Amiralului de Brion.) 
Tu ţi-ai vîndut nevasta | 
(Contelui de Gordes.) 
/ Tu, sora ! 
(Tînărului viconte de Pardaillan.) 


lar tu... mama! 


DNI 


VICONTELE DE AUBUSSON 
(un paj tinăr, își toarnă un pahar de vin la bufet 
Şi începe să cînte) 


Bourbon cînd prima dată-n 
Marsilia-a intrat 
Şi-a întrebat soldaţii... 


TRIBOULET 
(întorcîndu-se) 


Mă-ntreb de ce, viconte, n-ajung să mă decid 
Să-ţi sparg paharu-n ţăndări și gura să-ţi închid! 


(Adresindu-se tuturor.) 


Cine-ar fi spus c-un nobil e-o marfă ce se vinde ? 

C-un Vermandois, ce tocmai din Charlemagne des- 
cinde; 

C-un de Brion, de-un sînge cu ducii de Milan ; 

C-un Montchenu, un conte de Gordes, un Pardáillan, 

Un Pienne... ați fost în stare — în chip laş, samavolnic 

Să luaţi copila unui nenorocit nevolnic ? 

Aveţi prea mari blazoane... şi suilete prea mici. 

Nu sînt de nasul vostru, siniştrii mei amici... 

Căei ale voastre mame — în rînjetele pietii — 

S-au terfelit la curte, la rînd, cu toţi valeții ! 

Sînteți bastarzi cu toții ! 


CONTELE DE GORDES 
Siirşeşte | Eşti nebun ! 


TRIBOULET 


Cît ați primit să-i vindeţi lui unicul meu bun ? 

Căci v-a plătit! Sînt sigur | 
(Rupindu-şi părul din cap.) 


Dac-aş îi vrut, şi mie 
Mi-ar fi plătit fetiţa... şi cu mărinimie, 
Că-i tînără, frumoasă... 
(Măsurîndu-i cu privirea.) 


Sau maiestatea sa 
Socoate că mă poate cumva recompensa ? 
Că-mi poate-nchide gura c-o danie măiastră ? 
Sau că mă poate face frumos ca dumneavoastră ? 
Mi-a luat tot ce-am pe lume! El s-a făcut făptaş 
La actul vostru josnic, dezgustător şi laş ! 
O ! asasini ! O ! bestii ! Abjectă mirşăvie ! 
Tilhari ! Bandiţi de codru! Samsari de carne vie! 
— Seniori, dati-mi copila ! Vorbesc doar răspicat! 
Vreau să-mi daţi fata ! Haide ! N-am timp de așteptat! 
— Vedeţi această mînă ? E-o mînă necioplită 
De om de rînd; o mînă de slugă umilită ; 
Nu are nici o armă să facă vitejii... 
Da-n schimb, priviţi, am unghii... cu care să sfişiil 
— Răbdarea are margini ! Nimica nu tresaltă 
În voi ? — Deschideţi uşa! 


(Se repede furios asupra uşii, pe care gentilomii 

o apără. Se luptă cîtva timp cu unii dintre ei, apoi 

revine în fața scenei, istovit, suflînd din greu şi 
cade în genunchi.) 


V-aţi pus toți laolaltă... 
Toţi zece contra unul ? 
(Izbucnește în plins.) 
Ce pot să fac? Să pling! 
(Lui Marot.) 


i 143 


Marot, ai rîs de mine ca de un om nătîng. 

Dar dacă mai ai încă o inimă miloasă 

Și-un pic de omenie, sub haina ta făloasă, 

Unde-au ascuns-o ? Spune-mi ? Tu ești fiu din popor. 
Dă-mi barem tu o mînă frățească de-ajutor. 

Din toată-această clică infamă, blestemată, 

Tu singur ai un suflet și-o minte luminată. 

Marot, fii bun, te-ndură ! — Și tu taci? 


(Tîrîndu-se în fața seniorilor.) 


Domnilor, 
Vedeţi, vă cer iertare-n genunchi şi vă implor... 
Sînt zile cînd butonul, ca orice om pe lume, 
Nu înţelege farsa şi nu e bun de glume. 
Sint om bolnav. Adesea nu pot să fac doi pași... 
Mă tîriîi pe picioare. O! nu fiți pătimaşi ! 
Cînd eşti schilod ca mine, mereu, mereu te doare 
Cîte ceva. Am zile atît de-ngrozitoare ! 
Nu-s eu bufonul vostru... cu care vă jucaţi ? 
Nu-s jucăria voastră ? De ce vreţi s-o stricaţi ? 
Cît v-am făcut să rîdeți ? Aduceţi-vă-aminte ! 
— Cu ce să vă înduplec ? Nu mai găsesc cuvinte... 
— Înapoiaţi-mi fata! Vă rog... ca un milog. 
Eu știu că e la rege în cameră. Vă rog... 
E unicu-mi tezaur ! Seniori, vă cer iertare... 
Dar fără dînsa viaţa ar fi-nspăimîntătoate. 
Destul mi-a fost destinul de crud şi de infam... 
Pe lume ea e singurul bun pe care-l am! 


(Toţi îl privesc în tăcere, Triboulet se ridică dez- 
nădăjduit.) 


O! Doamne, tu din ceruri, nu zici nimic, prea sfinte 
Te bucură, pesemne, să vezi cum un părinte 

Se bate-n piept cu pumnii, cît suferă de crunt 
Și cum îşi smulge părul... ce mîini va fi cărunt ! 
(Uşa de la camera regelui se deschide brusc. Apare 
Blanche, ca nebună, îngrozită, despletită şi se zvîrle 

în braţele tatălui ei, cu un răcnet de fiară.) 


BLANCHE 
Vai! tată! Vai! 


TRIBOULET 
(strîngînd-o în braţe) 


Fetiţo! E fata mea cea dragă! 
Da, domnilor... 


(Inăbușindu-se din pricina lacrimilor şi rîzînd prin- 
tre hohotele de plins.) 


Da. Dînsa-i familia mea-ntreagă | 
Atuncea cînd lipsește de-acasă uneori 
E casa toată-n doliu. Priviţi-o, monseniori | 
O fată-aşa frumoasă, și gingașă, şi bună... 
Pe omul cel mai aprig la suflet îl îmbună, 
Numai s-o vezi și sigur te-ndupleci și te-nfrîngi, 
Poţi să-ţi închipui oare s-o pierzi... fără să plingi ? 


(Către Blanche.) 


Nu, Blanche, nu-ţi fie teamă. N-a fost decît o șagă. 
Ei au văzut cît sufăr... şi cît îmi eşti de dragă. 
Nu-s oameni răi. Acuma regretă fapta lor... 

Și-or să ne lase-n pace. 


(Către seniori.) 
Așa e, domnilor? 


(Către Blanche, strîngînd-o din nou în braţe.) 

Te-am regăsit, în fine, fetiță-ncîntătoare. 

Plingeam mai adineauri... şi-acum rîd ! Mă-ntreb oare 

De nu-i o fericire o clipă să te pierd, 

Ca iar să te recapăt... şi iar să te dezmierd! 
(Privind-o cu îngrijorare.) 


De ce plîngi ? 


BLANCHE 
(acoperindu-și cu mîinile obrajii uzi de lacrimi şi 
roşii ca focul) 
Oropsiţii de noi ! Vai! ce rușine! 
TRIBOULET 
(tresărind) 
Ce spui ? 
BLANCHE 
(înfundindu-și capul la pieptul tatălui ei) 


O! tată! Tată! vreau să rămîn cu tine. 
Să plece toţi ! 


TRIBOULET 
(întorcîndu-se, cu un gest de mînie către uşa ce 
dă spre camera regelui) 


Infamul ! Cum? Și pe tine? 


BLANCHE 
(plîngînd şi căzîndu-i la picioare) 


Vai | 
Sînt o nenorocită ! Mi-e-aşa ruşine ! 

TRIBOULET 
(înaintînd cîţiva pași și alungîndu-i pe seniorii 
înmărmuriți) 
Hai! 
Pieriţi | Pieriţi de-aicea, nelegiuită hoardă ! 
Și regelui să-i spuneţi... 
(Vicontelui de Vermandois.) 


Tu, care ești din gardă, 
Să-i spui să nu mai intre aici... c-aici sînt eul 


DUCELE DE PIENNE 


A-nnebunit de-a bine! Ferească Dumnezeu ! 


CONTELE DE GORDES 
(făcînd semn gentilomilor să se retragă) 


Copiii şi nebunii au toane. Nu te pune 
Cu ei. Să stăm de veghe în orice caz. 


TRIBOULET 
(așezindu-se în fotoliul regelui şi ridicind-o pe 
Blanche, cu o voce gravă, dar stăpînită) 
Ia spune 
Ce s-a-ntîmplat ? 


(Se întoarce și zărindu-l pe contele de Cossé, care a 
rămas în scenă, se ridică pe jumătate şi îi arată 
ușa.) 


Seniore, n-ai auzit ce-am zis ? 

CONTELE DE COSSE 
(în timp ce iese din scenă, ca subjugat de tonul 
lui poruncitor) 


Nebunul nu e bine să fie contrazis. 
(lese.) 


SCENA IV 


Triboulet, Blanche. 


TRIBOULET 
(grav) 
Te-ascult. Vorbeşte. 
BLANCHE 
(cu ochii în pămînt, vorbind printre hohote de 
plîns) 


Tatä, eu m-am ascuns de tine. 
S-a strecurat aseară în curte... 


(Plîngînd cu mîinile peste ochi.) 
Ce ruşine | 


(Triboulet o strînge în braţe şi-i șterge fruntea cu 
duioşie.) 


De la o vreme-ncoace mereu mă urmărea. 
(Intrerupîndu-se.) | 


Ți-am tăinuit aceasta. A fost greşeala mea. 
— Să-ţi spun tot, de la capăt. Venea să mă-ntilnească 
Duminica la slujbă... dar fără să-mi vorbească... 

TRIBOULET 
Ce rege! 


BLANCHE 


Și, pesemne, ca să-l observ, mereu 
El clătina cu mîna în treacăt, jilțul meu. 


(Cu vocea din ce în ce mai stinsă.) 


Jeri a intrat în curte. A cutezat să-nfrunte... 


TRIBOULET 


Te crut de toate-aceste cumplite amănunte... 
Căci am ghicit urmarea. 


(Se ridică.) 


A pus, ca un stigmat, 
Pe fruntea ta curată dispreţu-i blestemat. 
Miasma ce-o împroaşcă la curtea lui regală 
A pîngărit fiinţa ta pură, virginală. 
Tu, care ești refugiul meu... tu şi Dumnezeu ; 
Tu, zorii ce se-nalță peste amurgul meu ; 
Tu, suflet fără tină, din care se pătrunde 
Nevrednicul meu suflet; tu, vălul ce ascunde 
Ruşinea soartei mele, de care mă-nspăimînt ; 
Tu înger scump din ceruri uitat pe-acest pămînt ; 
Tot ce-am crezut că este mai sfint pe lumea asta 
S-ajungă în mocirlă |! Rău ne-a lovit năpasta ! 
Ce-am să devin eu după acest act banditesc, 
La curtea asta unde triumfător domnesc: 
Nerușinarea, viciul, dezmăţul, bigamia, 
Orgia, adulterul, minciuna, infamia... 
Și unde să-mi pot ochii o clipă desfăta, 

N-aveam decît candoarea şi fecioria ta ! 

Dar am primit destinul cumplit cu resemnare ; 
Am acceptat calvarul şi lacrimile-amare ; 

Am înirînat trufia ce-n inimă mocnea ; 

Am astupat c-un hohot de rîs mînia mea ; 
Şi-această suferinţă, durere și rușine, 

Le-am înghițit în mine... ca să te crut pe tine. 
Vream să te-nalţ pe culme ! Crezusem — ce nerod | 
Că totuşi sînt altare pe lîngă eșalod. 

Dar au distrus altarul! — Acoperă-ţi obrazul... 
Şi-n plins, fetiță scumpă, să-ți potoleşti necazul. 
În lacrimile care pe ochi ţi se preling, 

Durerile adesea se mistuie... se sting. 

Alină-ţi suferinţa la sînu-unui părinte ! 


(Visînd.) 


O ! Blanche ! Cînd va fi gata ce mi-am pus eu în minte, . 
Vom părăsi Parisul. Doar teafăr dacă scap ! 
— Cum poate-o zi să deie o viaţă peste cap! 


(Ridicîndu-se furios.) 


A! Ce nenorocire ! Cine-ar fi spus vreodată 
Că la această curte infamă, deşănțată 
Unde-s batjocorite și fete și femei 

Și unde infamia e piatra de temei; 

Unde nimic nu-i sacru şi totu-i de vînzare 
Şi unde te împroaşcă toţi cu neobrăzare ; 
Că s-a găsit un rege, un domnitor nefast 
Să terfelească-un suflet şi-un trup atît de cast! 


(Intorcîndu-se spre camera regelui.) 


O! rege! Să dea Domnul, care de sus m-ascultă, 
Să ispășeşti amarnic nemernica-ţi insultă... 
Şi să te-nghită groapa pe care-acum o sapi ! 

BLANCHE 
(ridicînd ochii spre cer, aparte) 


Nu-l asculta, tu Doamne! Mi-e drag! 
TRIBOULET 
(ameninţător, spre uşa ce dă spre camera regelui) 
Dar n-ai să scapi! 
(Pe galeria exterioară apare un cortegiu de soldaţi 


şi seniori, în fruntea cărora e ducele de Pienne.) 


DUCELE DE PIENNE 
(dînd ordin) 
Să se deschidă poarta ! 


(Către domnul de Montchenu.) 


Pe Saint-Vallier-l veţi duce 
Direct la închisoarea Bastiliei. 


DOMNUL DE MONTCHENU 


Da, duce! 


(Grupul de soldaţi defilează prin fund, doi cîte doi. 

In momentul cînd domnul de Saint-Vallier, înca- 

drat de ostași, trece prin fața uşii, se opreşte o clipă 
şi se întoarce spre camera regelui.) 


DOMNUL DE SAINT-VALLIER 
(cu o voce dirză) 
Blestemul meu pe rege, cum văd, nu l-a ajuns. 
La jalea mea pămîntul şi cerul n-au răspuns... 

Căci n-am văzut o mînă cuprinsă de revoltă 
Și n-am văzut un fulger să cadă de pe boltă. 
Deci... nu mai am nădejde... și mă voi resemna. 


TRIBOULET 
(ridicînd capul şi privindu-l drept în ochi) 


Te-nşeli | Cunosc pe unul ce te va răzbuna | 


A CT'UB-IV 


BLANCHE 


Un loc pustiu pe malul Senei, în apropiere de Saint-Germain. 
În dreapta, o casă dărăpănată. Clădirea nu are perete în fața 
rampei, astfel că se poate vedea ce se petrece înăuntru. Mobi- 
lier sărăcăcios: un cămin, o masă, cîteva scaune fără spetează, 
cîteva oale şi o scară rudimentară și dreaptă, care duce în podul 
casei, unde este amenajată o încăpere. Prin deschizătura unei 
ferestre mici a podului se zăreşte un pat hodorogit. În zidul din 
stînga actorilor se vede o uşă prin care se intră de afară în 
casă. Pereţii sînt dărăpănaţi și crăpaţi pe alocuri; prin crăpă- 
turi se poate vedea uşor ce se petrece în casă. Ușa de la intrare 
are o mică ferestruică cu zăbrele de fier, iar deasupra ei o strea- 
şină, de care e atirnată o firmă de circiumă. 

Restul scenei reprezintă malul Senei. In stînga un parapet 
de piatră, în parte dărîmat, dincolo de care curge fluviul. Un- 
deva, pe parapet, un suport cu un clopot, care serveşte să cheme 
bacul cu care se trece de pe un mal pe celălalt. In fund şi din- 
colo de fluviu, pădurea Vâsinet. In dreapta, un colț al Senei 
lasă să se zărească în depărtare colina de la Saint-Germain; 
se vede silueta oraşului și-a castelului. 

SCENA I 
Triboulet şi Blanche aiară, Saltabadil, în casă. 


(În tot timpul acestei scene, Triboulet e îngindurat 
și îngrijorat; îi e teamă să nu-l vadă sau să nu-l 
surprindă careva. Se întoarce şi priveşte mereu în 
jurul său şi mai ales spre casă. Saltabadil, în cir- 
ciumă, stă pe un scaun şi lustruieşte catarama unui 
centiron, fără să audă ce se petrece afară.) 
TRIBOULET 
Tot îl iubeşti ? 
BLANCHE 
Da, tată. 


TRIBOULET 


Am'tot nădăjduit 
De dragostea aceasta să te fi lecuit. 


BLANCHE 
Mi-e drag! Nu pot! 


TRIBOULET 


Ce jale ! Explică-mi dar şi mie 
Motivul pentru care... 


BLANCHE 
Nu ştiu. 

TRIBOULET 
E-o nebunie | 


BLANCHE 


Nu-i nebunie. Poate de-aceea-l şi iubesc. 
Există-n lume oameni care te-mbogăţesc, 

Care-ţi salvează viaţa, te fac o alintată 

Şi.o aleasă-a soartei... și nu-i iubeşti. El, tată, 
El m-a făcut să sulăr mai mult ca orişice 

Și îl iubesc orbește... şi nu ştiu pentru ce. 
Mi-e drag, mi-e drag atita, încît aș fi în stare 
Să-mi dăruiesc viața — vezi tu ce exaltare | 

Și deşi omu-acesta îmi e fatal, la fel 

Ca pentru tine, tată, mi-aş da-o pentru el ! 


TRIBOULET 


Te iert, te iert, fetiţo... 


BLANCHE 


Dar şi el mă iubeşte, 


TRIBOULET 
Vai! Eşti inconștientă ! 
BLANCHE 


De-ai ști cum îmi vorbeşte ! 
Imi spune-atitea lucruri duioase, ce se duc 
La inimă. lar ochii lui limpezi mă seduc... 
In ei citeşti ardoarea, sinceritatea, zelul... 
E-un rege brav, ilustru, bărbat frumos... 


125 


TRIBOULET 
(izbucnind) 


Mişelul ! 
Un om ce fericirea mi-a rupt-o în bucăţi! 
Dar o să vină vremea supremei judecăţi | 


BLANCHE 


Doar îl iertaseși, tată. 


TRIBOULET 


Nu. Am avut răbdarea 
Să-mi pregătesc cu grijă şi-n tihnă răzbunarea. 


BLANCHE 
Păreai de-o lună-ncoace mai potolit, mai bun... 


TRIBOULET 


De unde! Jucam teatru! 
(Furios.) 


Blanche, o să te răzbun | 


BLANCHE 
) (cu mîinile îimpreunate) 


O! Cruţă-mă | Nu, tată! Ai face o greşeală. 
TRIBOULET 


Dar dacă o să afli c-acest om te înşeală, 
Ce-ai spune ? 

BLANCHE 


Nu se poate! Nu! Oamenii sînt răi } 


TRIBOULET 


Şi dacă t-ei convinge chiar tu, cu ochii tăi ? 


BLANCHE 


Nu cred. Nu-i cu putință. Căci mi-a jurat. M-adoră, 


Chiar ieri mi-a declarat-o din nou. 


TRIBOUILET 
(cu amărăciune) 


Hm | La ce oră? 


BLANCHE 


Aseară. 


TRIBOULET 


Va să zică nu crezi ? Nu vrei să crezi ? 
Priveşte-atunci pe-aicea în casă... şi-ai să vezi. 


(li arată o crăpătură în zidul casei. Blanche pri» 
vește.) 


BLANCHE 
(în șoaptă) 


Văd un bărbat, 

TRIBOULET 
(în şoaptă) 


Răbdare | 


(Regele, îmbrăcat în uniformă de căpitan, apare 
în circiumă, venind dintr-o cameră vecină.) 


BLANCHE 
(tresărind) 
Vai, tată! 
TRIBOULET 


3 g 
Vezi ? 


(In timpul scenei care urmează, Blanche rămine 

lipită de crăpătura zidului, privind şi ascultînd ce 

se petrece înăuntru ; n-o interesează nimic altceva, 
Din cînd în cînd tresare, zgyduită de un fior.) 


SCENA II 
Acelaşi, Regele apoi Maguelona. 


REGELE 
(bălindu-l pe umeri pe Saltabadil, care se întoarce 
şi-şi întrerupe lucrul). 


Băiete ! 


SALTABADIL 
Mă rog... 


190 


man rásfäț... 
curi de dezmäț... 
i serveşte 


Ei, ai văzut ? Un rege, 
Cum hoinăreşte noapte 
Iar vinul ce-l îmbată, e 

O Hebe de tavernă abjec 


BLANCHE 
O! 


TRIBOULET 


Priveşte | 


REGELE 
(cintind) 


ăi Á 


camera vecină; el 
n pahar, pe care le 


spadei. i 1. În acel moment, o fată [căii s şi 

frumoasă, velă şi surizătoare, în costum de fti- 

gancă, scoboară pe scară, De cum a intrat, regele 

se repede s-o iîmbrăţişeze, dar ea se fereşte şi-i 
scapă din mină.) 


i 


= Regele Pelrece — Ruy Blas 


> 
= 


nN 


REGELE 
(lui Saltabadil, care s-a apucat din nou să-şi | 
-~ truiascä catarama centironului) 


Bäiete, centironu spre a putea luci 
Se freacă-n aer liber. 


lia PT ioii "i 
ý: A in n 


(Se ridică, ii Ganit ii l 


afară, iese şi o închide în urela Jui, Zărindu-l nd 

Triboulet, se îndreaptă spre el cu un aer misterios. 

în timpul replicelor ce urmează, tînăra ţigancă co- 

chetează și glumește cu regele. Blanche îi urmă- 

reşte, torturată. Saltabadil se adresează în şoaptă 
lui Triboulet. arătîndu-i casa.) 


aci 


dinsa. Aa se fereşte şi-l respinge, 


j MAGUELONA 
(regelui, care vrea s-o sărute) r 7 0 


REGELE 


Mai adineauri, cînd vream să te sărut, 
M-ai repezit cil colo | Né-né... e-un început... 
E un pas Înainte. De ce tot fugi de mine? 
la, vin să stăm de vorbă. 
(Ţiganza se apropie.) 

y De cînd am dat de tine 
La elreluma lui Hercul, vrăjit de ochii tăi 
— Din cari |işnea ispita în calde vălvătăi — 
Sint prins ca-ntr-o capcană ! Maguelona, ești divină! 
Şi numai lu mi-eşti dragă! 

i MAGUELONA 

(rizind) 


Ă Și încă vreo duzină | 
Seniore, mi se pare că eşti un mare crai! 
REGELE 
(rîzînd și e!) 


Ol Am trimis atitea nenorocite-n rai! 
Sint pur şi simplu-un monstru ! 


MAGUELONA 
Eşti încrezult | Ce-ţi pasă ! 
REGELE 
De astăzi dimineaţă m-ai dus aici în casă... 
O cîrciumă infectă şi-un jalnic adapost, 


Unde mincarea-i proastă... şi vinul și mai prost... 
Și unde-am dat de-un frate c-o stranie figură... 


Și totuși, pentru ochii tăi dulci şi-această gură 
Splendidă, peste noapte rămîn aicea. 


MAGUELONA 

(aparte) 

Ei, 
Dar merge treaba sirună ! 
(Regele vrea din nou s-o îmbrăţişeze.) 
Nu, lasă-mă! 
REGELE 
Nu vrei? 

MAGUELONA 


Hai, haide, fii cuminte |! 


REGELE 
Unica-nţelepeiune 


În viaţă e — din cele ce Solomon ne spune — 
„Să bem! și să petrecem! şi să iubim!“ 


MAGUELONA 
(rizind) 


Prostii | 
Te duci mai des prin cîrciumi... decit la liturghii. 


REGELE 
(vrind s-o prindă în braţe) 


Maguelona ! 

MAGUELONA 
(scăpîndu-i din brațe.) 


Altădată | 


REGELE 
O fată, niciodată, 


Cînd e aşa frumoasă, nu spune: „Altădată“ ! 
Dacă repeţi cuvîntul, fac totul țăndări ! 


MAGUELONA 
(domolită, vine să se aşeze la masă, lingă rege) 


Vai! 
Atunci... să facem pace! 


REGELE 
(luindu-i mina) 
Ce mină fină ai! 
Decit o mină slută care să mă-ndrăgească, 
Prefer una ca asta... chiar să mă pălmuiascăl 


MAGUELONA 
(încintată) 


lar rizi de mine | 
REGELE 
Zău, nu! 


MAGUELONA 


Sint slută!! 

REGELE 
Eşti un vis! 
Căci farmecele tale-s comori din paradis. 
O! tu nu știi, pesemne, fiinţă nemiloasă, 
C-atunci cînd o femeie ne place și-i frumoasă, 
Orice ostaș, la gîndul de-a fi alesul ei, 

Devine îoc şi pară... și-nfruntă şi pe zei! 


MAGUELONA 
(izbucnind în ris) 


Vorbești ca dintr-o carte. 


REGELE 


Dă-mi iute-o sărutare ! 


MAGUELONA ; 
Nu! 
REGELE 
Numai una | 
MAGUELONA 


Doamne ! Te-ai îmbătat prea tare | 
REGELE 


De dragoste! De tine! 


MAGUELONA 


Eşti veşnic nesătul. 
Ce poamă mi-eşti, seniore | 

REGELE 
Ard! Nu mai pot! 


(Regele o sărută.) 


MAGUELONA 
Destul 
REGELE 
Vreau să-mi devii soție. 
MAGUELONA 
(rizind) 


Ei, nu, că asta-i bună 


REGELE 


Ce fată-ncîntătoare... fierbinte... și nebună | 


(O ia pe genunchi şi-i vorbește încet la ureche. 

Maguelona ride şi se sciifoseşte. Blanche nu mai 

poate răbda; se intoarce, palidă și tremurindă spre 
Triboulet, care a rămas nemișcat.) 


TRIBOULET 
(după ce a privit-o o clipă în tăcere) 


Ei, ce mai spui, fetiţo, de răzbunarea mea ? 


BLANCHE 
(abia putind vorbi, foarte încet) 
Ingratul | Trădătorul ! Nici nu-l mai pot vedea! 
Simt inima din mine cum mi se frînge-n două. 

Ne-a ameţit cu-aceleaşi cuvinte pe-amîndouă... 
Tot ce mi-a 'spus şi mie... îi spune-acum și ei... 


(Ascunzindu-şi capul la pieptul tatălui ei.) 
Acestei desfrînate și josnice femei ! 
TRIBOULET 
(cu vocea întunecată, încet) 
Nu plinge, Blanche ! Fii tare... şi lasă-mă pe mine 
Să te răzbun. Vrei ? 
'BLANCHE 
(frîntă de durere) 
Fie ! Fă tot ce vrei | 
TRIBOULET 
(dind un țipăt de bueurie) 


În fine! 


BLANCHE 


O! tată | Dar eşti groaznic ! Nu știu ce ai în cap? 


TRIBOULET 


Blanche, aş muri de ciudă din mînă dacă-l scap! 
Ascultă : du-te acasă. Ai să găsești o trusă... 
Costum de călărie... şi-un cal cu şaua pusă. 

la bani cît ai nevoie. Şi fără să-ntirzii, 

Pleci la Evreux. Acolo m-aștepţi. Vin peste-o zi. 
Ai să găseşti costumul și geanta cu parale 

In serinul ce e lîngă portretul mamei tale. 


126. 


Pleci la Evreux de-ndată. Auzi ? Ne-am înțeles ? 
Și nu te-abaţi din cale... pe-aieea mai ales... 
C-aici se va petrece un lucru groaznic. Du-te! 


BLANCHE 


De ce nu vii cu mine ? 


TRIBOULET 
Nu pot. 
(O sărută şi-i face semn să plece.) 


Hai, pleacă! Iute f 


BLANCHE 


Vai ! tremur toată! 


TRIBOULET 


Adio! 


(O îmbrățișează din nou. Blanche se retrage, abia 
se ţine pe picioare.) 


Blanche, nu te-abaţi din drum! 


(În timpul acestei scene şi a scenei următoare, 

regele și Maguelona, singuri în sala de jos a cîr- 

ciumii, fac glume, se hirjonesc, rid şi îşi vorbesc 

în șoaple. De îndată ce Blanche s-a depărtat, Tri- 

boulet s-a aprapiat de parapet ṣi face un semn. 
Apare Saltabadil. S-a întunecat) 

SCENA III 
Tritoulet, Saltabacil, afară ; Regele şi Maguelona, în casă. 
TRIBOULET 
(înmînîndu-i banii lui Saltabadil) 
Din douăzeci de galbeni, îţi număr zece-acum. 
(Oprindu-se o clipă, înainte de a-i da banii.) 
Rămine-aici la noapte ? E sigur ? 
SALTABADIL 
(uitindu-se în zare) 
' Nu te teme. 
TRIBOULET 
(aparte) 


La Luvru să se-ntoarcă nu cred că are vreme. 


SALTABADIL 


Se-anunţă vijelie. Deci nu te mai munci. 
Şi soră-mea şi ploaia îl vor reţine-aci. 


TRIBOULET 
Mă-ntore la miezul nopţii. 


SALTABADIL . * 


Vă osteniţi degeaba. 
Îl zvîrl în Sena singur... că nu e mare treaba. 

TRIBOULET 


Eu vreau să-l zvîrl. 


SALTABADIL 


Prea bine. Precum m-am obligat, 
Vă voi preda cadavrul în sac, bine legat... 


TRIBOULET 
(dindu-i banii) 


Poftim! La miezul nopţii ţi-aduc şi restul. 


SALTABADIL 


Bine. 
Dar... cine-i individul ? Nu vă feriti de mine. 


TRIBOULET 


Vrei să ştii cum ne cheamă pe amindoi ? 


SALTABADIL 


Cum vrei... 


TRIBOULET 
Ei bine, el e „Crima“... iar eu „Pedeapsa“ ! 


(lese.) 

SCENA IV 


Aceiaşi, Järä Triboulet. 
(Saltabadil rămîne singur, cercetează zarea, care 
se acoperă cu nori greşi dinspre Saint-Germain. 
S-a înnoptat. Citeva fulgere străbat cerul.) 


SALTABADIL 


S-apropie furtuna. E bolta pămintie. 
Cu-atit mai bine. Calea va fi şi mai pustie. 
(Se gindeşte.) 


Pe cit mă taie capul... aceşti domni serioşi 
Sînt mai întotdeauna puţin misterioşi. % 
Nu ştii ce coace-n mintea lor veșnic schimbăcioasă, 


(Ridică ochii şi cercetează cerul. In timpul acesta 
regele ginmeşte cu Maguelona.) 


REGELE 
(încercînd s-o prindă fa braţe) 


Maguelona ! 


MAGUELONA 
(scăpindu-i din miini) 


Nu se poale! 
REGELE 
Eşti o răulăcioasă ! 


La 

MAGUELONA 
(cîntînd) 


Cînd viţa în april dă muguri 
Se face vin puţin din struguri... 
REGELE 


Ce umăr ! Şi ce braţe! Ce trup! Ce armonie! 
Pe Jupiter ! nu-i una la fel nici la o mie! 
De ce-a pus Domnul însă o inimă de drac 
In trupul unei Venus ? 


MAGUELONA 
(eoehetînd) 


Aşa i-a fost pe plac! 
Tralalala | 


: (ÎL respinge din nou pe rege.) 
Termină! St! Fratele meu! 
(Intră Saltabadil şi închide ușa după el.) 
Tună! 


SALTABADIL 


Da. Vine ploaie mare. 


REGELE 
(bătindu-l pe, Saltabadil pe umăr) 
Să vină şi furtună ! 
Nu-mi pasă ! Eu la noapte dorm în cocioaba ta. 

MAGUELONA 
(ironică) 


Ce ifose! la seama! căci miîini te va certa 


Familia. ` 
(Saitabadil o trage de minecă și-i face semne 
discrete.) 
REGELE 


N-am fată, n-am mamă, n-am bunică... 
Și nu-s legat de nimeni. 


SALTABADIL 
(aparte) 
Cu-atit mai bine! 


(Au început să cadă picături mari de ploaie. Afară 
f p 
e întuneric beznă. Cu voce tare.) 


Pică | 
A început să pice. 
REGELE 
(lui Saltabadil) 
Tu să te pregăteşti 
Să dormi la grajd, la dracu... mă rog, unde poiteşti. 
SALTABADIL 
(salutind) 


Vă mulţumesc. 

MAGUELONA 


(în timp ce aprinde o lampă, îi șopteşte regelui 
la ureche) 


Fugi! Pleacă! 


REGELE 


(izbucnind în ris, cu voce tare) 
Aici stau pînă miine. 
Pe-aşa timp nu s-alungă din casă nici un cîine. 


(Se îndreaptă spre fereastră şi priveşte afară.) 


SALTABADIL 
(Maguelonei, arătindu-i cîteva monede de aur în 
palmă) 


Nu trebuie să plece. Am luat zece monezi 
Și-o să-mi mai pice încă pe-atît. Aşa că vezi... 


(Regelui. foarte săritor.) 

Eu vă cedez odaia cu multă bucurie. 
REGELE 
(rîzîind) 


Cuptor în timpul verii... şi iarna ghețäărie! 
Aşa e? 


SALTABADIL 


Vrea seniorul s-o vadă ? 

REGELE 


Hai, s-o văd. 
(Saltabadil ia lampa, în timp ce regele îi şopteşte 
ceva la ureche Maguelonei. Apoi, amindoi, urcă 
scara care duce la incăperea din pod. Saltabadil 
e în cap.) 


MAGUELONA 
(singură) 
Săracul ! Mi-este milă ! 
(Se duce la fereastră.) 
Aiară-i un prăpad! 
SALTABADIL 
(regelui, în camera de sus) 
Aveţi un pat, o masă, un scaun.. 
REGELE 


De minune! 
Şi totul pe cinci metri pătraţi. Ha ! ha ! Ia spune, 
Dar mobila aceasta războiul l-a-ndurat... 
Căci șchioapătă, săraca ! 
(Apropiindu-se de fereastra podului, ale cărei gea- 
muri sînt sparte.) 


In schimb... aer curat ! 
Nici geamuri ! Nici obloane! Deci vintul intră-a casă 
Cînd vrea şi cum îi place... ca la el acasă! 


(Lui Saltabadii, care a aprins o lampă mică pe 
masă.) 


E splendid ! Noapte bună! 

SALTABADIL 
La fel, seniore. 


(lese, închide uşa şi scoboară pe scară.) 


REGELE 
(singur, scoțindu-și centironul) 
Pie 
De somn. În aşteptare... să mă întind un pic. 


(Pune pe un scaun chipiul şi spada, își desface ciz- 
mele și se întinde pe pat.) 


Ce fată e Maguelona ! Ce zveltă! Ce sprinţară ! 
(Se ridică şi cercetează uşa.) 


Nu cred să fi-nchis uşa cumva pe dinafară ? 
Nu. E deschisă. 


(Se culcă din nou, iar după o clipă cade într-un 
somn adînc. În acest timp Maguelona și Saltabadil 
sint în sala de jos. Furtuna s-a dezlănţuit în plin. 
Plouă, îulgeră și tună neincetat. Maguelona stă la 
masă și coase ceva. Saltabadil goleşte sticla de vin 
lăsată de rege. Un moment de tăcere. Fiecare pare 
frămintat de gînduri întunecate.) 


MAGUELONA 
(suspinînd) 


Tare-i drăguţ acest brunet! 
SALTABADIL 


Te cred! căci el ne-aduce în pungă-atit bănet. 

MAGUELONA 
Cit ? 


SALTABADIL 
Douăzeci de galbeni. 


MAGUELONA 
Făcea mai mulţi bani prada. 
Li 


SALTABADIL 


Zău ? Vezi mai bine dacă a adormit. Ia-i spada 
Şi ad-o-ncoace. 


(Maguelona face ce i s-a spus. Vijelia bîntuie cu 
putere. În fund apare Blanche, în costum bărbătesc 
de călărie, de culoare închisă, cu cizme şi pinteni. 
Inaintează încet spre circiumă, în timp ce Salta- 
badil bea, iar Maguelona, în camera de sus, cu o 
lampă in mînă, cercetează dacă regele doarme.) 


MAGUELONA 
(cu lacrimi în ochi) 


Doarme | 
(la spada de pe scaun.) 
Păcat ! Bietul băiat! 


(Coboară şi înminează spada iratelui ei.) 


SCENA V 


Regele, în camera de sus, Saltabadil şi Maguelona, 
în sala de jos, Blanche, afară. 

(Blanche păşind în vîrful picioarelor se iveşte din 

întuneric printre fulgere. Se aude tunind într-una) 


BLANCHE 


Simt cum şi răsuflarea în piept mi s-a tăiat. 
Rămîne-aici la noapte ? E cu putință oare? 
— Presimt că mă așteaptă momente-ngrozitoare. 
— Îţi cer iertare, tată! Din drum m-am abătut... 
Și ţi-am ieşit din voie. Dar vai! n-am mai putut. 


(Apropiindu-se de casă.) 


Mă-ntreb acestea toate cum au să se termine... 
Şi ce se va petrece cu dinsul și cu mine ? 

Eu, ce-am trăit ca-n seră, pitită printre fiori, 
Necunoscînd viața şi ale ei orori... 

Mă văd acum tîrîtă în intrigi blestemate. 
Virtutea, fericirea mea... toate-s sfărîmate | 
În inima în care lucise ca o stea, 

lubirea lasă-n urmă numai ruină-n ea! 
Dintr-un imens incendiu... o mînă de cenuşe |! 


Nu! Nu mă mai iubește! Ce-am fost eu? O păpuşel 


(Plinge cu amărăciune. Apoi îşi înalță capul, dîrză.) 


Vai! şi ce groaznic tună ! Ce noapte de blestem | 


— Eu, ce iugeam de-o umbră... de-acum nu mă mai 
tem. 


Căci o femeie-ajunsă în pragul deznădejdii, 
E-n stare să înfrunte oricît de mari primejdii. 


(Zărind lumină în casă.) 

Zăresc lumină-n casă. 
(Inaintează, apoi dă îndărăt, îngrozită.) 


O! Doamne! Simt că mor! 
Să nu se-ntîmple-n casa aceasta vreun omor ! 


{Maguelona -şi Saltabadil îşi reiau firul conver- 
saţiei.) 
SALTABADIL 


Ce timp! 


MAGUELONA 
Plouă şi tună ! 
SALTABADIL 
(surizînd) 
In rai e catastrofa ! 
Mintuitoru-i ceartă... și sfinţii pling... cu cofa! 
BLANCHE 


Dac-ar şti tata unde-s acum ? 


MAGUELONA 


Ascultă... 


SALTABADIL 


Ce-i ? 


BLANCHE 
(tresărind) 


S-aud în casă şoapte. 


(Se îndreaptă tremurind spre casă şi priveşte prin- 
tr-o crăpătură a zidului. E numai ochi şi urechi.) 


MAGUELONA 
Voiam să-ţi spun... 
SALTABADIL 
Ce.vrei 2 
MAGUELONA 
Ştii unde-mi este gîndul ? 
SALTABADIL 
Nu ştiu, 
MAGUELONA 
la ghici ? 
SALTABADIL 
~La dracu | 
MAGUELONA 


La tînărul ce doarme ca un copil, săracu' | 
E mîndru ca Apollon, frumos şi înfocat... 
Şi cred că mă iubește. Ai face un păcat. 

Să nu-l omori | 

BLANCHE 
(care vede şi aude ce se petrece, înspăimîntată) 


O! Doamne! 


MAGUELONA 
Te rog... 


SALTABADIL 


(scoate dintr-o ladă un sac vechi și un pietroi şi 
întinde sacul Maguelonei) 


Hai, lasă piînsul! 
Cîrpeşte-mi sacul ăsta. 


MAGUELONA 
Ce vrei să bagi într-însul ? 
SALTABADIL 


Să bag pe domn Apollon al tău, plus un pietroi... 
Şi-n urmă să-i azvirlu în Sena pe-amîndoi. 


MAGUELONA - 
Där: 


SALTABADIL 
Nu vreau să te-amesteci. 
MAGUELONA 


Ei, asta-i! Omu-ntreabă | 

SALTABADIL 


Dac-ar fi după tine, n-aş face nici o treabă. 
Mai bine coase-mi sacul. 


BLANCHE 


Dar ăştia cine sînt ? 
Cînd îi privesc văd parcă infernul pe pămînt! 


MAGUELONA 
(în timp ce coase sacul) 


Vream să te-ntreb... 


SALTABADIL 


Întreabă... că d-aia eşti femeie. 


MAGUELONA 


Porţi tu acestui tînăr vreo pică? 


„ SALTABADIL 


Ce idee ! 
Cum ? unui om de arme? Un camarad ? Nici gînd! 


MAGUELONA 


De ce omori atuncea un om frumos, bun, blind... 
Pentru-un ghebos, o brută ? 


SALTABADIL 
M-am învoit 

MAGUELONA 
Dar... 


SALTABADIL 


Gata ! 
In schimbu-a zece galbeni îi spintec beregata... 
Și cînd predau cadavrul în sac, bine-ndesat, 
Atunci primesc și restul ce am de încasat. 
M-am învoit, 


MAGUELONA 


Mai bine omoară cocoşatul 
Cînd ţi-o aduce restul. 


BLANCHE 
Pe tata? Vail 
MAGUELONA 
„ Păcatul 
E-acelaşi. Tot e dinsul bătrin şi sehilodit. : 


SALTABADIL 
(privind-o drept în ochi) 

Dar ce sînt eu, fetiţo ? Ce sînt eu? Un bandit? 
Cum, să-mi omor clientii ? Ce nerozii îndrugă | 

MAGUELONA 

(arătîndu-i o buturugă întrun colț) 

Atunci... mai bine pune în sac o buturugă. 
E noapte. N-o să bage de seamă ce-i în sac. 

SALTABADII 


Nu, zău ? O buturugă şi-un mort e tot un drac ? 
O buturugă-i tare, e aspră, fără viaţă... 


BLANCHE 

Vai! Ploaia asta rece şi mäduva-mi îngheață! 
MAGUELONA 

Hai, iartă-l! 
SALTABADIL 
Nu se poate! 

MAGUELONA 

Pereg... - 


SALTABADIL 


Ți-am spus pe șleau, 
E condamnat să moară. 


MAGUELONA 


Și dacă eu nu vreau? 
Îl scol și-l pun să fugă pe geam. 


BLANCHE 
Ce fată bună! 


ISALTABADIL 
Şi galbenii deaur ? 

MAGUELONA 
Aşa e. 


SALTABADIL 


Eşti nebună ! 
ti-am zis să nu te-amesteci. 


MAGUELONA 


Vreau să-l salvez. 


SALTABADIL 
Ai vrea! 


(Maguelona, hotărită, se aşază în fața scării, ca 

să-l impiedice să se urce în camera de sus. Salta- 

badil, învins, revine în fața scenei și pare să caute 
o soluţie.) 


La miezul nopţii vine ghebosul ca să-l ia. 
M-am angajat. Dar dacă un rătăcit de soartă 
Se- ntimplă pină-atuncea să bată pe la poartă... 
Pot să-l omor pe-acela, să-l bag pe el în sac 
Şi să-l predau. Aceasia e tot ce pot să fac. 

E beznă şi ghebosul! nu cred c-o să priceapă. 
Destul să aibe omul un sac să-l zvîrle-n apă. 

E tot ce-mi stă-n putinţă. 


MAGUELONA 


Vai, frate, ești glumeţ ! 
Cum vrei pe-aşa o vreme să pice vreun drumeț. 


SALTABADIL 


Altă scăpare nu e... nu văd, iubită soră. 

MAGUELONA Ș 


Dar cine o să treacă... și la această oră ? 


BLANCHE 


O! Doamne! Vrei tu oare să mor neapărat... 

Atîta de năprasnic... şi pentru un ingrat ? 

Nu pot! Nu am curajul ! Puterile mă lasă. 
MAGUELONA 


Și dracu pe-aşa vreme şade la el acasă. 


SALTABADIL 


Dacă nu pică nimeni... slirşitu-i străveziu. 
BLANCHE 


E groaznic ! Să clem garda ! Toţi dorm. E prea tîrziu Ì 
De-altminteri criminalu-l va denunța pe tata. 

Nu vreau să mor ! Ce soartă infamă ! Blestemata! 
Să mori în floarea vîrstei... la şaisprezece ani... 

Fără să ştii nici viața ce e? — O! zei tirani! 

Să simţi cum îţi împlîntă în inimă pumnalul! 


(Se aude bătaia unui orologiu în vecinătate.) 


SALTABADIL 


Ascultă orologiul. Acesta e semnalui ! 
(Se aud alte două bătăi.) 
Douăsprezece fărărun sfert. Şi pînă-acum 


N-am auzit un zgomot de paşi trecînd pe drum. 
— Mai e un stert de oră. 


MAGUELONA 
(aparte) 
Tot sufletu-mi se fringe! 


(Saltabadil pune piciorul pe treapta scării. Mague- 
lona îl reţine, pltngînd.) 


Fii bun şi mai aşteaptă puţin. 


BLANCHE 


Și dinsa plinge! 
Iar eu nu fac nimica să-l scap de la omor? 
Nu! Nu mă mai iubește! Atuncea... pot să mor! 
Francois, mor pentru tine ! 


(Şovăind.) 


E groaznic | 


MAGUELONA 
(stăruind) 
Dragă -ftate,, 
SALTABADIL 


Nu mai pot nici o clipă să-ntirzii. Nu se poate ! 


BLANCHE 
De nu m-ar face barem să sufăr! Dac-aș ști 


In care parte-anume cuţitu-l va ţinti : 
În piept, în cap, la frunte...? 

SALTABADIL 
(cătînd să scape de Maguelona, care îl reţine) 


Aşa i-a fost sorocul ! 
De-acum încolo cine mai poate să-i ia locul? 


BLANCHE 
(tremurînd în ploaie) 
Sînt îngheţată ! 
(Se îndreaptă spre ușă.) 
Haide ! 
(Se opreşte.) 
Să mori în frig! Ce crud | 


(Se tîrăşte pînă la ușă și bate încet în ea.) 
MAGUELONA 
„(tresărind) 
E cineva la ușă. 
SALTABADIL 
E vintul. 


(Blanche bate din nou.) 


MAGUELONA 


Stai! Aud 
Bătăi. E sigur. 


(Fuge și deschide ferestruica.) 

Cine-i ? 
(Lui Saltabadil.) 
E-un tînăr. 
SALTABADIL 
Ei, drăcie ! 
BLANCHE 
Vă cer culcuş pe noapte. 
SALTABADIL 
Culcuş... pe veșnicie | 
MAGUELONA 
li va fi noaptea lungă | 
BLANCHE 
Deschideţi ! 
SALTABADIL. 
(Maguelonei) 


Un minut | 
la, dă-mi întîi cuțitul puţin să-l mai ascut. 


(li dă cuțitul, pe care Saltabadil îl ascute de o 
secere.) 


BLANCHE 
S-aude cum ascute cuţitu-n dosul porții ! 
MAGUELONA 


De-ar ști, sărmanul tînăr, că baie-n uşa morţii | 

BLANCHE 
(ingenunchina) 


Acuma, că tu, Doamne, spre tine mă îndrepţi, 

li iert pe toţi aceia ce-au fost răi şi nedrepţi 

Cu mine. lartă-l, Doamne! — şi iartă-l și tu, tată, 
Pe yege, ce-a fost prima mea dragoste de fată 

Si iartă-l chiar şi pînă pe-acest descreierat, 
Ce-asupra mea ridică pumnalul scelerat ! 

Eu viaţa mi-o sacrific pentr-un ingrat — cu gîndul 

Ca să trăiască-n tihnă mulți ani de-acum de-a rîndul, 
In plină fericire şi-n veci strălucitor... 
Acela pentru care mă duc acum să mor! 


(Se ridică.) 


Călău-i gata | 


(Bale din nou la uşă.) 


MAGUELONA 
(lui Saltabadi! ) 
Haide... că pleacă ! 


SALTABADIL 
(încercînd cuțitul pe marginea mesti) 


E bun. Taie! 
— Eu trec în dosul uşii. Cind o intra-n odaie... 


BLANCHE 


S-aude orice vorbă ! 


(Saltabadil se așază îndărătul ușii, în aşa chip 
încît uşa, deschizîndu-se înăuntru, să-l ascundă 
de eei ce intră, dar să fie văzut de spectatori.) 

MAGUELONA 
(lui Saltabadi! ) 


S-aştepţi semnalul meu. 
SALTABADIL 
(în spatele uşii, cu cuțitul în mină) 
Acun... deschide ! 
MAGUELONA 
(deschid uşa) 
Intră ! 
BLANCHE 
(aparte) 
O! Doamne — Dumnezeu | 
(Face un pas indärät) 
MAGUELONA 
Ce mai aștepți? 
BLANCHE 
(îngrozită, aparte) 


Și sora-i complice devotată. 
— François, mor pentru tine ! Îţi cer iertare, lată | 


(Intră. In momentul cind trece pragul uşii, Salta: 
badil ridică pumnalul, în timp ce cortina cade.) 

POUE V 


TRIBOULET 


Acelaşi decor, cu deosebire că, la ridicarea corlinei, casa lui 
Sallabadil e complet închisă, partea din fafa scenei fiind aco- 
peritä cu un perete de lemn, iar obloanele trase. Nu se vede 
nici o lumină. E întuneric beznă. 


SCENA I 


Triboulet, singur 


(Triboulet înaintează incet, venind din fundul scenei, 

Poartă o manta. Vijelia s-a mai potolit. Din cînd 

în cînd cite un fulger străbate cerul şi se aude cite 

un tunet îndepărtat. Triboulet e îngîndurat; în 
ochii lui licăreşte o seinteie sumbră.) 


TRIBOULET 


E ora răzbunării | Năprasnica osîndă 
S-apropie ! În line | De-o lună stau la pindă. 

Am frînt durerea-n mine... şi-acest cumplit canon 
L-am înghiţit sub masca grotescă de bufon. 
Dar pofta răzbunării ajunge-acum la capăt. 


(Examinînd o uşă scundă eare dă în faţa scenei.) 


Această este uşa pe unde o să capăt 

Răsplata mea supremă! O să mai stau niţel... 

Nu-i încă miezul nopţii. Dar o s-ajung la ţel! 
(Tună.) 


Ce noapte! Şi ce beznă! Şi umbra o suprimă! 
In ceruri e furtună... și pe pămint o crimă ! 

Mă simt puternic, tare... ca şi un semizeu. 
Mînia mea se-mbină cu a lui Dumnezeu ! 

Am omorît un rege! Un om ce-avea în mînă 

Şi pacea şi războiul oricînd la îndemînă ; 

Un om de care-atîrnă alţi douăzeci de regi ; 

Un om ce ţine-n mînă destinul lumii-ntregi ! 
Cînd oamenii afla-vor uimiţi deznodămîntul, 

Ca după un cutremu: se va smuci pămîntul ! 
Europa zguduită de groaznicul ecou 

Cu greu o să-și găsească un echilibru nou. 

Vai ! Domnul dac-ar spune pămîntului : „Ei, care 
Vulcan apocaliptic te-a pus iar în mişcare? 
Cine-nvrăjbeşte neamul creștin şi otoman ? 

E Clement, Carol Quintul, e Doria, Soliman ? 
Un alt Isus, alt Cezar au fost trimişi anume 
Să-ncaiere-ntre ele popoarele din lume ? 

Ce om te face iarăşi să tremuri? Cine e»? 
Pămîntul i-ar răspunde-ngrozit: «E Triboulet»“ ! 

Hai, rizi, bufon sinistru! Tu ai avut menirea 
Ca pentru-o răzbunare să zdruncini omenirea ! 


(În timpul ultimelor semne ale vijeliei, se aude 
bătind -miezul nopţii la un orologiu îndepărtat. 
Triboulet tresare. Ascultă şi numără bătăile orclo- 
giului.) 
E miezul nopţii! 


(Se îndreptă repede spre casă şi ciocănește la ușă.) 


„SALTABADIL 
(din casă) 


Cine-i ? 


TRIBOULET 
Eu. 


SALTABADIL 
Vin. 
(Uşa se deschide.) 


TRIBOULET 
(încovoindu-se, plin de nerăbdare) 


Hai, iute | 


SALTABADIL 
Stai | 
(Saltabadil intră în scenă, aplecîndu-se pe uşa 
scundă și tîrind după el un sac greu, care abia se 


„poate distinge în bezna nopţii. Nu are felinar, iar 
casa e culundată în intuneric.) 

SCENA II 
Triboulet, Saltabadil. 


SALTABADIL 


E greu! Ia pune mîna să-l trag afară. 


(Triboulet, cuprins de un tremur de bucurie, îl ajută 
să tiriie în fața scenei un sac în care pare că se 
aflä un cadavru.) 


TRIBOULET 
Hai ! 


SALTABADIL 


Clientul dumitale e-n sac. 


TRIBOULET 
Să-l văd! 


SALTABADIL 


la seamă | 


TRIBOULET 


Nu ai vreo lampă? 


SALTABADIL 


Doamne fereşte ! 


TRIBOULET 
Ce, ţi-e teamă 2 
SALTABADIL 


De ! Paznieii de noapte îți fac o dandana ! 
Și mai vrei şi lumină ? Dă-mi iute banii. 


TRIBOULET 
(dindu-i o pungă cu bani) 
s Na! 
(Examinind sacul, în timp ce Saltabadil numără 
banii.) 


Exist-o voluptate și-n ură! A! Gheenă! 
SALTABADIL 

Vrei să te-ajut, seniore, să-l azvîrlim în Sena ? 
TRIBOULET 

Imi fac eu singur treaba. 
SALTABADIL 

În doi nu-i aşa greu... 

TRIBOULET 


Vrăjmașul dus la groapă-i ușor ca fulgul ! 


SALTABADIL 


Eu 
M-am oferit. Văd însă... 


ea. 
[sări 
VI 


TRIBOULET 
Nu te-ngriji. 
SALTABADIL 


(îndepărtîndu-se, îi arată o anumită parte a para- 
petului) 


Ascultă, 
Să nu-l azvîrli-aicea, c-aici nu-i apă multă. 


(Arătindu-i o spărtură în parapet.) 
Aici e apa-adîncă. Dă-i zor! Eu te salut! 


(Intră în casă şi închide ușa.) 


SCENA HI 
TRIBOULET 
(singur, cu privirea aţintită asupra sacului) 


E el! E mort! E-aicea! Îl simt! Un pumn de lut! 
Aş vrea să-l văd. 


(Pipăind sacul.) 
E dînsul! E dînsul! L-a luat dracul ! 


Se văd și cei doi pinteni cum străbătură sacul. 
E el | 


(Sculîndu-se și punînd piciorul deasupra sacului.) 


Priviţi acuma, voi oameni mari și mici : 
Aicea e un rege... şi-aici un măscărici ! 
Și ce mai rege! Rege-ntre regi! François întiiul | 


(Izbind sacul cu piciorul.) 

Pe care-acum bufonu-! strivește cu călctiul... 
Avînd un sac drept giulgiu... și Sena drept mormînt | 
Și cine-i autorul ? 


(Înerucişindu-şi braţele.) 


ă Eu! Triboulet! Eu sînt! 
Am izbutit, în fine! Am pus mîna pe pradă! 
Nici unui om pe lume nu-i va veni să creadă. 
Istoria va serie un important fragment, 

În care-o să dezbată acest eveniment. 

— Sîntem în mina soartei o biată jucărie | 

Păi cum ? O maiestate enormă ca mîndrie ; 

Un principe de viță ajuns la apogeu; 

Rival cu Carol Quintul ; un rege-al Franţei-un zeu ; 
Invingătorul vainic de bătălii măreţe, 

Ce-a năruit atîtea celebre fortărețe ; 


(Tună din cînd in cînd.) 


Bărbatul aprig care, la Marignan, cîntînd, 
A-mpins în luptă atîtea bataiioane-n rînd... 

Şi care — cînd dusmanii fugeau în debandadă — 
Rămase,.din trei spade, numai c-un ciot de spadă; 
Acest erou pe care întregul univers 

L-a ridicat în slavă... pac! s-a oprit din mers! 
A dispărut deodată, în plină măreție, 

Cu tot: cu nume, fală, cu fast, cu. bogăţie... 
Răpus fiind în taină de un necunoscut 

Pe-o noapte-ntunecată. Dintr-un măreț trecut, 

Din mîndra lui domnie... nu s-a ales nici scrimul. 
El, căruia ursita îi aurise drumul, 

A dispărut de-a pururi... s-a stins într-un moment... 
La fel ca şi un fulger fugar pe firmament! ... 

lar miini, mii de ştafete, cu toba la spinare, 

Vor colinda oraşul, strigînd în gura mare : 

»O mare recompensă în aur va lua 

Acel care-l găsește pe regele François, 
Ce-a dispărut !“ 


(După o mică pauză.) 


Copila mea, poţi fi împăcată. 
EI şi-a primit pedeapsa... iar tu ești răzbunată. 
Cu cîţiva galbeni duhul cel rău s-a spulberat! 


(Aplecîndu-se furios deasupra sacului.) 


Mă mai auzi acuma, o ! rege scelerat ! 

Pe fala mea cuminte, o sfîntă, ca icoana, 

Si ce-mi era mai scumpă de cît îţi e coroana, 

Mi-ai simuls-o, mi-ai spureat-o... și mi-ai dat-o- napoi, 
Scăldată în rușine, tîrită în noroi | 

Mi-auzi acuma vocea ce urlă ca nebună ? 

Acum butonul ride ! Bufonul se răzbună ! 

Dar cum mă prefäcusem c-am şters trecutul tot... 
Dormeai fără să-ți pese ! Și ai crezut — nietot | — 
Că jalea unui tată va fi înăbuşită ? 

Nu! În această luptă atît de- nvrăjmăşită 

— Cel slab cu cel puternic — cel slab e care-a-nvins, 
Eu, care paa și talpa piciorului ţi-am lins, 

Am supt din tine vlaga ! 


(Aplecîndu-se şi mai mult deasupra sacului.) 


Eu, frunte prea slăvită ! 
Eu, un bufon, o scîrbă, un saltimbane, o vită, 
În care dai cu cizma, strigeîndu-i : „Cine“ ! 


(Dă cu piciorul în cadavru.) 
Hei! 
Cind răzbunarea-şi vîră în suflet gheara ei, 


Si omul cel mai paşnic ridică bita-n mină ; 
Un slăbănog devine o namilă ; chiar pînă 

Si sclavul scoate spada, c-un rînjet de dulău ; 
“Dintr-un pisoi faci tigru... şi din bulon călău ! 


(Ridicindu-se pe jumătate.) 
Aş vrea să mă audă... să mă audă încă! 


(Aplecîndu-se din nou deasupra cadavrului.) 


Căci te urăsc... şi ura e crîncenă şi-adincă ! 

Da, chiar în fundul apei dormi-vei ne-mpăcat... 

Nici ea n-o să te spele de groaznicul păcat ! 

(Ridicîndu-se,) 

Francois întii... la oîrlă! 
(la sacul de un capăt şi-l tiriie pînă la marginea 
apei. În momentul cînd îl ridică şi îl aşază pe 
parapet, cineva deschide cu băgare de seamă uşa 
scundă a casei, Maguelona apare în prag, cerce- 
tează împrejurimile cu teamă. face semn că nu 
vede nimic suspect, apoi reintră în casă. După o 
clipă apare din nou cu regele, căruia îi explică prin 
semne că e linişte şi că poate pleca nestingherit, 
Apoi intră din nou în casă și închide ușa. Regele 
străbate scena în direcţia arătată de Maguelona, 
tocmai în momentul cînd Triboulet e gata să im- 

pingă sacul în Sena.) 


TRIBOULET f 
(îmmpingind sacul) 


Hai! 


REGELE 
(iredonind, în timp ce se depărtează) 


Femeia e uşoază 
Ca îulgul care zboară... 


TRIBOULET 
(tresărind) 


Vocea asta ?! Cum ?! 
Fantoma nopţi-şi bate de mine joc acum | 


(Se intoarce şi trage cu urechea, înmărmurit. Re- 
gele a dispărut. Dar vocea lui se aude iredonînd, 
de mai departe.) 


REGELE 
Femeia e uşoară 
Ca fulgul care zboară... 


TRIBOULET 


Blestern ! Atunci nu-i dînsul în sac ! Deci m-a minţit | 
Si l-a salvat, tîlharul ! 


(Ridicind pumnalul spre casă, ameninţător.) 
M-ai înșelat ! Bandit ! 


(Fuge spre casă. Numai fereastra podului e des 
chisă Măsoară distanţa cu ochii, ca şi cînd ar vrea 
` să se caţere pină la ea.) 


Nu pot pîn’ la fereastră s-ajung. 
(Fuge la uşă, pe care vrea s-o deschidă) 
E pus zâvorul | 


(Se intoarce ia parapet, cu spume la gură.) 

Mi-a pus în sac atuncea pe-un altul? Trădătorul l 
(Pipăie sacul.) 
Un inocent ?! Vai ! Tremur ! E-un corp de om în sac ! 


(Scoate pumnalul. spintecă sacul în două şi-l des- 
face cu groază.) 


Nu văd. E prea-ntuneric ! 
(Se intoarce. E ca nebun.) 


Sînt singur. Ce.să fac? 
În toată casa asta nu arde o lumină. 


(Se sprijină de parapet, lingă sac.) ~ 
S-aştept un fulger... 


(Rămiîne citeva clipe cu ochii ațintiţi deasupra sa- 
cului, pe jumătate spintecat, din'care iese o parte 
din corpul Blanchei.) 


SCENA IV 
Triboulet. Blache: 


(Un fulger spintecă văzduhu: ) 


TRIBOULET 
(se ridică, face un pas îndărăt şi dă un țipăt de 
groază) 


Doamne ! Blanche ! Pronie divină ! 
Cum? Dînsa ?! Nu se poate! Nebun sînt de legat! 


(Pipăindu-şi mina.) 

Mi-e mina udă ! Doamne ! E sînge închegat! 

O! Ceruri ! Îmi pierd capul! Cum, fata mea? E 
groaznic l 

Nu! Nu! E o nălucă ! Ar fi ceva năprasnic ! 

E la Evreux plecată. E sigur. Mi-a promis. 


(Căzînd în genunchi lingă trupul Blanchei, cu ochii 


spre cer.) 


O! Doamne-atotputernic, răspunde-mi ? E un vis! 
Tu, care-ai ocrotit-o ca un ceresc părinte... 
Nu-i dînsa ! Nu se poate! Nu-i dînsa, Doamne sfinte | 


(Un fulger mai prelung azvirle o lumină vie în 
scenă.) 


Ba-i dinsa ! Dinsa ! Blanche e! 


(Zvirlindu-se deasupra trupului și plingind cu hø- 
hote.) 


Răspunde-mi, fata mea... 
Te-au omorît bandiții! Răspunde-mi! Nu-i aşa? 
Nu-i nimenea pe-aicea, de cît eu şi cu tine. 
Vorbeşte. Spune-o vorbă ! 


(Blanche, ca reînsullețită de jalea tatălui ei, în- 
tredeschide ochii şi întreabă, cu vocea stinsă.) 


BLANCHE 


Cine mă cheamă ? Cine ? 


TRIBOULET 
(copleșit de emoție şi durere) 


Vail A vorbit! Și mișcă! Mai spune-mi un cuvint I 
Da, inima îi bate! Trăieşte! 

BLANCHE 


(se ridică pe jumătate; e plină de sînge, cu părul 
despletit ; restul trupului e în sac) 


Unde sînt ? 


TRIBOULET 
(luînd-o în brațe) 


Te-a omorit ! Mişelul ! Copilă adorată... 
Unicul bun pe lume ! Mă recunoști ? Zi ? 


BLANCHE 
Tată! 
TRIBOULET 


Ce ţi-au făcut, fetiţo ? Ce infernal blestem ! 

Nici să te-ating cu mîna nu îndrăznesc. Mă tem 
Să nu-ţi fac rău. Te doare? Și unde eşti rănită ? 
Arată-mi tu cu mîna... 


BLANCHE 
(cu vocea întretăiată) 


Din spate-am fost lovită... 
Şi inima-i atinsă... cu virful... L-am simţit ! 


TRIBOULET 
Ce bestie ! 
BLANCHE 


Greşeala e-a mea... căci te-am mințit... 
L-am adorat! Şi-acuma... mor... pentru... el! 


TRIBOULET 
E : Ce soartă |. 
De ce cu mine Domnul atît de crud se poartă ? 
Cum s-a-ntîmplat ? la spune... 


BLANCHE 
(inuribundă) 


Te rog să nu mă cerți... 
Nu pot vorbi... Mă-năbuş... iti 
TRIBOULET 
(îmbrăţişind-o. îndurerat) 
Fetiţo, să mă ierţi. 
E drept. Taci ! Vai ! Nici capul pe umeri nu-l mai ţine | 


BLANCHE Pa 
(făcînd o sforțare. vrind să se întoarcă) 


Întoarce-mă !... Mă-năbușş |... 
TRIBOULET 
(ridicînd-o în braţe) 
Blanche, uită-te la mine | 
Nu vreau să mori! i 
(Se intoarce, deznădăjduit.) 

Nu-i nimeni ! Un om ! Un ajutor ! 
Nu vreau să-mi moartă fata! Nu vreau | E-ngrozitor | 
— E-aici debarcaderul. Aşteaptă-mă o clipă... 


Mă duc să sun din clopot... să vină-un om... în pripă... 
S-aducă-un pic de apă... Să chem pe cineva... 


(Blanche ii face senin că e de prisos.) 


174 


Nu vrei ? Dar e nevoie să fac totuşi ceva! 
(Strigînd, fără a o părăsi.) 
Hei ! Ajutor! Hei! 
(Tăcere. În casă nu se simte nici o mişcare.) 
Casa aceasta-i ca pustie! 
(Blanche e în agonie.) 
Nu vreau să mori! Așteaptă ! I-e faţa pămiîntie! 
Blanche, dacă mori, fetiţo, nu mai am nici un rost 
De a trăi pe lume. 
BLANCHE 


A! 


TRIBOULET 


Stai ! Ţin braţul prost... 
Să te întorc spre dreapta. Aşa ! Te simți mai bine ? 
Respiră-ncet... în voie! Așteaptă... poate vine 
Vreun om... Se-ndură Domnul şi pică-un trecător 
Să mă ajute! Nimeni să-mi vină-n ajutor ! 


BLANCHE R 
(cu vocea stinsă, făcînd o ultimă storțare) 
Îţi cer iertare, tată... — Adio! 
(Capul îi cade pe umeri.) 
TRIBOULET 
(smulgindu-şi părul din cap) 
„Blanche! Blanche! Moare! 
æ (Fuge la clopotul de pe parapet şi-l zgîlțfie cu 


furie.) 

Săriţi ! Săriţi! Imi moare copila! Ce oroare! 
(Revenind la Blanehe.) 
Mai spune-mi, Blanche, o vorbă... o vorbă... un şoptit 
(Incearcă s-o ridice în brațe.) 
De ce-a rămas cu trupul așa încolăcit ? 
Ascultă, Blanche, răspunde-mi... Nu! N-a murit! Nu 
încă l 
Cum poţi să-l laşi pe tata cu-această jale-adincă 
In suflet ? O copilă ! Nici șaisprezece ani ! 
(Oameni din popor pătrund în scenă, cu torţe iù 
mînă.) 
O! zei, aţi fost cu mine prea cruzi şi prea tirani ! 
De ce-ai lăsat-o, Doamne, să mai trăiască oare ? 
O fată-al cărei suflet era o încintare | 
De ce n-ai luat-o-n ziua cînd, încă copilaş, 
Ea se juca prin curte... şi cînd un băieţaş 
I-a dat în cap c-o piatră, scăldînd-o toată-n singe ? 
De ce mi-o iei acuma ? 


SCENA V 


Aceiaşi, bărbați şi femei din popor. 


O FEMEIE 


Sărmanul ! Mi se fringe 
Tot sufletul ! 


TRIBOULET 
(intoreîndu-se) 
În fine! În fine, aţi sosit! 


(Apucîndu-l de guler pe un căruțaș, care ține un *# 
bici în mînă.) 


Ai cai ? Ai vreo căruță, ţăran nepricopsit ? 


CARUȚAȘUL 


Am, Dar de ce mă zgilţii ? 


TRIBOULET 
De ce? De ce? Timpit e! 
Ca să mă zvîri cu capul sub roţi şi sub copite! 


(Se aruncă din nou asupra trupului Blanchei.) 


Fetiţa mea! 


CINEVA 
(din cei de față) 
Săracul ! E-un tată-ndurerat ! ; 
Să-i despärļim, mäi oameni. E omul desperat ! 


(Oamenii încearcă să-l despartă de Blanche. Tri- 
boulet se zbate.) 


TRIBOULET 


Lăsaţi-mă ! Vreau numai s-o văd. Fie-vă milă! 
Nu fac doar rău la nimeni. E ruga mea umilă. 


(Adresîndu-se unei femei.) 


Tu, văd, că plîngi. Eşti bună. Să-i rogi, de jalea mea, 
De-aici să nu m-alunge. Vreau să rămin cu ea! 


(Femeia intervine. Triboulet se intoarce iarăşi lingă 
Blanche și cade în genunchi.) 


Mișşelule-ngenunche ! Să mori şi tu alături! 

FEMEIA 


Alungă-ţi desperarea... căci dacă n-o înlături, 
O să te ia cu forța. 


TRIBOULET 
(ca rătăcit) 


Nu ! Nu voi mai ţipa! 
(Luînd-o pe Blanche în braţe.) 


Eu cred că mai respiră... şi-o s-o mai pot scăpa ! 
Unul din voi să plece-n oraş... dar iute, iute... 
Și să aducă-n grabă un medic, să m-ajute. 


(O stringe în brațe şi o leagănă, aşa cum leagănă 
o mamă pe copilul adormit.) 


Nu! N-a murit! Sînt sigur. O! Doamne! Doamne 
sfînt | 

Tu ştii că doar atîta mai am pe-acest pămînt | 

Cînd eşti diform ca mine, fug toţi, toţi, cu oroare 

Și nimeni nu te-ntreabă ce ai şi ce te doare. 

Ea mă iubeşte! Dînsa e bucuria mea ! 

Cînd oamenii de tată-şi bat joc, plînge şi ea 

Cu el. Așa frumoasă... şi moartă! Vai! Ce crunt el 

Dati-mi ceva... o cîrpă... s-o şterg puţin pe frunte. 


(Îi șterge fruntea.) 


O! Dac-aţi fi văzut-o ! Avea doi anişori... 
Cu buclele de aur căzînd pe ochişori | 
Era pe-atuncea biondă. 


(Strîngînd-o la piept cu înflăcărare.) 


Copila mea iubită | 

Unica-mi fericire ! Şi-atit de laş izbită ! 
(Liniştindu-se şi privind-o cu nesaţ.) 


O! Cînd era micuță, micuță, drept culcuş, 

Dormea la mine-n braţe, așa cum doarme-acușş. 

Cînd se trezea din vise, ea mä privea duioasă... 

Nu se speria de mine. Îmi suridea voioasă, 

Cu ochii ei mici, sprinteni, ca nişte licurici... 

Şi-i sărutam într-una mînuţele ei mici. 

— Nu-i moartă! Doarme... dusă pe-a visului aripă. 
Căci chiar mai adineauri s-a deşteptat o clipă 

Și-am stat cu ea de vorbă. O să vedeţi și voi... 

Acum o să deschidă iar ochii ei vioi. 

— De ce vor să m-alunge? căci sînt cu mintea-ntreagă, 
Stau liniștit, cuminte... Nu vor să înţeleagă 

Că am măcar atîta, atîta drept şi eu 

Să stau măcar în braţe cu copilaşul meu | 


(O contempiă.) 
l-e îruntea-așa senină ! Nimic n-o împînzeşte. 
Mînuţa ei ca gheaţa... o simt cum se-ncălzeşte 
In mîna mea. 
(Vine un medic.) 
FEMEIA 
(lui Triboulet) 


Seniore, e doctorul. 
TRIBOULET 
Fii bun 


Și vezi ce are fata ? Eu sînt ca şi nebun! 
Cred că e leşinată... 

MEDICUL 
(examinind-o pe Blanche) 


Nu. A murit, sărmana ! 


(Triboulet se ridică, înspăimîntat.) 


A fost străpunsă-n coastă. E foarte-adincă rana. 
Nu se mai poate face nimica. Hotărit. 


TRIBOULET 


Mi-am omorît copilul! Eu! Eu l-am omorît] 


(Se prăbușește la pămint,) 


RUY BLAS 


PERSOANELE 


RUY BLAS 
DON SALUST DE BAZAN 
DON CEZAR DE BAZAN 

DON: GURITAN 

CONTELE DE CAMPOREAL 
MARCHIZUL DE. SANTA-CRUZ 
MARCHIZUL DEL BASTO 
CONTELE DE ALBA 
MARCHIZUL DE PRIEGO 
DON MANUEL ARIAS 
MONTAZGO 

DON ANTONIO UBILLA 
COVADENGA 


GUDIEL 

LACHEUL 

ALCADELE ! 

UN ALGUAZIL 2 

UN VALET 

AL DOILEA VALET 

UN PAJ 

DONA MARIA DE NEUBURG, 
REGINA SPANIEI 

DUCESA DE ALBUQUERQUE 

CASILDA 

O BĂTRINĂ 


Doamne de onoare, seniori, consilieri, paji, alguazili, gardieni, 
valeți. 


Madrid 169... 


1 Magistrat (n.r.). 
2 Poliţist (n.r.]. 


AC 1 Uli 


DON SALUST 


Salonul „Danae“ în palatul regelui, la Madrid. Mobilier 
pompos, în stilul semiilamand din timpul lui Filip al IV-lea. 
In stinga, o fereastră mare, cu geamuri şi cercevele aurite. De 
ambele părți ale ferestrei, cite o ușă care dă în apartamentele 
palatului. In fund, un perete întres cu geamuri, cu o uşă 
mare la mijloc, în spatele căruia se vede o galerie care: stră» 
bate scena. La ridicarea cortinei, galeria este mascată cu dra- 
perii grele care atirnă deasupra geamlicului. O masă, un foto- 
liu și cele necesare pentru scris. 

Don Salust intră pe uşa din fund din stînga, urmat de Gu- 
diel şi de Ruy Blas. Gudiel poartă o casetă și cîteva pachete 
pregătite — s-ar spune — pentru cineva care pleacă în călă- 
torie. Don Salust e îmbrăcat într-un costum de catilea neagră 
din epoca lui “Carol al II-lea. Poartă la git ordinul „Lina de 
aur“ !. Peste haina neagră, o mantie bogată din catifea de cu- 
loare deschisă, brodată cu fire de aur şi căptușită cu satin ne- 
gru. Pălărie cu pene albe. Gudiel e îmbrăcat în negru, cu 


1 Decoraţie spaniolă înfiinţată în secolul al XV-lea (n rule 

spada pe coapsă. Ruy Bias e în livrea; pantaloni strinși pe 
picior şi vestă cafenie; pe deasupra o tunică roşie, cu galoane 
de aur. E descoperit şi nu are spadă. 


SCENA I 


Don Salust de Bazan, Gudiel, din cînd în cind 
Ruy Blas. 


DON SALLUST 
Dă drumul la fereastră, Ruy Blas — şi-nchide uşa. 
(Ruy Blas execută ordinul; apoi, la un semn al 


lui don Salust, iese pe uşa din fund. Don Salust 
se apropie de fereastră.) 


Hm! Lumea încă doarme. — Se face zi acușa. 
(Se întoarce spre Gudiel.) 


Cumplită lovitură ! — Sorocul s-a-mplinit ! 
S-ajungi, de-o zi pe alta, dizeraţiat, gonit! 

Dar lucrul este încă secret. Să taci din gură ! 

Si toate astea pentru un Îleac de aventură 

C-o fată din suită, o ticăloasă — o rea! 

A fost un act desigur nebun, la virsta mea. 

S-a plins c-a fost sedusă ! Şi cum şi fetişcana 

De fel e tot din Neuburg, de unde-i suverana — 
Si pentru că la curte s-a dus și s-a bocit, 

Tirînd şi-un plod în braţe... scurt! mi s-a poruncit 
Sä mă însor cu dînsa. Am refuzat. Și iată... 
M-așteaptă-acum exilul. Aceasta drept răsplată. 
Auzi ? Mă exilează. A ! fierb ca-ntr-un cazan ! 

Eu, capul glorioasei familii de Bazan, 

Ce timp de-un sfert de secol am fost un om cu vază, 
Eu, don Salust, de care se pomenea cu groază, 

Să pierd pentru-o prostie, să pierd într-un minut, 
Putere, rang, onoruri... şi tot ce-am deţinut 2! 
Ce greu e să te nărui din vîrful înălțimii 
In hohotul ironic şi cinic al mulţimii ! 

GUDIEL 


Dar încă nu se ştie... 


DON SALUST 


Nu încă pină-acurm. 
Dar miine-o să se afle. — Miine-o să fim pe drum. 
Nu vreau să cad ! Mînia tot mai adine mă scurmă |! 
Vreau să dispar în taină, discret şi fără urmă. 


(Îşi deseheie bruse nasturii de la haină) 
Mă-nchei prea strîns la haină. Aproape mă sufoc ! 
(Se. aşază.) 


O! Dar le sap. eu groapa în care, la un loc, 
O să se prăbușească mișeii cu pricina ! 
Auzi ? Gonit ?! 


(Se scoală.) 
GUDIEL 
Și cine e tartorul ? 


DON SALUST 


Regina ! 
Dar, Gudiel, fii sigur că o să mă răzbun. 
Tu, ce de-un sfert de secol mi-ai fost un sfetnic bun 
Și m-ai slujit cu rîvnă în numeroase rînduri, 

Tu ştii cît de departe merg ale mele gînduri. 

La fel ca arhitecții; dintr-o privire-n fund 

Ei ştiu, cînd sapă putul, cît este de profund. 

Eu voi pleca la mine-n Castilia, la țară. 

Si toate astea pentru-o femeie ordinară ! 

Să-mi pregăteşti bagajul... în timp ce voi şedea 

Să schimb vreo două vorbe cu haimanaua mea. 

Îmi poate prinde bine. Să văd ce-are să iasă. 

Mai sînt pînă deseară stăpin atei în casă. 

Dar o să mi-o plătească! Nu ştiu nici cînd, nici cum, 
Dar ştiu că va fi groaznic! — Fii gata pentru drum, 
Căci o să pleci cu mine. Tăcere și prudenţă ! 

Bai, fugi si-ti vezi de treabă! 


(Gudiel salută şi iese. Don Salust strigă.) 


Ruy Blas I- 


RUY BLAS 
(apărînd pe uşa din fund) 


+ 


Da, excelenţă | 


DON SALUST 


Cum nu mai dorm deseară-n patat, grijă să ai 
Să-nchidă pretutindeni, iar cheia s-o predai. 


RUY BLAS 
(înclinîndu-se) 


Prea hine. 
DON SALUST 
Peste-o oră- să fii la datorie. 


Regina va âpare pe-aici, prin galerie, 


186 


Trecînd de la capelă înspre apartament. 
Să fii aici de veghe chiar din acel moment. 


RUY BLAS 
Voi fi. 


DON SALUST 
(la fereastră) 


Vezi jos, în piaţă, unom, pe care-un paznic 
Îl cercetează ? Unul c-un aer cam obraznic ? 
Fă-i semn să vină-ncoace, dar fără să-i vorbeşti. 
Să-l introduci pe ușa din dos. 


(Ruy Blas execută ordinul. Don. Salust îi arată apoi 
uşa scundă din dreapta scenei.) 


Vezi dacă-aceşti 
Trei alguazili de gardă, din camera de-alături, 
S-au deşteptat ? 


RUY BLAS 
(întredeschide ușa, apoi se înapoiază) 


Seniore, sînt încă toţi sub pături 
Și dorm duşi. 


DON SALUST 


St ! Vorbeşte încet. Tu, să veghezi... 
Mai am cu tine treabă... să nu te depărtezi. 
Nu mai primesc pe nimeni. Întoarce cheia-n broască. 


(Intră don Cezar de Bazan, cu o pălărie desiundată, 
cu o mantie lungă şi zdrenţăroasă. de sub care 
apar nişte ciorapi care atirnă şi niște :pantoli scil- 

ciați şi găuriți. Poartă o sabie đe spadasin În 
momentul intrării în scenă dă cu ochii de Ruy 
Blas, avind fiecare un gest de surprindere.) 


DON SALUST 
(observindu-i, aparte) 
Au tresărit ! E straniu ! Bi par să se cunoască, 
> 
SCENAM 
Don Salust, don Cezar. 
DON SALUST 


Venişi, bandit de codru ? 


DON CEZAR 
Da, vere, Am sosit. 
DON SALUST 
Mă bucur că ae vorbă pot sta c-un... mangosit | 
DON CEZAR 
(salutind) 
Seniore |... 
DON SALUST 


Mi se Spune o groază de istorii. 


DON CEZAR 
Ţi-au displăcul ? 

DON SALUST 

Din contra, sînt foarte meritorii. 

Se spune că don Carlos de Mira-a fost prădat 
Deunăzi, de o bandă ce l-a deposedat 
De spadă şi tunică... Toema-n ajun de Paşte. 
Dar i-au lăsat mantila. 

DON CEZAR 

De ce? 


DON SALUST 


Vei recunoaşte 
C-acel care-l prădase n-a fost un prostänac. 
Don Carlos decorat e cu steaua Sfîntul Jacques 
Și armele-s brodate pe mîneca mantalii. 
Ce zici despre această ispravă ? 


DON CEZAR 


A! Vandalii ! 
Zic că trăim un secol plin de blestemăţii... 
Dacă şi Sfintul Jacques e complice la hoţii! 


DON SALUST 
Erai şi tu pe-acolo... 
DON CEZAR 


Eram... convin... nu preget. 
Dar jur că pe don Carlos nu l-am atins c-un deget. 
Eu... am dat numai sfaturi. 

DON SALUST 


Și iarăși mi s-a spus 
C-aseară-n Plaza Mayor, cînd luna a apus, 
O bandă de bezmetici, golani şi haimanale 
leşiră dintr-o crişmă şi atacară-n cale 
Pe paznicul de noapte. Erai şi dumneata 


Cu ei. 
DON CEZAR 


Mie mi-e scîrbă să bat un paznic. Da, 
E drept, eram de faţă. Da-n cursu-acestei scene 
Făceam, pe sub arcade, sonete şi catrene. 
A fost hăiaie-n lege! 


DON SALUST 
Mi s-a mai spus ceva. 
DON CEZAR 
Ce ţi s-a spus? 
DON SALUST. « 
Don Cezär, te-acuză cineva 
Că-n Franţa, într-o noapte, tu şi cu zurbagiii, 
Aţi spart cu forţa casa de bani a visteriii. 
DON CEZAR 
Nu neg. Franţa-i dușmană. N-o mai compătimi. | 
DON SALUST 


Ai atacat în Flandra pe-un domn Barthelemy, 
Care ducea cu sine venitu-unei biserici 

Si ai păpat toţi banii cucernicilor clerici. 
Îţi aminteşti de-această ispravă ? Hotărit ! 


DON CEZAR 


În Flandra ? Se prea poate. Călătorii atit ! 
Și ce mai ştii ? 


DON SALUST 


Don Cezar, cînd mă gindesc la tine, 
Mărturisese că-mi crapă obrazul de ruşine. 


DON CEZAR 
Exagerezi. 
DON SALUST 
Onoarea familiei e-n joc. 
DON CEZAR 


Ei, aş! Din tot Madridul — pot pune mina-n foc — 
Tu singur ştii şi cine-s şi-anume cum mă cheamă. 


DON SALUST 


x 


Deunăzi o marchiză-ntreba, de bună seama, 

Dar cine e banditul cu aere de snob, 

Mai ţanţoș ca Braganza, mai zdrenţăros ca Job, 
Cu nasu-n vînt, cu mersul plin de extravaganţă, 
Ce-și poartă golănia cu-atita aroganță 

Și care, ținînd spada vîrtos de căpătii, 

O tîrîiie cu zgomot, o bate de călcii 

Și-şi plimbă c-o ţinută trufaşă, magistrală, 
Mantila cîrpăcită, ciorapii în spirală ? 

DON CEZAR 
(cercetîndu-şi îmbrăcămintea) 


Şi i-ai răspuns : E-amicul meu Zafari. 


DON SALUST 
a - De ris 
M-aş îi fäcut ! Se poate? 


DON CEZAR 
Și doamna... a suris Pew 
Imi place cînd suride femeia. 
DON SALUST 
Dumitale 
Îți place... şi-ai de-a face numai cu haimanale. 
DON CEZAR 


Sint oameni cumsecade... și blinzi ca nişte miei. 


DON SALUST A 


Mereu te vede lumea cu josnice femei. 


DON GEZAR 


O! Blinde Esmeralde ! Duioase Isabele ! 
De ce pe seama voastră se spun atitea rele ? 
Amante minunate, cu ochii îndrăciţi, 

Ce-n schimbu-a două strofe ne faceţi fericiți | 

DON SALUST 


Mi s-a mai spus de-asemeni, chiar ieri, că individul 
Matalobos, banditul ce-a-nspăimîntat Madridul, 
E-amicul dumitale. 


DON CEZAR 


Te rog, nu-l judeca | 
De n-ar fi fost banditul, eu n-aveam ce-mbrăca, 
Văzîndu-mă în iarnă, aproape-n pielea goală, 
S-a-nduioșat de mine, mi-a dăruit o ţoală. 
Cînd contele de Alba fu despuiat pe drum 
De haina lui... 


DON SALUST 


Ei, bine ? 


DON CEZAR 


O am pe mine-acum. 
Matalobos mi-a dat-o. 


DON SALUST 


i Costumul de pe tine 
E-al contelui de Alba ? Ruşine! 


DON CEZAR 
E ruşine 
O haină cu fireturi şi c-un pieptar spumos ? 
Imi ţine cald... şi uite! mă face și frumos ! 


(Işi deschide mantaua şi-şi arată un minunat 
costum de mătase roz, brodat cu aur.) 

E nou-nouţ ! Priveşte ! Prin buzunări, ticsite, 
Găsit-am bileţele de la îndrăgostite. 
De-atuncea, mort de foame, dar veşnic amoros, 
Cînd trec pe sub ferestre şi simt cum un miros 
De straşnice mîncăruri răzbate prin zăbrele... 
M-aşez lîngă fereastră... citesc din bileţele 

Şi — păcălindu-mi burta şi inima, pe rînd! 
Mă satur şi de foame și de amor... în gînd! 


DON SALUST 
Don Cezar... 
DON CEZAR 


Ce ? Vrei iarăşi să-mi faci reproșuri crude ? 
Să nu uiţi că sînt nobil... şi că sîntem şi rude. 
Doar ştii că-s Cezar, conte de Garofa. E drept, 
Destinu-a fost cu mine hain și prea nedrept. 
Aveam şi eu palate, moșii, slugi cu livrele... 
Puteam să ţin o sută de mîndre Isabele ! 
Dar n-ajunsesem încă la douăzeci de ani 
Că şi păpasem totul: proprietăţi şi bani... 
Și n-am rămas, la urmă, din vastele domenii 
Decît cu creditorii pe cap... și-s sumedenii | 
N-aveam decît o cale: aceea de-a pieri 
Și-a-mi ticlui alt nume. De-atunci sînt Zafari. 
Tu singur ştii de toate aceste stratageme. 
Nu mi-ai mai dat, maestre, un ban de-atîta vreme. 
Dar treacă de la mine. Sînt larg pe-acest tărîm. 
De nouă ani de zile eu dorm pe caldarîm, 
Cu capul pe o piatră, privind la cîte-un astru 
Și mă-nvelesc deasupra cu cerul cel albastru. 
Şi-s fericit ! Destinul, flegmatic îl suport. 
Azi, toţi mă cred prin Indii, la dracu-n praznic, mort | 
Beau apă la cișmele... apoi mă plimb agale 

Prin metropola noastră, cu ifose regale ! 

Tu ştii palatu-n care trăiam ca un tembel ? 

Stă nunțiul d-Espinola. Ce crezi că face el? 

A pus să îi sculpteze un Bachus la intrare. 

Cînd trec şi eu pe-acolo, casc ochii cu mirare, 

Mai stau cu lucrătorii de vorbă, îi asmut... 

Nu poţi să-mi dai vreo zece ducați cu împrumut 2, , 


DON SALUST 


Ascultă... 


DON CEZAR 
(încrucișîndu-şi braţele) 


Dar ia spune-mi, de ce-mi făcuşi favoarea 
Să mă pofteşti aicea ? 


DON SALUST 


Vreau să-ţi salvez onoarea 
Pierdută. Vreau, don Cezar, să te fac fericit. 
Faci pe grozavul, însă eşti un nenorocit. 
Pe zi ce trece luneci spre fundul ripii, vere. 
Eu n-am copii, ştii bine... şi sînt om cu avere. 
Vreau să-ţi redau palatul, să scapi de datorii, 
Să reapari la curtea regală, să devii... 
lar Don Juanul chipeș, temut de-odinioară. 
Don Cezar să renască... iar Zafari să piară! 
De punga mea putea-vei dispune cum poftești. 
Se cade — cînd ai rude — de ele să-ngrijeşti... 
Dar nu numai cu vorba, aşa... în chip simbolic... 


(În timpul cît vorbeşte don Salust, figura lui don 
Cezar capătă din ce în ce o expresie de uimire, de 
bucurie şi de încredere; apoi izbucnește.) 

DON CEZAR 


Ai fost întotdeauna un spirit diabolic ! 
Ce spui acum, maestre, e foarte grăitor ! 


DON. SALUST 


Dar ca să devii iarăși bogat, strălucitor... 
Pun o condițiune... ce nu-i tocmai ușoară. 
Intîi o mică-arvună ! 


(li zvirle o pungă cu bani.) 


DON CEZAR 
(cîntărind punga în mînă) 


Nu, zău?! Eşti o comoară ! 


DON SALUST 


Vei mai primi, chiar astăzi, cinci sute de ducați. 
DON CEZAR 
(înmărmurit) 
Ştii bine că fac parte din cei neîniricaţi: 7 
Sînt sclavul tău. Ordonă ! Am veşnic la-ndemână, 
O spadă prețioasă... şi ştiu s-o ţin în: mînă. 
Sînt gata de-a mă bate cu orice asasin... 
Cu însuși don Spavento, celebrul. spadasin. 


DON SALUST 


Don Cezar, nu e vorba de spadă. Lasă spada! 

DON CEZAR 
E ce-am mai scump pe lume. Cum vrei să-ţi fac do- 
vada 2 
DON SALUST : 
(apropiindu-se de el şi vorbindu-i în şoaptă) 
Cunoşti în capitală — şi m-am şi bucurat — 
Pe toţi nelegiuiţii. 
DON CEZAR 
Sint foarte onorat ! 
DON SALUST 


Da. Te-am văzut adesea cu ei în cîrdăşie... 
Și am putea, sînt sigur, cu-a lor tovărășie, 
Să ticluim în taină un mic complot. 


DON CEZAR 
(izbucnind în rîs) 


Ce gust | 
Zău, parc-ai pune-o operă-n scenă, don Salust, 
Și care-mi este rolul în toată comedia ? 
Mie-mi rezervi poemul... sau numai simfonia ? 
Comandă ! şi sint gata să fac ce vei dori. 
DON SALUST 

Mă adresez lui Cezar şi nu lui Zafari. 

(Din ce în ce mai încet.) 
Ascultă, am nevoie, pentr-o ispravă sumbră, 
De cineva cu care să uneltesc din umbră 

Și care să m-ajute să-mi izbutească-un plan. 
Şi omul blind adesea devine grosolan, 

Și e silit să ieie dîrz taurul de coarne, 

Cînd anumite intrigi încearcă să-l răstoarne. 
Te fac om cu parale dacă m-ajuţi niţel 

Să merg pînă la capăt şi să ating un ţel: 

Să prind într-o capcană o păsărică rară. 

Am numai o dorință... fierbinte, temerară : 
Să mă răzbun, don Cezar, năprasnic, nemilos. 
După cît ştiu, din fire nu eşti prea scrupulos. 


DON CEZAR 


Să te răzbuni ? 


DON SALUST 


Da, Cezar. 


DON CEZAR 


Pe cine? 
DON SALUST 


Pe-o femeie | 


DON CEZAR 
(tresare și-l priveşte cu sfidare pe don Salust) 


Ajunge! Incetează cu-asttel de procedee ! 
Vrei să cunoşti părerea unui infam boriaş ? 
Acel ce se răzbună — şi-n chip atit de laş — 
Cel ce ridică spada şi-i gata s-o abată 

Pe o femeie slabă — chiar dacă-i vinovată 
Acela fie nobil de viță, gentilom ; 

Acela fie duce-al Castiliei... nu-i om! 

Să poarte zeci de trese şi decoraţii rare; 

S-apară în mulțime cu surle şi fanfare ; 

Să fie fiu de rege, de împărat, de zeu... 

E-un ticălos sinistru, un mîrşav derbedeu, 

Pe care, pentru fapta-i şi laşă şi semeaţă, 

Aş vrea să-l văd cu ştreangul de git expus în piaţă! 


DON SALUST 


Don Cezar... 


DON CEZAR 
Nici o vorbă! Eu nu-s un nătărău. 
(Zvirle punga la picioarele lui don Salust.) 


Nu-mi trebuiesc nici banii şi nici secretul tău ! 
Eu înţeleg să jefui, să prad pe înnoptate; 

Eu înţeleg să intru cu forța-ntr-o cetate, 
Dînd un asalt cu barda, c-o sută de pirați; 

Eu înţeleg să gitui străjerii sceleraţi 

Şi să mă bat năprasnic, ca lupii, ca turbaţii... 
Noi, dinte pentru dinte, bărbaţii cu bărbaţii! 
Da-n chip laş, pe tăcute, să sap făr-a-mi păsa, 
Unei femei o groapă ca să s-afunde-n ea 

Și, pentr-o glumă proastă, sau pentr-o mică toană, 
Să prind o păsărică plăpîndă în capeană ? 
N-accept cu preţu-acesta să redevin senior. 
Cît sînt eu de netrebnic și totuşi mă-nfior ! 

Iţi jur în clipa asta pe cel atotputernic, 

Decît să fiu atîta de josnic, de nemernic, 
Prefer să fiu în piață de-un stîlp legat de miini 
Şi să-mi sfişie stîrvul o haită de cîini ! 


i pă io) 


DON SALUST 


"Ascultă... 


DON CEZAR 


N-am nevoie de mila dumitale, 
Atita timp, seniore, cît voi găsi în cale 
Fintîni cu apă rece și aer să respir, 
Cîte-un tilhar să-mi deie o haină chilipir, 
Cît voi găsi pe stradă un loc mai la răcoare 
Să dorm cu capu-n umbră şi labele la soare 
Și cît timp mi-o da Domnul curajul ne-ntrecut 
De a uita belșugul şi fastul din trecut. 
Deci, don Salust, adio! Mă-ntore acum agale 
Să-mi regăsesc amicii, bandiți şi haimanale... 
Și mi te las, marchize, cu nobilii tăi sterpi ! 
Prefer să stau cu lupii, decît să stau cu șerpi! 


DON SALUST 
O clipă... 
DON CEZAR 


Dacă-i cazul să pui să mă închidă, 
Grăbește-te, maestre ! Ocazia-i splendidă ! 


DON SALUST 
Eu te ştiam, don Cezar, dibaci şi iscusit. 
Constat că stratagema în plin a reuşit. 
Sînt mîndru-acum de tine. Dă-mi mîna! 
DON CEZAR 
Lasă gluma l. 

DON SALUST 
Păi a și fost o glumă, ţi-o spun făţiş acuma. 
Te-am pus la încercare... să mă încredințez... 
Să văd dacă se prinde... 

DON CEZAR 

Ce dracu! Nu visez! 

Femeia... răzbunarea... complotul... cum rămîne ? 

DON SALUST 


Năluci ! Minciuni ! Momeală ! 


DON CEZAR 


Aşa te vreau, stăpiîne! 
Dar stai ! Atuncea banii ce-ai spus c-o să-mi aduci, 
Cei cinci sute de galbeni... înseamnă că-s năluci ? 


? 


DON SALUST 


Nu. Ți-i aduc îndată. 


(Se indreaptă spre uşa din fund şi-i face semn lui 
Ruy Blas.) 


DON CEZAR 
(aparte, în fața scenei, urmărindu-l din ochi, pe 
furiș) 


Privirea îl dezminte. 
El zice „da“ din gură... cu ochii însă minte ! 

DON SALUST 
(lui Ruy Blas) 


Ruy Blas, să stai aicea. 


(lui don Cezar) 


Mă-ntore. 


(Iese pe ușa scundă din stînga. De îndată ce a 
ieşit, don Cezar şi Ruy Blas se apropie unul de 
altul.) 


SCENA III 
Don Cezar, Ruy Bigs. 


DON CEZAR 
Cum ? Tu, Ruy Blas } 

Cînd am dat ochi cu tine, trăsnit, zău, am rămas, 

RUY BLAS 
Ce cauţi-aici ? 

DON CEZAR 

Cutreier... mereu şi cu nesațiu. 

Eu sînt ca păsărica ; îmi trebuiește spațiu. 
Te-ai deghizat în slugă... așa s-ar cam părea. 

RUY BLAS 


Sînt deghizat atuncea cînd nu sînt în livrea. 

DON CEZAR 
Ce vrei să spui ? 


RUY BLAS 


Dă-mi mîna, s-o string ca altădată... 
Ca-n vremea de mizerii... dar totuşi minunată. 
Umblam cu burta goală, dormeam unde găseam, 
Dar eram un om liber şi nu mă sinchiseam. 
Ne-am cunoscut... ţii minte? Eram, de obirşie, 
Fii din popor... dar tineri și plini de voioșşie 
Si semănam ca fraţii la fire şi la gînd. 
Din zori și pînă seara vagabondam, cîntînd... 
lar noaptea-ntinși sub cerul cu stele fără număr, 
Dormeam jos pe ţărină, lipiţi, umăr la umăr. 
Cum împărţeam noi toate! Pină-n sfîrşit veni 
Și-o zi... cînd fiecare pe alte căi porni. 
Te regăsesc ! Același, după o veşnicie... 
Tot Zafari de-atuncea, bogat în sărăcie, 
Ce n-a avut nimica şi n-a dorit nimic, 
Dar fericit și liber ! Iubitul meu amic ! 
Dar eu, vai | ce schimbare ! Trimis într-un colegiu, 
M-am bucurat desigur, de-un mare privilegiu, 
S-ajung un om cu carte, a toate ştiutor... 
Da-n loc de-un om de muncă, ieşii un visător. 
Iti amintești ce gînduri umane, delicate, 
Se avîntau din mine în strofe înfocate ! 
Dar tu rîdeai de mine. Ce mă nemulțumea 
E că ştiai ce visuri mocneau în mintea mea. 
Cătam un ţel în viaţă. Credeam, cu stăruinţă, 
Că Dumnezeu 'e darnic... că totu-i cu putinţă... 
Sperasem că destinul va fi-ngăduitor. 
In fond, am fost un trîntor şi-un veșnic gînditor. 
Stam ore-ntregi în fața palatelor pompoase, 
Privind cum ies şi intră ducesele frumoase. 

Pînă-ntr-o zi, de foame simțind că mă sfirşese 
Am stat cu mina-ntinsă, o pîine să cerșesc. 

Mi-era atita scîrbă de-aşa nelegiuire. 

Eram un băiețandru cînd, plin de-nchipuire, 
M-amestecam pe drumuri cu cei goi și desculți 

Si meditam la soarta celor sărmani şi mulţi. 
Făcusem chiar proiecte... şi plănuiam campanii... 
Plîngeam nenorocirea sărmanei noastre Spanii... 
Credeam că omenirea o voi salva eu! Eul 

Și din atîtea visuri, isprava : un lacheu ! 


DON. CEZAR 


Da. Știu... știu. Foamea este o uşă foarte scundă 
Si-acel ce trebuiește pe-acolo să pătrundă 

Silit e să se-ndoaie aproape de pămînt. 

Dar... speră ! Soarta are de spus înc-un cuvînt, 


RUY BLAS 
(dînd din cap) 


Acum sînt la marchizul de Finlas în serviciu, 


DON CEZAR 
Si locuieşii, fireşte, în acest edificiu 
Măreț. f 
RUY BLAS 


Azi dimineață aicea am intrat 
Pentru întiia oară. 


DON CEZAR 


Nu, zău! Adevărat? 
Dar don Salust, desigur, aicea locuieşte. 

RUY BLAS 


El da. El toată ziua la curte se-nvîrtește. 

Dar el mai are-o casă, la doi paşi de palat. 
Acolo fac serviciu. Şi-acolo, regulat, 

În locuinţa aceea retrasă și discretă — 
Marchizul intră noaptea pe-o uşă ce-i secretă. 
El singur are cheia. Și vin cu el, timizi, 

O serie întreagă de stranii indivizi. 

Toți poartă măşti pe faţă, vorbesc numai în şoaple 
Și nimenea nu ştie ce uneltesc în noapte. 

La ușă stau de veghe, doi paznici negri, muţi; 
lar eu sînt şeful acestor doi servitori temuţi. 


DON CEZAR 


Da. Ştiu c-acolo-n taină se întrunesc spionii 
Si că se pun la cale comploturi şi dihonii. 
E-un om ce ţine-n mînă imperiu-n lung şi-n lat. 


RUY BLAS 


Aseară mi-a spus : „Miine vei merge la palat 
In zori şi vei pătrunde pe poarta aurită“. 

lar azi mi-a dat această livrea nesuferită. 

Deci, scumpul meu prieten, acest scîrbos costum 
E pentru prima oară că-l port pe mine-acum. 


DON CEZAR 
(dindu-i mîna) 
Amice, speră ! 
RUY BLAS 


Speră ! — Mai am să-ți spun o taină, 
Ce mă frămîntă-amarnic nu e această haină 
De care mi-este seîrbă... nici c-am ajuns un sclav. 

Nu, ceea ce mă roade e-un lucru mult mai grav, 
Nici nu mai simt acuma livreaua în spinare; 

Dar simt în piept o hidră cu dinţi de îoc — şi care 
De inimă mă stringe şi sfişie din ea. 

Te sperie fațada. O! dacă ai vedea 

Ce este înăuntru. 


DON CEZAR 


Ce vrei să spui ? 


RUY BLAS 


Ghiceşte ! 
Frămîntă-ţi mintea, caută, inventă, născocește 
Ceva... ceva fantastic... de neînchipuit... 
Ca o fatalitate care te-a ului... 
Ceva ce nu se poate grăi, nu se exprimă... 
Mai rău ca nebunia, mai groaznic ca o crimă. 
Nu! Nu-ţi mai bate capul... căci n-ai cum să ghiceşti, 
Secretul vieţii mele nu poţi să-l tălmăceşti. 
Deschide bine ochii! Să-ţi spun eu care-i vina: 
Iubesc ! Iubesc... ascultă pe cine — pe regina ! 


DON CEZAR 


Ce-ai spus? 
RUY BLAS 


Sub baldachinul cu sceptru-imperial — 
În Aranjuez, la curte, sau la Escurial — 
'Există-un om, o forță atothotăritoare, 
De care se şoptește aproape cu teroare; 
Un om de care tremuri în treacăt cînd îl vezi 
Și-atunci cînd te apropii de el, îngenunchezi ; 

Un om ce-i deopotrivă Messia şi satrapul; 
Ce poate într-o clipă să ne reteze capul; 

A cărui fantezie e un eveniment ; 

Care trăiește-n slavă, superb, omnipotent ; 
Un om care-n clipita cînd şi-a rostit cuvîntul 
Răstoarnă omenirea și clatină pămîntul... 

E regele ! Ei bine, eu, eu, un ticălos, 

Un biet lacheu, o slugă... pe rege sînt gelos! 


i 


DON CEZAR 


Gelos pe rege? Drace ! 


RUY BLAS 


Da. Sînt gelos, vezi bine... 
De vreme ce mi-e dragă regina. 


DON CEZAR 
Vai de tine ! 


RUY BLAS 


Nebun sînt după dînsa. Mă mir că mai trăiesc! 
Eu zi de zi cu ochii mîhniţi o urmăresc. 

E o nenorocită. Ce viaţă de tortură 

Să stai la curtea asta de intrigi şi de ură! 
Alăturea de-un rege posomorît, docil... 
Îmbătrînit la treizeci de ani. Un imbecil ! 
Care-și petrece vremea mereu la vînătoare, 
Lăsînd-o-n voia soartei, stingheră, visătoare. 
Cum, ea, aşa frumoasă, și tînără, a fost 

În stare pe don Carlos să-l ia de soţ? Un prost! 
În fiecare seară îşi mîngîie tristeţea, 

Mergînd la mănăstirea din strada Ortaleza 

Și-acolo ea se roagă alături de surori. 
Oi fi în toată mintea ? mă-ntreb adeseori. 
[i place-o floare albastră. Cum stau mereu de veghe 
Și îi cunosc dorința, fac zilnic cîte-o leghe 

Pe jos ; căci floarea asta crește-n Caramanchel ; 

Nu se găsește-aiurea ; culeg un bucheţel 

Din cele mai frumoase, mai gingașe din ele... 
Și-apoi la miezul nopţii, trec printre sentinele, 

Mă furișez ca hoţii în parcul ei pustiu 

Și pun sfios pe bancă buchetul azuriu. 

leri am avut curajul să-i scriu; am pus buchetul 

Pe bancă... şi-năuntru am îurișat biletul. 

Dar ca să pot pătrunde în parcul ei sever, 

Silit sînt să mă cațăr pe-un zid cu ţepi de fier 

Şi tare mi-este frică în tepile acelea 

Să nu-mi rămînă-niiptă-ntr-o bună zi şi pielea. 

O îi primit buchetul și bilețelu-ascuns ? 

Nu ştiu. Stau pe jeratic... 


DON CEZAR 


În ce hal ai ajuns! 
Prietene, ia seama ! Iubirea te orbeşte ! 
Don Guritan, ştii bine, şi dînsul o iubeşte 
Și o supraveghează. E-un joc periculos... 
Şi s-ar putea-ntr-o seară vreun paznic mai zelos — 
Si inima și floarea — căci ambele se-mbină — 
În plin să le trăsnească c-un glonț de carabină. 
Auzi la tine minte ! Abia pot să-mi reviu. 
Cum ai făcut ? Cum, dracu 2! 


RUY BLAS 


Nu mă-ntreba. Nu ştiu, 
M-aș vinde şi Satanei, dacă ar îi în stare 
Să mă prefacă-n nobil, ca nobilii pe care 

Ti văd de la fereastră, trecînd cu pas trufaş, 

În mantii de paradă, cu pene şi panaș | 

O! Ce n-aş da să spulber din mine origina... 

Să pot să mă apropii, ca dinşii, de regina... 

Dar nu în haina asta de servitor. Ce vrei, 
Innebunesc cînd intru-n livrea în faţa ei. 

Sînt pentru ea, desigur, o slugă oarecare. 

Prea m-ai supus, o, Doamne ! la cruntă încercare | 


(Apropiindu-se de don Cezar.) 


Mă-ntrebi ce-i nebunia ce m-a cuprins ? Să-ţi spun: 
Era-ntr-o zi, spre seară, cînd ea... — Dar la ce bun! 
De cînd te știu, rămas-ai cu groaznica manie 

De-a-i sîcîi pe oameni cu întrebări o mie: 

Să ştii cînd, cum şi unde, de ce? Nu fi netot! 

Ți-am spus : îmi este dragă ca ochii! Asta-i tot | 


DON CEZAR 
Hai, fii cuminte ! 
RUY BLAS 
(istovit, palid, cade pe un fotoliu) 


Sufăr | — Ce nemiloasă soartă | 
Fugi | Lasă pe nebunul ce-n sufletul lui poartă 
Pasiunea unui rege sub haina unei slugi ! 
Fugi ! Fugi! 


DON CEZAR 
(punîndu-i mîna pe umăr) 
Să fug! O, Doamne! Tu trebuie să fugi 


Eu n-am iubit în viață pe nimeni și nimica... 
Sînt zurgălău-n care lipseşte pietricica ; 

O haimana ce cată cîte-un amor de-un ceas 

Și căruia destinul îi zvîrle ce-a rămas 

Neconsumat de alţii și refuzat pe piaţă; 

Eu, omu-a cărui suflet s-a şi retras din viaţă ; 

Cînd, văd ce face-amorul dintr-un biet om nătîng, 

Te-nvidiez atîta pe cît te şi deplîng ! 

Ruy Blas! 
(Îşi string mîna şi se privesc cu un sentiment de 
tristețe și de prietenie plină de încredere. Un mo- 
ment de tăcere, în care timp apare don Salust. 
El înaintează încet şi-i observă cu atenţie și cu- 
riozitate. Intrarea lui în scenă n-a fost băgată în 
seamă. El ţine într-o mînă o pălărie și o spadă, pe 
care le așază' pe un fotoliu, iar în mîna cealaită 

o pungă cu bani, pe care o pune pe masă.) 


DON SALUST 
(lui don Cezar) 
Poftim bănuţii ! 


(Auzindu-i glasul, Ruy Blas, redeșteptat ca din vis, 
ia repede poziţia de adine respect a servitorului, 
cu ochii plecați în pămînt.) 


DON CEZAR 
(aparte, privindu-l chioriș pe don Salust) 


Sînt sigur — lua-l-ar strechea — 
C-a stat în dosul uşii şi c-a tras cu urechea ! 
Dar treaba lui! Nu-mi pasă! 


(Tare.) 


Seniore-ţi mulțumesc ! 

(Deschide punga, împrăștie galbenii pe masă, apoi 
îi vîntură în mină cu voluptate şi-i aşază în îişicuri. 
In timp ce-i numără, don Salust se îndreaptă spre 
fundul scenei, întorcîndu-se din cînd în cind, pen- 
tru a se asigura că nu e observat de don Cezar. 
Apoi deschide încet ușa secundă din dreapta şi face 
un semn; apar trei alguazili, îmbrăcaţi în negru 
și înarmaţi cu spade. Don Salust le arată cu dege- 
tul pe don Cezar. Ruy Blas a rămas lingă masă, 
nemișcat ca o statuie, avind aerul că nu vede şi 
nu aude nimic.) 


DON SALUST 
(către alguazili, în şoaptă) 

Vedeţi pe omu-acela — nu vreau să vi-l numesc — 
„Ce-şi numără-acum banii... Cînd va ieşi pe-uşe 
Veţi tăbări pe dînsul, îl puneţi în cătuşe 
Şi-l duceţi să-l îmbarce la Denia. Am zis ! 
Și fără zarvă ! 

(Le dă un pergament cu peceţi.) 


Iată şi ordinul în scris ! 
Iar cînd veţi fi pe mare, să luaţi măsuri de-ndată 
Să-l vindeţi la piraţii din Africa. Drept plată 
O să primiţi o mie de piaștri. Hai, plecaţi! 

(Cei trei algualizi salută şi ies.) 

DON CEZAR 

(isprăvind de aşezat galbenii) 

Ce mare voluptate să minuieşti ducați ! 


(A făcut două grămezi egale de galbeni. Se în- 
toarce către Ruy Blas.) 


Poftim ! Grămada asta i-a ta, scumpe tovarăș. 

RUY BLAS 


A mea? 


DON CEZAR 
(arătindu-i una din grămezi) 


A ta. Hai, ia-o! Şi vei fi liber iarăși | 
DON SALUST 
(care i-a observat din fund) 


Aha! 


RUY BLAS 
(făcînd semn cu capul că refuzä) 


Refuz ! Pe mine azi nu mai sînt stăpîn 
Destinul meu e-aicea. Aici o să rămîn. 


DON CEZAR 


Cum vrei ! Eşti tu cuminte ? Sînt eu nebun prea mare? 


A 


(Strînge banii în pungă şi-i bagă în buzunar.) 


DON SALUST 
(în fund, continnînd a-i observa) 


Cum seamănă-ntre dinşii ! Ciudată-asemănare ! 


DON CEZAR 
(lui Ruy Blas) 


Te las... 


212 


i RUY BLAS 
Să vii cu bine, prietene iubit | 


(Işi string mina. Don Cezar iese, fără să-l vadă 
pe don Salust, care se află încă în fundul scenei.) 


SCENA IV 
Don. Salust, Ruy. Blas. 
DON SALUST 


Ruy Blas ! 


RUY BLAS 
(întoreîndu-se Bruse) 


Da, excelență ! 
DON SALUST 
Aici cînd ai venit 
Azi dis-de-dimineaţă, era lumină-afară ? 
RUY BLAS 


Era-ntuneric beznă... că m-am urcat pe scară 
Mai mult pe dibuite. 


DON SALUST 
Și ce purtai ? Manta ? 


RUY BLAS 
Mantaua, excelenţă. 

DON SALUST 


De la sosirea-ta 
Deci, de cînd porţi livreaua pe tine, pîn-acușa, 
Văzuși vreun om ? 


RUY BLAS 


Pe nimeni. 


DON SALUST 
(arătîndu-i ușa pe care a ieșit don Cezar) 


Perfect. Închide uşa | 
Și leapădă livreaua ! 


(Ruy Blas își scoate livreaua şi o pune pe un fo- 
toliu.) 


Tu scrii frumos şi clar... 
De-aceea vreau ca astăzi să-mi fii şi secretar. 


(Face semn lui Ruy Blas să se aşeze la masă. 
Acesta se execută. Pe masă sînt o pană şi o căli- 
mară.) 


Stai jos și ia o pană. — Să facem o scrisoare 
De dragoste... o scrisoare subtilă, arzătoare... 
Ştii cui ? Amantei mele, frumoasa Praxedis, 
Un demon de femeie, picat din paradis! 

Ia scrie: „Un pericol cumplit mă ameninţă. 
Regina vieții mele e singura-n putinţă 

Să mă salveze, dacă se-ndură un minut 

Să vină-n astă seară la mine. Sînt pierdut! 
Și inima şi viața mea sînt în mîna voastră“. 


(Se întrerupe şi ride.) 

Ce zici? E o scrisoare de inimă albastră: 

Ca s-o atrag în cursă. Vezi tu, de obicei, 
Primejdia, din contra, le-atrage pe femei. 

Să mergem mai departe: „Ca să nu fiți zărită, 
Băteţi în dosul casei în poarta zăvorită 

Si o să vă deschidă un devotat de-al meu“. 
Semnează. 


RUY BLAS 


Cum, seniore, pe dumneavoastră... eu ? 


DON SALUST 


Da. Dar semnează „Cezar“. Cînd am o aventură 
Sînt Cezar. 


RUY BLAS 


N-o să vadă că-i altă semnătură ? 


DON SALUST 


De loc. Pune pecetea... și nu te mai munci. 

Eu o să plec la noapte. Tu vei rămîne-aci. 

M-am şi gîndit la tine. Vreau să-ţi croiesc pe lume 

O soartă mult mai bună. Da-n schimb, pretind anume 
Să mă asculţi orbește. Ai fost — e ne-ndoios — 
Un servitor cuminte, cinstit şi credincios. 


RUY BLAS 
(se înclină) 


Seniore... 

DON SALUST 
O soartă nouă în cale te pîndeste. 
RUY BLAS 
(arătînd scrisoarea pe care a scris-o) - 


Cui adresez scrisoarea ? 


DON SALUST 
Aceasta mă privește. 
(Insinuant,) 
Te-așteaptă fericirea. 


(Un “moment de tăcere. Apoi îi face semn lui Ruy 
Blas să se aşeze din nou la masă.) 


la scrie: „Eu, Ruy Blas, 
Lacheul excelenței marchizul de Finlas, 
Imi iau însărcinarea şi îmi voi da silință, 
„De a-mi servi stăpînul cu zel şi cu credinţă“. 
Semnează... pune data... şi dă-o-n mîna mea. 


(Don Salust îndoaie hirtia şi bagă în portofe! am- 
bele scrisori.) 


Mi s-a adus o spadă. Dar ce-am făcut cu ea? 
A! Uite-o pe fotoliu. 


(la “spada în mină) 


Eşaria-i de -mătasă... 
Pictată şi brodată de un artist de rasă. 


(li dă 'să pipăie eşaria.) 
la pipăie. Dar spune-mi, ce zici de-acest miner ? 
Ştii cine-i autorul ? Celebrul-armurier 

Gil... care construieşte cutii mici de bomboane 
Chiar în mînerul spadei... de dat pe la cucoane. 


(Atirnă de gîtul lui Ruy Blas eşarfa cu spada.) 
Ta pune-o, să văd dacă produce vreun efect. 
E strașnic ! Ai un aer de gentilom perfect ! 
(Trăgind cu urechea.) 


E ora cînd regina în galerie-apare. 
St ! Del Basto, marchizul ! 


RUY BLAS 
(aparte) 


E-un vis... sau mi se pare? l 


(Ușa din fund ce dă spre galerie se deschide. Don 
Salust își scoate repede mantaua de pe el şi o 
zvîrle pe umerii lui Ruy Blas, tocmai în momen- 
tul cînd apare pe uşă marchizul del Basto. Don 
Salust se îndreaptă spre marchiz, împingîndu-l şi 
pe Ruy Blas, care e cu totul uluit.) 


SCENA V 


Don Salust, Ruy Blas, don Pamfilo d'Avalos, mar- 
chiz del Basto, apoi marchizul de Santa-Cruz, 
apoi contele de Alba, apoi toată curtea. 


DON SALUST 
(marchizului del Basto) 


Permiteţi-mi, marchize, să vă prezint cuiva ! 
E vărul meu, don Cezar, conte de Garofa. 

RUY BLAS 
(aparte) 


O! Doamne! 
DON SALUST 
(în şoaptă lui Ruy Blas) 
Taci din gură | 
MARCHIZUL DEL BASTO 
(lui Ruy Blas) 


Sînt încîntat | 


DON SALUST 
(în şoaptă lui Ruy Blas) 


Salută | 


MARCHIZUL DEL BASTO 


Ce face doamna mamă ? O doamnă-aşa plăcută... 
(Incet lui don Salust.) 


Dar s-a schimbat. Aproape că nu mi-l amintesc. 


DON SALUST 
(încet marchizului) 


Sînt zece ani de cînd e plecat. 


MARCHIZUL DEL BASTO 
z (acelaşi joc) 


E şi firesc, 

DON SALUST 
(bătîndu-l pe Ruy Blas pe umăr) 
Îți amintești, marchize, cu ce superbă artă 
Imprăștia pistolii ! ? Era o mînă spartă! 
În fiecare seară năstrușnice plimbări 


Cu muzică, cu dansuri! Ce baluri! Ce serbări! 
Ce chefuri grandioase ! Ce strașnice bencheturi ! 


Speriase tot Madridul cu-atitea zaiafeturi. 
În trei ani însă... gata ! Păpă un milion! 
Alaltăieri din Indii sosi c-un galion?. 


RUY BLAS 
(încurcat) 


Seniore... 
DON SALUST 


Spune-mi vere, că sîntem veri. Se ştie 
Că străbunicul nostru era — de obîrşie — 
Don Iniguez, fost conte de Iviza... şi că 
Nepotul lui, don Pedro Bazan, se însură 
Cu dona Mariana de Gor — cu care are 
Un fiu : Jean, generalul cu faimă-atît de mare 
Sub regele don Filip. Jean a avut doi fii, 
Care-s părinţii noștri : adică — precum știi — 
Don Cezar, care-i conte de Garofa, i-o spiţă, 


Iar eu, marchiz de Finlas, sînt din cealaltă viţă. 


Din partea femeiască sîntem de rang egal: 
Tu eşti un Aragon și eu sînt un Portugal. 
Originile noastre la fel sînt de înalte: 

Tu fructul unei ramuri, eu floarea celeilalte. 


1 Veche monedă de aur în Spania și Italia (n.r.). 
2 Corabie mare de război (n. r.). 

RUY BLAS 
(aparte) 


Ce oare urmăreşte ? 


(In acest răstimp, marchizul de Santa-Cruz, don 
Alvar de Bazan y Benavides, un bătrin cu mustață 
și perucă albă, s-a apropiat de el.) 


MARCHIZUL DE SANTA-CRUZ 
(lui don Salust) 


Atunci, în adevăr, 
Dacă e văr cu tine, e şi cu mine văr. 
DON SALUST 


E drept. Avem, marchize, doar obîrşii comune. 
(Il prezintă pe Ruy Blas.) 


Don Cezar... şi marchizul de Santa-Cruz. 


MARCHIZUL DE SANTA-CRUZ 


la spune, 
Nu-i contele pe care-l credeam toți mort ? 


DON SALUST 
E el, 
MÂARCHIZUL DE SANTA-CRUZ 


Cum ? S-a întors ? 

DON SALUST 
Din Indii. 


MARCHIZUL DE SANTA-CRUZ 
(examinind pe Ruy Blas) 


Nu s-a schimbat de fel. 


DON SALUST 


Il recunoști, marchize ? 


MARCHIZUL DE SANTA-CRUZ 


Se poate ? Vai de mine! 
Doar l-am purtat în braţe. 


DON SALUST 
(încet lui Ruy Blas) 


El nu prea vede bine. 
A spus că te cunoaşte... dar nu prea sînt convins. 


MARCHIZUL DE SANTA-CRUZ 
(întinzînd mîna lui Ruy Blas) 
Dă-mi voie să-ţi string mîna. 


RUY BLAS 
(înciinîndu-se) 


Seniore ! 

MARCHIZUL DE SANTA-CRUZ 
(încet lui don Salust, arătindu-l pe Ruy Blas) 


E distins | 
(Lui Ruy Blas.) 


Bine-ai venit cu bine în țară. 


DON SALUST 
(încet, marchizului, luîndu-l deoparte) 


Dragă vere, 
Te rog cu stăruință să nu-l pierzi din vedere, 
Dacă devine liber la curte-ntîmplător 
Vreun loc... 


MARCHIZUL DE SANTA-CRUZ 


O să mă strădui. E-un om încîntător 
De-altiel sîntem şi rude. 


DON SALUST 
(încet) 


Cum ai trecere multă 
Și ştiu că tot Consiliul Castiliei te-ascultă... 
Ţi-l recomand din suflet. 


(Părăsește pe marchizul de Santa-Cruz şi-i întim- 

pină pe alţi seniori, cărora le prezintă pe Ruy Blas ; 

printre aceștia se află și contele de Alba, care 

poartă un costum superb. Don Salust i-l prezintă 
pe Ruy Blas.) 


E vărul meu, Cezar, 
Conte de Garoia... 

CONTELE DE ALBA 
O! 


DON SALUST 


De la Velalcazar. 


(Seniorii se înclină pe rînd în fața lui Ruy Blas, 
înmărmurit. Don Salust către contele de Ribagorza.) 


N-ai fost să vezi aseară baletul Atalantei... 
S-admiri pe Lindamira în graţia bacantei ? 


(Se minunează de costumui contelui de Alba.) 


Oho ! Conte de Alba, ce minunat costum ! 


CONTELE DE ALBA 


Aveam unul mai strașnic. M-a despuiat pe drum 
Matalobos, banditul. 


DON SALUST 
Vai | 


UN LACHEU 
(de la curte, în fund) 


i ; Domnilor, soseşte 
Măria sa regina ! 
(Perdelele galeriei se trag în lături. Seniorii se în- 
şiră lîngă ușa din fund; gardienii fac front. Ruy 
Blas, năucit, scos din minţi, se refugiază în faţa 
scenei, Don Salust se ia după el.) 

DON SALUST 
(încet lui Ruy Blas) 


Ce ţi se năzăreşte ? 
Cînd soarta te înalţă, tu vrei să te scobori ? 
Ascultă. Eu la noapte dispar. De miine-n zori 
Pe casa mea tu singur devii stăpin. Afară 
De cheile secrete. Cît timp voi sta la ţară 
Poţi să dispui în voie şi cum polteşti de ea. 
Ai să primeşti instrucţii mereu din partea mea. 
Să te supui întocmai... şi te fac om de seamă. 
Momentul e prielnic, Păşeşte fără teamă... 
Căci toți la curtea asta sint orbi și compromişi. 
Veghez eu pentru tine. Tu mergi cu ochi-nchiși ! 


(Alţi soldați din gardă au apărut în fund.) 


LACHEUL 
(cu voce tare) i 


Regina ! 


RUY BLAS 
(aparte) 


O! Regina! 


(Regina, îmbrăcată în haine impunătoare, înconju- 
rată de doamne de onoare şi de paji, apare sub 
un baldachin purtat de patru gentilomi de la curte, 
cu capul descoperit; Ruy Blas e uluit, ca de o ve- 
denie minunată. Toată nobilimea se acoperă: mar- 
chizul del Basto, contele de Alba, marchizul: de 
Santa-Cruz, don Salust. Acesta se repede. şi ia: pă- 
lăria de pe fotoliul pe careo azvirlise și se îndreaptă! 
spre Ruy Blas.) 

DON SALUST 
(lui Ruy Blas, punîndu-i pălăria pe cap) 


Tu ești bun să te lege! 
Acoperă-te. Acuma ești nobil. Înţelege ! 


RUY BLAS 
(înnebunit) 


Innebunesc, seniore ! Nici nu mai ştiu ce vrei! 


DON SALUST 
(arătind-o pe regina care străbate încet galeria) 


Eu vreau să placi reginei... să fii amantul ei ! 


15 — Regeie Petrece — Ruy Blas 


ACTULII 


REGINA SPANIEI 


Un salon alături de camera de culcare a reginei. La stînga o 
ușă mică ce dă în camera reginei. La dreapta, în plan oblic, o 
altă uşă care dă în apartamentele exterioare. In fund, ferestre 
mari deschise. Sintem în după-amiaza unei frumoase zile de 
vară. O masă mare; fotolii. O imagine a Sfintei Feci 
bogat îmbrăcată. sprijinită de perete; dedesublul ei so 
citi: Santa Maria Esclava. În partea opusă o Madonă, In fața 
căreia arde o candelă de aur, Alături de Madonă, portretul în 
picioare al regelui Carol al II-lea. 


La ridicarea cortinei, regina, dona Maria de Neuburg, stă 
într-un colț al scenei, alături de una din doamnele sale de 
onoare, care e tînără şi frumoasă. Regina poartă o rochie albă 
de lamé argintat. Ea brodează, întrerupîndu-se din cînd în 
cînd din lucru, pentru a schimba citeva cuvinte. In partea 
opusă a scenei, stă dona Juana de la Cueva, ducesă de Albu- 
querque, mare doamnă de onoare, lucrind la o tapiserie. E bä- 
trînă şi îmbrăcată în negru. Alături de ducesă, în jurul unei 
mese, mai multe doamne de onoare brodează. In fund se află 
don Guritan, conte de Onate, majordom ; e înalt, zvelt, cu muss 

tață sură, în virstă de cincizeci și cinci de ani; tip de vechi 
militar, îmbrăcat cu o eleganță exagerată: tot felul de pan- 
glici la pantofi. 


SCENA I 


Regina, ducesa de Albuquerque, don Guritan, Casilda, 
doamnele de onoare, toate bătrine 


REGINA 
(vorbind cu Casilda) 


Cu toate că marchizul de Finlas e departe, 
Nu-s liniştită. Gindul de el nu se desparte. 
Acest om mă urăşte | 


CASILDA 


Vai! Cum ? Dar e-n exil, 
Conform dorinţei voastre. 


REGINA 
Acest om mi-e ostil. 
CASILDA 
O! Majeslate | 
REGINA 
Sigur, Doar sînt cu mintea trează. 
Marchizul, pentru mine, e-un geniu rău, o piază. 


Deunăzi, înainte să plece în surghiun, 
Weni cu toţi curtenii să-şi ieie rămas bun... 

Și să-mi sărute mîna. Pînă să-i vină rîndul, 
Pe mine mă răpise în altă parte gîndul. 
Priveam la întimplare, cu ochi pierduţi în vid, 
Tabloul din salonul cel mare, prins în zid. 
Cînd, coborînd privirea, m-am pomenit in cale 
Cu omu-acesta groaznic... ce-nainta agale. 
Cînd l-am văzut în faţă, am înlemnit pe loc. 
Şi cum venea spre mine, se tot juca c-un toc 
Mic de pumna!, din care ţișnea o lamă fină. 
Pășea grav, cu privirea vicleană şi haină... 
Si-apoi: cînd mi-a luat mîna, plecat, curtenitor, 
Jur c-am simţit o gură de şarpe-otrăvitor ! 


CASILDA 


Vă prezenta omagii smerite şi fidele. 


REGINA 


Şi-acuma simt veninul pe degetele mele. 

Nu l-am văzut din ziua aceea, Dar mereu 
Mă urmăreşte spectrul acestui om. Ce greu 
M-apasă amintirea acelei zile-amare. 

Ce. poate o femeie în faţa unei fiare ? 

Şi noaptea îmi apare în somn... şi mă trezesc. 
J! văd cum se îndreaptă spre scaunul regesc, 
Cu ochi vicleni, în care mocneşte tainic ura. 
Mă înfior şi-acuma. Îi simt pe mină gura, 
O simt ca o otravă ce-n sînge a pătruns... 

Și cum, din vînă-n vină, la inimă-a ajuns. 


CASILDA 


O! Doamnă, toate astea-s închipuiri bolnave. 

REGINA 


E drept că am atitea preocupări mai grave. 
(Aparte.) 

Dar marea mea durere la nimeni n-am s-o spun. 
(Tare.) 

Casilda, cerşetorii din piață — presupun — 

Că au plecat ? 


CASILDA 
(la fereastră) 


De unde ! Așteaptă toţi în stradă. 


REGINA 
la punga asta plină şi-azvîrle-o în grămadă. 


(Casilda ia punga și o azvirle pe fereastră.) 


CASILDA 


Sinteţi atît de bună cu cel sărac şi mic. . 


(Arătindu-i-l reginei pe don Guritan, care, în fun- 
dul scenei, în picioare și nemișcat, o priveşte pe 
regină cu o admirație mută.) 


Dar contelui d-Onate nu-i azvîrliți nimic ? 
Așteaptă zi şi noapte o vorbă să-l dezmierde. 
Nu vă uitaţi că-i matur... dar inima-i e verde. 


REGINA 
E plicticos | 


229 


CASILDA 


i Știu. Totuşi, nu vreţi a-i adresa 
vorbă ? 


REGINA. 
(întorcîndu-se spre don Guritan) 


Ce faci, conte ? 


(Don Guritan se apropie, înclinîndu-se, și sărută 
suspinîind mîna reginei, care rămîne indiferentă. 
Apoi se retrage lingă marea doamnă de onoare.) 


DON GURITAN 
(retrăgîndu-se, Casildei în șoaptă) 


Azi majestatea sa 
E-ncîntătoare ! 


CASILDA 
(privindu-l în timp ce el se îndepărtează) 


Bietul cocoș ! Ce întristare ! 
După o zi întreagă de crudă aşteptare, 
E vesel că regina în fine s-a decis 
Să-i spună : „Ce faci, conte“... și e în paradis ! 


REGINA 
(cu un suris trist). 


Mă faci să rîd, Casilda. 


CASILDA 


Cred c-aţi avut dovadă. 
E fericit, säracul... doar numai să vä vadă. 


(Zăreşte pe masă o cutie şi se minunează.) 

Ce splendidă cutie! E-n lemn de trandafir, 
Şi-i încrustată toată cu pietre de safir. 


REGINA 
(dîndu-i cheia) 


Deschide-o ! Sînt relicve. Le-am pus într-o cutie 
Şi-o voi trimite tatii la Neuburg. O să fie 
În culmea fericirii ! 


(O prind gindurile. Apoi îşi revine brusc.) 


Cum vreau să izgonese 
Aceste gînduri sumbre care mă scormonesc. 


(Casildei.) 


Fugi | Caută-mi o carte. — Stai! Te duci de pomană. 
Sînt toate-n spaniolă... nu-i una în germană. 

lar regele vînează ! Ce viață ducem noi! 

In şase luni, opt zile am stat cu el în doi. 


CASILDA 
Nu-i nicio bucurie să te măriţi c-un rege. 


(Regina cade din nou pe gînduri; apoi, revenin- 
du-și brusc, pe un ton hotărît.) 


Vreau să mă plimb! 


(La această replică, ducesa de Albuquerque care, 

pînă în acel moment, rămăsese nemişcată pe scau- 

nul ei, înalță capul, se scoală şi face o reverență 
exagerată în fața reginei.) 

DUCESA DE ALBUQUERQUE 
(cu o voce täioasă) 
Măria ta poate — se-nţelege — 
Să iasă la plimbare. Eu n-am drept s-o rețin. 
Dar porţile-s închise și cheile le ţin 
La curte șambelanii. Şi-s toţi plecați. 


REGINA 
Mă-nchideţi 
Ca-n temniță, ducesă !... şi o să mă ucideţi | 


DUCESA DE ALBUQUERQUE 
(făcînd o nouă reverență) 


Cum eu sînt marea doamnă de-onoare, împlinesc 
O simplă datorie. 
REGINA 
(luîndu-şi capul în miini, cu deznădejde) 


Oh! Simt că-nnebunesc ! 
S-aducă atunci o masă. Hai, doamnelor, cu toate 
Să facem o partidă de cărţi. 


DUCESA DE ALBUQUERQUE 


(celorlalte doamne de onoare) 


Nu ! Nu se poate! 
Regina n-are voie sä joace, doamnelor, 
Decît cu suveranii sau neamurile lor. 


REGINA 
(eşindu-şi din fire) 


Invită-le pe ele ! 

CASILDA 
(aparte, privind-o pe ducesă) 


Ursuza |! 


DUCESA DE ALBUQUERQUE, 
(făcînd semnul crucii) 


Majestate, 
Dar regele-alte neamuri nu are, din păcate. 
Regina mamă-i moartă... şi neamul izbăvit. 
REGINA 


Bun ! Să-mi servească cina. Casilda, te invit. 


CASILDA 
(aparte, arătind spre ducesă) 


Mă ceartă străbunica ! 


DUCESA DE ALBUQUERQUE 
(făcînd o reverență) 


Cînd regele de-acasă 
Lipseşte-atunci regina stă singură la masă. 


REGINA 
(ajunsă la capătul răbdării) 


Of | Doamne ! Ce tortură ! Să nu te poţi mişca, 
Să nu poţi sta de vorbă, să nu poţi nici mînca !... 
Vai ! Sint de-un an regină şi o să mă omoare! 

CASILDA 
(aparte, privind-o cu compătimire) 
Ce pacoste pe dînsa ! Ce viață-ngrozitoare ! 
Să stai de-a rîndul zile și nopţi, să văduveşti, 
Să n-ai altă plăcere decît doar să priveşti 
O baltă înverzită cu apă stătătoare... 


(Privindu-l pe don Guritan, în picioare şi nemișcat.) 


Şi-un Don Juan tomnatic oftînd... tot de-an picioare ] 


REGINA 
(Casildei) 


Casilda, ce ne facem ? Tinjim... şi e păcat! 


CASILDA 


Regina guvernează cînd regele-i plecat. 
Ce-ar fi să staţi de vorbă puţin şi cu miniştrii ? 


REGINA 
(ridicînd din umeri) 


Cu cine ? Vai de mine! Ce maimuţoi siniștri | 
S-aud iar despre Franța, de regele-i caduc ? 

De ducele al cărui portret alcazii-l duc 

Pe străzile din Burgos, sub baldachin de aur ? 
Să-mi trăncăne de Roma ? De lipsuri în tezaur 2 
Năstruşnice distracţii ! 


CASILDA 
* 5 
De ce nu invitaţi 
Un ofițer mai tînăr... să vă mai şi distrați ? 

REGINA 
Casilda ! 


CASILDA 


Curtea. asta e plinä de tristețe. 
Ne trebuie şi nouă un pic de tinereţe. 
imbătrineşti prea iute, cînd ochii, zile-ntregi, 
Nu întîlnesc în cale decît numai moşnegi | 


REGINA 
Ce-ţi pasă ? Rîzi! — Cu timpul îţi pierzi nădejdea-n 


Domnul... 
Îţi piere bucuria... la fel cum piere somnul. 


(Gînditoare.) 


Tot parcul e salvarea. Acolo, cel puţin, 
Mă pot plimba în voie. 


CASILDA 
E paradisu-n plin ! 
După statui spionii veghează în surdină, 
lar zidul depăşeşte copacii din grădină. 
REGINA 
M-apucă cîteodată un dor de-a evada... 
CASILDA 
Dacă doriţi, o! doamnă... eu vă pot ajuta. 


Cînd stai ca-n puşcărie și zilele sînt grele, 
Fireşte, caţi prilejul să scapi dintre zăbrele. 


Eu am mijlocu-acesta... şi majestatea ta, 
Dac-ar dori, spre seară, cînd se va înnopta, 
Să iasă la plimbare ?... 


REGINA 


Vai! Asta nu se poatel 


CASILDA 


Cu toate astea-i lucrul cel mai uşor din toate. 


REGINA 
Destul ! i 
(Se depărtează de Casilda. O apucă din nou gîna 
durile.) 


Mă poartă gîndul, mereu nețărmurit, 
Spre locurile scumpe unde-am copilărit. 
La sora mea, cu care ne fugăream prin luncă... 
Si la ţăranii noştri ce se duceau la muncă. 
Sedeam cu ei de vorbă. O viaţă ca de rai! 
Pînă-ntr-o zi apare un domn cu-accent în grai 
Si după ce salută şi respectos se-nclină, 
imi spune: „Doamnă, soarta v-a hărăzit regină !“ 
Pe-obrajii bietei mame curgeau lacrimi şiroi ; 
Dar tata era vesel. Azi pling, pling amindoi. 
De-aceea-i trimit tatii această cutioară... 
Să-i fac o bucurie. — Vai! Totul mă-nfioară ! 
Şi păsările mele de-acasă au murit ! 


(Casilda face un semn cu mina că le-ar rupe gitul 
la păsări, în timp ce psiveşte pieziş la doamnele 
de cnoare.) 

Nici flori s-aduc de-acasă n-am voie. E oprit. 

Să n-auzi niciodată o vorbă mai duioasă ! 

Mai ieri eram o fată zburdalnică, voioasă... 

Azi o regină-n lanţuri ! — E drept, ce jalnic parc! 
Să stai numa-ntre ziduri, închisă ca-ntr-un ţarc... 
Ca dincolo de viaţă ! 


(Se aude un cîntec îndepărtat.) 


Ce-i asta ? 


CASILDA 


Trec spre casă 
Femeile ce spală la girlă. 


REGINA 
Ce le pasă! 


(Cîntecul se aude mai distinct. Regina ascultă cu 
nesat.) 


Păsările în zävoaie 

De ce le-aș mai asculta ? 
Pasărea cea mai vioaie 
Cîntă, cîntă-n vocea ta ! 


Dumnezeu de-ar stinge oare 
De pe cer toţi aştrii săi... 
Steaua cea mai lucitoare 
Scînteiază-n ochii tăi! 


Dacă florile pe lume 
Să-nflorească-ar înceta... 
Floarea cea fără de nume 
E în inimioara ta! 

Păsărica cea măiastră 
Cu pîrdalnica de stea 
Şi cu floarea cea albastră... 
Nu-s decît dragostea mea ! 


(Femeile se îndepărtează. Cîntecul se aude din ce 
în ce mai de departe, pină ce se pierde.) 


REGINA 

(visătoars) 
Fiinţe fericite ! Cînd ele cîntă-n crîng, 
Imi face şi plăcere... îmi vine să şi pling! 

DUCESA, 

(către doamnele de onoare) 

O ! Izgoniţi pe-aceste femei neruşinate 
Cruţaţi-o pe regina. 

REGINA 


Dar sînt nevinovate | 
Lăsaţi-le în pace să-și caute de drum, 
Ducesă. 


(Casildei, arătîndu-i fereastra din fund.) 


Hai, Casildo, să le privim acum ; 
Cum trec cîntînd voioase pe sub fereastra noasträ. 


(Se îndreaptă cu Casilda spre fereastră.) 


DUCESA 
` (sculîndu-se şi făcînd o reverență) 


Regina n-are voie s-apară la fereastră. 

REGINA 
(oprindu-se şi întorcîndu-se din drum) 


Nu-i chip. O să răminem închise în odăi. 
Amurgul ce se lasă alene peste văi 

Si pulberea de aur ce-nvăluie dumbrava 

Si cîntecele care mereu inundă slava... 
Sînt lucruri de la care mi-am luat adio eu. 
Adio de la toate ce-s de la Dumnezeu: 
Natură, libertate, viaţă, vioiciune... 


DUCESA 


(făcîndu-le semn celor da față să părăsească în- 
căperea) 


Să mergem | Azi e ziua de post şi rugăciune. 
(Casilda face şi ea cîțiva pași spre uşa de ieşire. 
Regina o opreşte.) 
REGINA 
Și tu pleci ? 
CASILDA 
(arătînd pe ducesă) 
A dat ordin ducesa. Vrei nu vrei... 
DUCESA 
(înclinîndu-se în faţa reginei, pînă la pămînt) 
Hai! Să lăsăm regina să-şi facă ruga ei. 
(les cu toţii, după ce se înclină respectuos în faţa 


reginei.) 

SCENA II 


REGINA 
(singură) 


lar m-au lăsat cu toţii... ca în atîtea rînduri... 
Şi iar mă lupt stingheră cu fel de fel de gînduri. 
Biet suflet ce se zbate în beznă şi în vid ! 


(Visătoare.) 


A! Văd şi-acuma pata de sînge, de pe zid. 
S-o fi rănit, pesemne. Dar cine e de vină ? 

De ce s;a pus să sară zaplazul din grădină ? 
Ca să-mi aducă-o floare cu foile-argintii. 

Dar pentru-atita lucru să facă-aşa prostii ? | 
Da. S-a rănit, desigur, în tepile rebele 

Şi-un petic de dantelă s-a agăţat în ele. 
Ciudat | Un strop de sînge m-a şi recompensat 
Pentru-atitea lacrimi pe care le-am vărsat ! 


(Cufundată și mai mult în gînduri.) 


Voiam să-l uit. Jurasem. Făcusem legămintul 

Să nu mai iau buchetul. Dar nu pot jurămiîntul 
Să țin. — Azi sînt trei zile de cînd n-a apărut. 
' Oricine-i fi tu, tînăr, frumos, necunoscut, 

Ce știi că port în deget de formă-o alianţă; 

Tu, ce nu ceri nimica şi n-ai nici o speranţă; 
Tu, care pentru mine te urci pe culmi de munţi 
Şi-n fiecare clipă primejdia o-nfrunţi, 

Ca să-i oferi reginei, pe-ascuns, în noaptea sumbră, 
O floare ce-i e dragă — amicul meu din umbră — 
Oricine-ai fi pe lume, fii binecuvîntat : 

Ai pus un pic de balsam pe-un suflet frămîntat | 


(Ducind brusc mina la inimă.) 

Scrisoarea lui-mă arde! 
(Căzînd din nou pe gînduri.) 


Şi don Salust.! Ce piază | 
Destinul mă lovește, dar mă și protejează. 
Mă urmăresc un înger şi-un monstru blestemat, 
Ti simt cum pe tăcute, în taină, necurmat, 
Mă urmăresc doi oameni, mă fugăresc orbește : 
Un om ce mă urăște... şi-un om ce.mă iubeşte 
Prietenul putea-va răpune pe duşman ? 
Ce-nseamnă o regină ? Un biet suflet sărman, 
Plăpînd, fără putere... O biată inimioară 
Lăsată-n voia soartei. 


(Ingenunche în fața Madonei și se roagă.) 
Ajută-mă, Fecioară | 
Nu îndrăznese nici ochii spre tine să-i îndrept. 
(Se întrerupe.) 
Scrisoarea și dantela mă ard cumplit pe piept, 


(Pune mîna. în sin şi smulge o. scrisoare mototolită, 

un bucheţel ofilit de flori albastre și o bucată de 

danțelă pătată de sînge, pe care le aruncă pe 
masă ; apoi se aşază din nou în genunchi.) 


Fecioară, izgonește din inimă dogoarea... 
Ajută-mă, Prea Sfîntă ! 


(Se întrerupe.) 
M-atrage iar scrisoarea. 
(Ingenunche din nou.) 
Mă ispiteşte. Însă nu vreau s-o mai citesc, 
Azvîrle, Prea Curată, tot, harul tău. ceresc 

Asupra roabei tale... şi mîntui-o de rele! 


(Se ridică, face cîțiva paşi spre masă, se opreşte; 
apoi ia repede scrisoarea, cedînd unei ispite căreia 
nu i se poate împotrivi.) 


S-o mai citesc o dată... şi-o rup în bucățele. 


(Cu un suris trist.) 


De-o lună şi mai bine acelaşi lucru-l spun. 


(Desface scrisoarea şi citește.) 


„Domniţă-n preajma voastră trăieşte un nebun, 
Ce vă iubeşte-n taină, pe-ascuns, ca un sihastru... 
Și suferă; un vierme îndrăgostit de-un astru 

Și care şi-ar da viața pe-un zîmbet efemer ; 

Un om ce moare-n umbră, cînd tu lucești pe cer !“ 
Cînd inimii i-e sete, ea trebuie să beie... 

Să fie şi otravă | 


(Pune scrisoarea şi dantela în sîn.) 


Sînt și eu o femeie. 
Mi-e dor de-o-mbrăţișare... mi-e dor de un sărut ! 
L-aş fi iubit atîta pe rege, să fi vrut | 
Dar tristă şi uitată, mereu în sihăstrie... 


(Uşa cea mare se deschide și intră un lacheu cu 
livrea de mare ţinută.) 


LACHEUL 
(cu voce tare) 


O veste de la rege-a sosit. 

REGINA 


(deşteptindu-se parcă dintr-un vis urît, cu o exe 
clamaţie de satisfacţie) 


Ce bucurie |! 


SCENA III 


Regina, ducesa de Albuquerque, Casilda, don Gu- 
ritan, doamnele de onoare ale reginei, paji. Ruy 
Blas. 


(Toţi păşesc în scenă cu un aer grav. Ducesa e în 
cap; apoi vin doamnele de onoare. Ruy Blas ră- 
mine în fundul scenei. El poartă un costum minus 
nat. Mantia îi cade pe mîna stingă. Doi paji, du- 
cînd pe o pernă de lamé scrisoarea regelui, înge= 
nunchează în faţa reginei, la cîțiva paşi de aceasta.) 


RUY BLAS 
(aparte) 


E-atita de frumoasă | 


REGINA 
(aparte) 


Scrisoarea ce primesc 


E-un dar din cer! 


(Tare.) 


Hai, dă-mi-o! 
(Intorcîndu-se către portretul regelui.) 

O | Sire-ţi mulțumesc | 
(Ducesei,) 


Măria sa de unde-mi trimite-acea scrisoare ? 


DUCESA 
Din Aranjuez, de unde-i acum la vînătoare. 


REGINA 


Ti mulțumesc din 'suflet ! În nostalgia mea 
Scrisoarea lui e-un balsam ce mă va mîngiia. 
Vreau s-o citesc. ` 


DUCESA 
(făcînd o reverență și arătînd scrisoarea) 


O clipă. Uzanţa, majestate, 
Iertaţi, dar îmi dă mie această-ntiietate. 


REGINA 
Of! Bine! Hai, citeşte ! 
„(Ducesa ia scrisoarea şi o desface fără grabă.) 
CASILDA 
(aparte) 
Mesajul fermecat | 


DUCESA 
(citind) 


„Pe-aici e vijelie cumplită. Am împuşcat 
Cinci lupi 1“ Semnează : „Carlos“, 

REGINA 
(aparte) 


O! Doamne! 
DON GURITAN 
(ducesei) 


Atit 2 


DUCESA 


CASILDA 
(aparte) 


Cinci lupi ucişi! Sărmana regină ! Amărita | 
Tot singură ! Îţi vine şi inima să-ţi rupi... 
Şi regele îi scrie : „Am împușcat cinci lupi !“ 


DUCESA 
(reginei, întinzîndu-i scrisoarea) 
Vrea majestatea voastră să ?... 
x REGINA 
(respingind scrisoarea) 


Nu! 


CASILDA 
(ducesei) 


E tot ? 


Atita, 

DUCESA 


Fireşte. 
Măria sa vînează. Atunci cînd poposeşte, 
El scrie cum e timpul și ce-a vînat. 


(Cercetînd scrisoarea.) 
Acum 
Abia văd că nu-i scrisul măriei sale. 
REGINA 
(smulgîndu-i scrisoarea și examinînd-o) 


Cum ? 
Nu-i scrisul lui. E sigur. Pe orice fac prinsoare. 


(O cercetează şi mai atent; pe faţa ei se poate 
citi o stupoare crescîndă.) 


E-aidorna cu scrisul din cealaltă scrisoare 
Pe care am primit-o. 


(Arată cu mîna scrisoarea ascunsă în sîn.) 
Aici e un mister | 


(Către ducesă.) 
Și cine-i mesagerul ? 


DUCESA 
(arătîndu-l pe Ruy Blas) 


E-un nobil cavaler. 


REGINA 
(întorcîndu-se spre Ruy Blas) 


E tînărul acesta ? 

DUCESA 
Da. E numit de rege 
Scutier pe lîngă casa reginei. Se-nţelege 
Că lui i-a dat mesajul augustul suveran. 
REGINA 


Şi cine-i cavalerul ? 


DUCESA 


Don Cezar de Bazan... 
Si pe deasupra conte de Garofa. In fine, 
Un gentilom de seamă, cu sînge-albastru-n vine, 
Il sprijină marchizul de Santa-Cruz. 

REGINA 


Doresc 
Să-ntreb ceva. 


(Lui Ruy Blas.) 
Seniore, fii bun... 
RUY BLAS 

(aparte, tresărind) 


Înmărmuresc ! 
Cînd îmi vorbeşte, tremur. 


DUCESA 
(poltindu-l pe Ruy Blas) 


Te rog, dă-ți osteneala... 

DON GURITAN 
(privindu-l pe Ruy Blas chioriș, aparte) 


Hm ! Tînărul acesta îmi strică socoteala ! 
(Ruy Blas, palid şi tulburat, se apropie încet.) 


REGINA 
(lui Ruy Blas) 
Ai fost la Aranjuez ? 
RUY BLAS 
(înclinîn du-se) 


Da. Acuma am picat. 


REGINA 


Măria sa e bine? 


(Ruy Blas se înclină. Regina îi arată scrisoarea.) 


Biletu-a fost dictat 
De el? 


RUY BLAS 


Era călare... şi n-avea cum să scrie. 
El l-a dictat... 


(Şovăieşte.) 


REGINA, 
(aparte, privindu-l pe Ruy Blas) 


Privirea lui plină de mîndrie 

Mă înfioară toată. O! tare-aș încerca 
Să-ntreb cui a dictat-o, dar... 


(Tare.) 


Bine. Poţi pleca ! 
la, stai! 


(Ruy Blas, care făcuse cîțiva paşi spre ieşire, se 
întoarce din drum.) 


Erau pe-acolo seniori ? 


(Ruy Blas se înclină.) 
Ştii cine-anume ? 
RUY BLAS 


Erau, mărită doamnă, dar nu-i cunosc pe nume. 
Am stat cîteva ore. Cu totu-am fost plecat 
De la Madrid trei zile. 


REGINA 
(aparte) 


Trei zile?! Ce ciudat ! 
RUY BLAS 
(aparte) 
Mi-e pieptul o văpaie de foc. Ce nerozie ! 
Să fiu gelos, pe cine ? Infamă gelozie! 
DON GURITAN 
(apropiindu-se de Ruy Blas) 


Aţi fost numit scutierul reginei. Deci, dator 
Sînteţi să staţi de veghe, dacă, întîmplător, 

Vrea regele la noapte s-o vadă pe regină... 
Și să-i deschideţi ușa spre camera vecină. 


RUY BLAS 
(aparte, tresărind) 
Ce ? Să-i deschid eu uşa ? ! 
(Tare.) 


Cum ? Regele-i plecat. 


DON GURITAN 


Dar poate să se-ntoarcă oricînd, inopinat. 


RUY BLAS 
(aparte) 


Ce-a spus ? 
DON GURITAN 
(aparte, observîndu-l) 


Ce vrea ? 


REGINA 


(care a auzit conversaţia și care l-a urmărit cu pri- 
virea pe Ruy Blas, aparte) 


Ce palide! 
(Ruy Blas se clatină și se sprijină de braţele unui 


fotoliu.) 

CASILDA 
(reginei) 
Are ameţeală. 
I-e rău! 
RUY BLAS 
(abia ţinîndu-se pe picioare) 


Nu. Nu-i nimica. Puţină osteneală. 
Călare.. de trei zile... pe drum... neodihnit... 


(aparte) 
Să-i deschid ușa | 


(Cade istovit pe un fotoliu. Mantia i se desface 
într-o parte, lăsînd să i se vadă mîna dreaptă în- 
fășurată într-un bandaj plin de sînge.) 


CASILDA 


Doamnă, la mînă e rănit | 


REGINA 
Rănit ? Ce spui? 
CASILDA 
Leșină ! 
REGINA 
(căutînd în sîn) * 


Dă-i iute să respire 
Acest flacon cu săruri... şi o să-și vină-n fire. 

(În această clipă, ochii ei au zărit manşeta lui 
Ruy Blas de la braţul drept; aparte.) 


Al Recunosc dantela ! E-aceeaşi |! Aș putea 
Să jur. 


(Scoate flaconul din sîn şi totodată și o bucată de 
dantelă. Ruy Blas n-a scăpat-o din ochi şi a ur 
mărit tot ce s-a petrecut.) 


RUY BLAS 
(copleșit de emoție) 


O!0! 
(Privirile lor se încrucişează. Un moment de tä- 
cere.) 
REGINA 
E dînsul | 
RUY BLAS 
(aparte) 
Pe inimă-o ţinea | 


REGINA 
(aparte) 


E dinsul | 


RUY BLAS 
(aparte) 


O! Fă, Doamne, să mor în clipa asta | 


(In învălmășeala produsă de accident, toate doam- 

nele de onoare fiind ocupate în jurul lui Ruy Bals, 

nimeni n-a băgat de seamă ce s-a petrecut între 
acesta şi regină.) 


CASILDA 
(dîndu-i lui Ruy Blas să respire f'aconul cu săruri) 


Nu v-aţi rănit aicea. Prea mare-ar fi năpasta. 
Cred că-i o rană veche, ce s-a deschis acum, 
Cînd aţi venit la curte. De ce-aţi plecat la drum ? 
A fost o imprudenţă... 


REGINA 
(Casildei) 


Casilda, încetează | 


DUCESA 
(Casildei) 


Sînt lucruri ce pe doamna nu o interesează. 
REGINA 


Cum el a scris scrisoarea — e limpede acum — 
A vrut el s-o aducă. 


CASILDA 


Dar n-a spus nicidecum 
C-a scris-o el. 


REGINA 


Casilda, taci 

CASILDA 
(lui Ruy Blas) 
Vä simţiți mai bine? 
RUY BLAS 


Renasc | 


REGINA 
(către doamnele de onoare) 


Să ne retragem. Primiţi, cum se cuvine, 
Și duceţi-l pe conte-n apartament la el. 


(Către paji, în fundul scenei.) 


Măria sa nu vine la noapte la castel. 
Va mai rămîne încă un timp la vînătoare. 


(Se retrage cu toată suita în apartamentele ei.) 


CASILDA 
(privind-o în timp ce iese) 


Ce-o fi mocnind într-însa ?! 


(lese pe aceeaşi ușă, luînd cu sine şi caseta cu 
relicve.) 


RUY BLAS 


(singur în scenă, e încă sub impresia ultimelor 
cuvinte ale reginei, pe care le-a ascultat cu o ne- 
spusă bucurie. Pare că visează. Apoi ridică bucata 
de dantelă, pe care regina, în tulburarea ei, a lä- 
sat-o să cadă pe covor. O priveşte cu nesaţ și o 
acoperă de sărutări. Apoi ridică ochii spre cer) 


O! Doamne! Vrei tu oare 
Să-nnebunesc ? 


“(Privind dantela.) 


Dantela a stat la sînul ei! 


(O bagă în sîn. Apare don Guritan, pe uşa pe care 

a ieşit regina. Păşeşte agale. Ajungînd în fața lui 

Ruy Blas şi fără a rosti un cuvînt, trage spada pe 

jumătate din teacă și o măsoară cu aceea a lui 

Ruy Blas. Spadele nu sînt deopotrivă de lungi. Apoi 

o pune la loc în teacă. Ruy Blas îl priveşte cu ne- 
dumerire și surprindere.) 


SCENA IV 
Ruy Blas, don Guritan. 
DON GURITAN 
(punîndu-și spada în teacă) 


Aduc eu două spade la fel de lungi. 


RUY BLAS 


Ce vrei ? 


DON GURITAN 


În anul șase sute cincizeci, în Alicante, 

Un june foarte chipeș, în haine elegante, í 
Turnat ca o statuie, frumos ca Adonis, 

Se tot ținea de fusta amantei mele-un vis ! 

Trecea pe sub balconul din fața catedralii 

Mai mîndru şi mai țanţoş decît toţi amiralii. 
Era un oarecare Vasquez. Scurt! L-am ucis ! 
(Ruy Blas vrea să-l întrerupă. Don Guritan îl 
opreşte c-un gest şi continuă.) 


Era în şase sute şi şaptezeci, precis. 

Gil, conte de Iscola, un nobil cu renume, 
Trimise-amantei mele de-atuncea, c-un anume 
Griefel, sclav din Vizerta, un bileţel de-amor. 
Ştii care-a fost urmarea ? Un îndoit omor : 
Și sclavul şi stăpînul |! Aşa le-a fost ursita ! 


RUY BLAS 
` Dar bine... 


DON GURITAN 


În şase sute optzeci și doi — iubita 
Mea de pe-atunci, o zînă, cu trupul sculptural, 
Mă înşela c-un june: don Tirso Gamonal, 
Un gentilom de rasă și plin de cutezanţă, 
Avînd costum la modă de-o rată eleganţă, 
Cu tocul la coturne în aur căptușit. 
A dispărut şi Tirso ! 


RUY BLAS 


Dar, domnule-n sfirsit, 
Ce-nseamnă toate astea ? 


DON GURITAN 


Înseanină că se crapă 
Urciorul care merge prea deseori la apă. 
Înseamnă că la patru se face zi; că ştiu 

In spatele capelei, un loc dosit, pustiu; 
Înseamnă că eşti Cezar şi pe deasupra conte 

Şi sper că nu {i-e frică de spadă sau de glonte; 
Înseamnă că-s don Gaspar Tassis y Guevarra 
Și conte de Onate... 


RUY BLAS 
(rece) 


Bun. Vă voi onora! 
(De cîtva timp Casilda, curioasă, s-a înapoiat, în 


virful, picioarelor, pe ușița din fund, fără să fie 
văzută şi a ascultat ultimele lor cuvinte.) 


CASILDA 
(aparte) 


Să-nștiinţez regina... şi fără-ntirziere. 


DON GURITAN. 
(imperturbabil) 


Dacă doreşti să afli umila mea părere, 

Am să ţi-o spun în faţă, căci n-am ce să ascund. 
Am o idee proastă şi îmi displac profund 

Toţi domnişorli-aceia, pretinşi seniori de viţă, 
Crai scoşi ca din cutie, mustaţa-n furculiţă, 

Ce veșnic prin saloane roiesc printre femei, 
Cînd miorlăiţi, cind ţanţoşi ca niște cocoșei, 
Istorisind cu vervă o straşnică-aventură... 

Eroi care leșină.. pentru-o zgirietură ! 


RUY BLAS i 


N-am înţeles o iolă. 

DON GURITAN 


Sä am iertare. Ştiţi ! 
Stiţi că sîntem de-aceeaşi femeie-ndrăgostiţi. 
Din noi doi unul, sigur, e de prisos. Dar care ? 
Scutierul ? Majordomul ? Cumplită încercare ! 
Avem ranguri egale-n acest palat regal... 
Dar totuşi n-avem drepturi de rang perfect egal. 
Eu nu am decît dreptul vechimei şi-al nobleţei. 
Dar dumneata ai dreptul semeţ al tinereţei. 
De-aceea mi-e şi teamă. Pricepi, nu-s încîntat 
Să mă așez la masă c-un lup înfometat.;; 
Nici să lupt în arena lui Cupidon c-un altul 
Ce are tolba plină. Cu greu suporţi asaltul... 
Cînd suferi și de gută. Nu-s nici în aşa hal 
De prost, ca să-mi închipui că pot să fiu rival 
C-un june ce provoacă mereu cîte-o sincopă... 
Si să-i răpesc în tihnă pe dulcea-i Penelopă. 
Cum văd că am de-a face c-un june-atrăgător, 
Amabil, plin de farmec, aproape-ncîntător... . 
M-am hotărît să-l spintec ca pe ceilalți. 


RUY BLAS 


Bun. Fie! 


DON GURITAN 


Deci miine-n faptul zilei, cînd zorii reînvie, 

Să fiţi prezent la locul ştiut. Dar numai noi, 
Fără valeţi sau martori. Și-acolo, amindoi, 
Cu spada sau pumnalul, semeți şi fără teamă, , 
Ne-om despica în două, ca gentilomi de seamă ! 


(ii întinde mina, pe care Ruy Blas o strînge.) 

RUY BLAS 
Ce-am hotărît rămîne secret, neapărat. 
(Contele confirmă din cap.) 
Pe miine | 


(Ruy Blas iese.), 


DON GURITAN, 
(singur în scenă) 
Mi-a strins mîna... dar nici n-a tremurat, 
Stia cu toate-acestea că o să-i spintec gușa... 
Și n-a clintit. E tare! 


(Se aude zgomotul unei chei în broasca uşei care 
dă în apartamentele reginei.) 


St ! Se deschide ușa ! 
(Apare regina. Ea se îndreaptă grăbită spre don 


Guritan, care e uimit şi încîntat de a o vedea. Re- 
gina ţine în mînă cutia cu relicve.) 


SCENA V 


Don Guritan, regina. 


REGINA 
(surizînd) 


Pe dumneata te caut. 

DON GURITAN, 
(încîntat) 


Sînt, doamnă, încîntat | 
(Regina punînd caseta pe măsuţă.) 
P 
Vreau să te rog un lucru... un lucru ne-nsemnat. 
(Rizînd) 


S-au spus mai adineauri şi vrute şi nevrute, 
Printre-altele, Casilda — lemeile-s limbute — 
Mi-a spus că pentru mine ești gata dumneata 
Să faci orice (i-aş cere. 


DON GURITAN 
E drept, măria ta. 


REGINA 
(rizînd) 


Eu n-am crezut, fireşte. 
DON GURITAN 
Greșit-aţi, majestate. 
REGINA 


Mi-a spus c-ai fi în stare, cu generozitate, 
Să-mi dăruieşti şi viaţa. 


DON ‘GURITAN 
Casilda n-a minţit. 

REGINA 


Eu zic că da. 


DON GURITAN 
Nu doamnă. A zis ce-a presimţit, 
Voi face ce veţi cere, orice, fără măsură, 
REGINA 
Orice ? 


DON GURITAN 


Orice ! 


REGINA 


Ei bine, atunci fii bun și jură 
Că ce mi-a spus nu-s vorbe şi că-i adevărat. 


DON GURITAN 


Jur! Jur pe Sfintul Gaspar, patronul venerat! 
Ordonă, majestate ! Sint slugă devotată. 


REGINA 
(luînd caseta) 


Atunci, iubite conte, te rog.să pleci de-ndată 
Să duci cutia asta, cu tot al ei cuprins, 
La Neuburg, s-o dai tatii din partea mea. 

DON GURITAN 
(aparte) 


M-a prins | 
(Tare.) 
La Neuburg ? 
REGINA 
Da, la Neuburg. 
DON GURITAN 


La cinci sute de leghe ? 


REGINA 
(arătindu-i cutia) 


Sînt lucruri de valoare. Să fii mereu de veghe. 
DON GURITAN 
Și cînd ar fi nevoie să plec? 
REGINA 
Numaidecât. 
DON GURITAN 
Nu s-ar putea pe miine... 
REGINA 


Nu! Nu! E hotärît ! 


262 


DON GURITAN. 
(aparte) 


M-a prins | 
(Tare.) 


Vedeţi că... 


REGINA 


Pleacă | 
DON GURITAN 
Aveam... 


REGINA 


Mi-ai dat cuvîntul. 


DON GURITAN 
O treabă. 
REGINA 


Nu se poate! Respectă-ţi jurămîntul ! 


DON GURITAN 


O zi măcar... 


REGINA 


Nici una ! 

DON GURITAN 
OFZi:; 


REGINA 


Nici un minut ! 


DON GURITAN 


Măria ta... 


REGINA 
Hai, pleacă! Și capeţi un sărut! 
(li sare de gît şi-l sărută.) 
DON GURITAN, 
(necăjit dar și încîntat) 
Plec! Nu-i bărbat pe lume în cale să vă steie, 
(Aparte.) 
Sînt sigur că Satana a fost întîi femeie | 
REGINA 
(arătind spre fereastră) 
La poarta de intrare te-așteaptă un rădvan. 
DON GURITAN 
(aparte) 


A! S-a gindit la toate! 

(Scrie citeva rînduri pe o hirtie, apoi sună din- 
tr-un clopoțel. Intră un paj.) 


p 


Don Cezar de Bazan 
Aşteaptä-aceste rînduri. Fugi färä-ntîrziere. 


(Aparie.) 
Duelu-o să rămînă acum la-napoiere: 
(Tare.) 


Eu plec, mărită doamnă, precum aţi ordonat. 
Sînt sluga dumneavoastră. 


(la caseta. sărută mîna reginei. se înclină respec- 
tuos şi iese. Cîteva clipe mai tîrziu se aude huru- 
itul unei trăsuri care se îndepărtează.) 


REGINA 
(căzind într-un fotoliu) 


Don Cezar e salvat ! 


ACI III 


RUY BLAS ë 


Sala guvernului în palatul regal din Madrid. 

In fund o uşă mare, în fața căreia sînt cîteva trepte. 
In unghiul stîng, un plan oblic, acoperit cu o tapiserie scumpă. 
În unghiul drept o fereastră. În dreapta o masă lungă, acope= 
rită cu o catifea verde, în jurul căreia se găsesc opt sau zece 
fotolii, corespunzînd la tot atîtea pupitre aşezate pe masă. La 
mijlocul mesei, cu fața la public, un fotoliu impunător, tapisat 
cu brocart de aur, sub un baldachin cu stema Spaniei şi coroana 
regală. Alături de fotoliu, un scaun. 

La ridicarea cortinei Junta del dispacho universal — consiliul 
privat al regelui — e pe punctul de a începe ședința. 


SCENA 1 


Don Manuel Arias, preşedintele Castiliei, don Pe- 
dro Velez de Guevarra, conte de Camporeal, con- 
silier civil şi militar al Contaduriei, don Fernando 
de Cordova y Aguilar, marchiz de Priego, în aceeași 
calitate, Antonio Ubilla, administrator al venituri- 

lor, Montazgo, consilier juridic al Camerei Indiitor, 
Covadenga, secretarul suprem al Insulelor! și alţi 
- consilieri. 

Consilierii sînt îmbrăcați în negru ; ceilalți în ți- 
nuta curţii regale. Camporea! are pe mantie marea 
cruce de Calatrava; de Priego are prins la git 
ordinul „Lîna de aur“ Don Manuel Arias, preşe- 
dintele Castiliei şi contele de Camporeal îşi vor- 
besc încet în faţa scenei. Ceilalţi consilieri sint îm- 

prăștiați în grupuri, în toată sala. 


DON MANUEL ARIAS 


E cam suspect cînd omul obţine-atitea graţii 
Deodată. 


CONTELE DE CAMPOREAL 


Prim-ministru, un teanc de decorații, 
Plus duce de Olmedo... 


DON MANUEL ARIAS 


În şase luni ! 


CONTELE DE CAMPOREAL 


Tncât 
Te-ntrebi cine-i împinge ? 


DON MANUEL ARIAS 
(în şoaptă) 


Regina! Hotärît ! 


1 Insulele din Mediterana, aflate în posesiunea Spaniei 


(n.r.). 

CONTELE DE CAMPOREAL 


Și regele becisnic, trăieşte ca-n poveste 

Lîngă mormîntul primei şi scumpei lui neveste. 
Retras, bolnav şi singur stă la Escurial. 
Regina face totul. 


DON MANUEL ARIAS 


Aşa-i Camporeal. 
Regina guvernează. lar pe ea o conduca 
Don Cezar. 


CONTELE DE CAMPOREAL 


Omu-ucesta ciudată viaţă duce. 
Întii, el pe regina n-o vede nicăieri. 
L-am urmărit într-una. Și nu-l pîndesc de ieri. 
Ba o şi ocolește. Pe ce vrei fac prinsoare. 
Pe urmă, locuieşte ca într-o închisoare, 
într-o căsuţă lîngă palatul lui Tormez, 
Sinistră-ntunecoasă... un cuib de huhurez... 
La uşă cu doi negri, înfipţi ca o statuie. 
De n-ar fi muţi, săracii, cîte-ar putea să spuie! 


DON MANUEL ARIAS 
Doi negri muţi ? 
CONTELE DE CAMPOREAL 


Pe ceilalți valeţi i-a instalat 
Aici, în locuinţa ce are la paiat. 


DON MANUEL ARIAS 


E un mister | 


DON ANTONIO UBILLA 
(care s-a apropiat de grupul lor) 


„Şi totuşi, să ştiţi, e-un om cu vază. 


CONTELE DE CAMPOREAL 
Dar face caz de cinste cu prea multă emfază. 


(Lui don Manuel Arias.) 


E protejat de domnul de Santa-Cruz. Văr bun 

Cu don Salust, ce-aproape de-un an e în surghiun, 

Pe vremi, acest don Cezar, ce-i azi atotputernic 

Era tot ce există sub soare mai nemernic. 

Un caraghios zănatic... şi-n plus un grandoman. 
Şi-a cheltuit averea în mai puţin de-un an. 

Schimba la două zile caleaşca şi femeia... 

Şi ar fi fost în stare — spun toți din vremea-aceea — 
Să-nghită şi-un imperiu pe zi, de-ar îi putut. 

Cînd, într-o zi... adio! Plecă... şi-a dispărut! 


DON MANUEL ARIAS 


Imbătrînind, nebunul se face om cuminte. 
CONTELE DE CAMPORPEAL 
Și fetele de stradă devin, cu virsta, sfinte. 


UBILLA 


E totuşi om integru. 


CONTELE DE CAMPOREAL 


Ubilla, eşti candid, 
Cînd crezi în probitatea acestui individ. 

(Cu intenție.) 


Voi ştiţi lista civilă-a reginei cît revine? 
Nici pe Pactol! nu curge atît bănet |. 


(Apăsînd asupra cifrelor.) 


Ei, bine, 
Mai mult de şapte sute de mii de galbeni grei! 
Dac-am zvirli o plasă, am pescui cît vrei. 
Cînd apele sînt tulburi e pescuitul spornic. 


MARCHIZUL DE PRIEGO 
(intervenind) 


Fiţi mai prudenţi, prieteni. Bunicul meu, om dornic 
De multă-nvățătură, spunea scurt, lămurit : 

„Să-l muşti pe rege... dar să-l săruţi pe favorit !“ 
Hai, domnilor, să trecem la treburile ţării ! 


(Consilierii se aşază în jurul mesei. Unii iau con- 
deiele în mînă; alții răsfoiesc hirtii. Atmosferă de 
inactivitate. Un moment de tăcere.) 


MONTAZGO 
(încet lui Ubilla) 


Te-am mai rugat o dată şi n-ai dat curs rugării. 
Numeşte-l pe nepotul meu pretor. Te rog eu. 


UBILLA 
(acelaşi joc) 


Dar şi eu te rugasem să-l pui pe vărul meu, 
Don Melchior de Elva, judecător la Ebru. 


1 Riu in Asia Mică. Legenda spune că in nisipul lui s-ar 
fi găsit aur. De aici, la figurat, izvor de bogăţie (n.r.). 

MONTAZGO 
(protestind) 


Ai devenit, Ubilla, un căpcăun celebru... 
Abia-ţi dotarăm fata. Prea ești nesăturat. 


UBILLA 
(la ureche) 


Nepotul va fi pretor... 


MONTAZGO 
(acelaşi joc) 


Şi vărul... magistrat ! 


COVADENGA 
(în picioare) 


St | Domnilor miniștri-ai Castiliei ! Eu stărui 
Să discutăm pe faţă venitul fiecărui... 

Căci unii au cu carul, iar alţii n-au de-ajuns. 
Deci, să curmăm o dată acest grav neajuns. 
Veniturile ţării sînt prea împrăştiate. 

E un dezastru public. Să facem, deci, dreptate. 
Ubilla-are tutunul. Domnul de Priego 
Percepe tot venitul din mosc şi indigo. 
Camporeal înghite, ca un titanozaur, 
Impozitul pe sare, pe chihlinbar, pe aur... 
Plus alte zeci de biruri... şi plus et-cetera ! 


(Lui Montazgo, care se agilă.) 
O! Montazgo, fă bine și nu te supăra. 


Din noi toţi laolaltă, ai partea cea mai mare; 
Venitul de la porturi, plus dijma de la mare 

Plus darea pe arsenic, pe cărţile de joc, 
Amenzi nenumărate și multe la un loc, 

Un bir pe plumb, aramă... Prea multă lăcomie ! 
Şi eu nu am nimica! Să-mi daţi ceva şi mie! 


CONTELE DE CAMPOREAL 
(izbucnind în rts) 


Auzi ! Auzi, vulpoiul | Domnind ca un calif, 
C-o gheară în Majorca, cu alta-n Tenerii, 
Pe insulele toate a două mări... ce dracu! 
Și totuşi, toată ziua, se tînguie săracu! 


(Toţi se scoală în picioare, certindu-se.) 


COVÂADENGA 
(înfierbintat) 


Nu am nimic! 


MARCHIZUL DE PRIEGO 
(rizînd) 


Ai negrii | 
COVADENGA 
Ți-i dau! 
MARCHIZUL DE PRIEGO 
Ei, nu ! Te-nduri ? 
MONTAZGO 


Tot eu sînt cel mai şubred. Să-mi daţi ceva păduri | 

COVADENGA 
(marchizului de Priego) 


Dă-mi mie indigoul... şi îți cedez toţi negrii! 


(Ruy Blas a apărut, cu cîteva clipe mai înainte, pe 
uşa din fund, fără a fi observat. Poartă un costum 
de catifea neagră şi o mantie de catifea roşie pe 
deasupra. Are o pălărie cu pene albe și la gît 
ordinul „Lîna de aur“. La început ascultă în tä- 
cere, apoi coboară încet şi se ivește deodată în 
mijlocul lor, chiar în toiul certei.) 


SCENA II 


Aceiaşi, Ruy Blas. 


RUY BLAS 
Ei, bravo ! Poftä bunä, miniştrii mei integri ! 


(Miniştrii întore capul. Un moment de tăcere, sut» 
prindere şi îngrijorare. Ruy Blas se acoperă, îşi 
încrucişează braţele şi-i priveşte semeţ în faţă.) 


O! Sfetnici onorabili și mîndri demnitari, 

V-aţi transformat cu toţii în bandă de tîlhari ! 
Vai ! Cum nu vi-e ruşine! Ba ați ales și ora 
Cînd Spania se-neacă în văzul tuturora. 
Deci asta-i grija voastră de trebile obştești ? 
Să-ţi umpli buzunarul, să te căpătuiești ? 

Cînd ţara își așteaptă plingînd deznodămîntul, 
Voi, cioclii ei hrăpareţi, îi jefuiți mormîntul! 
Deschideţi bine ochii! Tot! tot ce ne-a. sedus: 
Virtutea țării noastre, grandoarea ei... s-au dus! 

Pierdut-am fără lupte, Brazilia întreagă 

Și țara portugheză ; n Alsacia Cea dragă 

Ni s-a răpit Brisachul ; SARON în Luxemburg ; 
Din Franche-Comté pierdut-am şi ultimul foburg ; 
Le” Roussillon şi Goa, teribila redută ; 

Si șapte mii de mile de coastă-n veci pierdută! 
Deschideţi bine ochii ! De la apus la est 
Europa ne priveşte zimbind c-un ochi funest ! 
Sîntem de rîsul lumii ! Da ! Datorită vouă ! 
Olanda 'și-Englitera ne-mpart regatu-n două. 
Sîntem trădaţi la Roma. În Piemont, la fel. 
Dac-am avea armată, ne-am bate joc de el. 
Ducatul de Savoia-i suspect şi şovăielnic. 

“In Franţa se așteaptă momentul mai prielnic. 
Austria-i la pîndă, Iniantul bavarez 

Pe moarte. Viceregi-s de paie. Loganez 

Ne compromite-n Flandra. Medina se, întinde 
La Neapoli în chefuri... iar VARANA ne vinde 
Milano. Care-i leacul, iluștrii mei fruntaşi ? 
Căci Spânia-i slăbită de bani şi de ostaşi. 

În valurile mării pierdurăm, cu durere, 

Vreo trei sute de vase şi-n plus mii de galere. 
Ce mai doriţi, miniştri netrebnici şi slugoi ? 
Acest popor de oameni lihniţi, desculți şi goi, 
Împovărat de sarcini şi supt pîn’ la ciolane, 
V-a dat pentru desfriuri, orgii şi curtezane, 
Ştiţi cît ? V-a dat de-a lungul a douăzeci de ani 
Aproape şase sute de milioane... bani ! 

Şi tot nu vă ajunge ? Ruşine să vă fie! 

În tot cuprinsul ţării, soldaţii, cu truiie, 
Terorizează lumea şi-o jefuie făţiş ; 

O flintă te pîndește din orişice tuliş; 

În țară-i numai vrajbă, pe spatele opincii ; 

Se bat prinţi-ntre dînşii, se-ncaieră provincii ; 
Călugării de-asemeni, de pradă ahtiaţi — 

Si toţi vor să despoaie pe cei mai despuiați. 
Bisericile noastre sînt toate o ruină; 

Crese ierburi și şopirie ca într-o vizuină | 
Unde te-ntorei tot intrigi, dezmăţ și strimbături ! 
Azi Spania-i haznaua pe care curg lături! 
Ne invadară țara străinii și briganzii : 

Ne pradă genovezii, şi sarzii, şi flamanzii ! 
Madrid e Turnul Babel | Faimoşii alguazili 
Sînt blînzi cu cei puternici, şi cîini cu cei umili. 
Nu trece-o noapte fără hoţii şi-asasinate 

Şi țipătul mulţimii mereu înspăimîntate. 

Am devenit o cloacă de răi, de necinstiţi. 

lau mită magistraţii. Soldaţii nu-s plătiţi. 
Învingătorii lumii-s o haită destrămată 

De goi, desculți şi mizeri. Ce ? Asta e armată ? 
Nici șase mii de oameni, haihui și fără frîu, 
Cu o cămașă ruptă și un pumnal la brîu ! 

Un regiment e-o bandă, un fel de-adunătură ; 
De cum se lasă noaptea, ieșind la cotitură, 
Soldaţii se transformă în derbedei şi hoţi. 
Matalobos e astăzi mai tare ca noi toţi! 
Cînd trece pe şosele caleaşca-mpărătească, 
Tăranii se adună, încep să cîrcotească ; 

Ba unii chiar insultă cortegiu-imperial. 

lar el, regele vostru, stă la Escurial, 
Ingindurat şi singur, închis ca-n presbiteriu 
Şi-asistă cum năvalnic se năruie-un imperiu | 
Acesta-i adevărul ! Europa-ntreagă acum 

Ne calcă în picioare, cum calci o zdreanță-n drum ! 
Sîntem în plin dezastru ! Şi, fără să vă pese, 
Daţi buzna și pe bruma ce ne mai rămăsese! 
Acest popor de vază şi de străbuni măreţi 

A căror umbre sfinte ne văd de pe pereţi — 
E-n agonie. Era de glorii se termină 
Dramatic.:. ca şi leul ce moare de... vermină ! 

Ce faci tu, Carol Quintul, tu, împărat măreț, 
Pe-aceste vremi de jafuri, teroare și dispreţ 2? 
De ce nu ieși din groapă, să vezi... și să te sperii, 
Cum un regat, în care trăiesc zeci de imperii... 
Se năruie. O! Quintus, îţi cerem ajutor... 

Căci Spania se stinge în văzul tuturor ! 

A! Globul täu pe care-l ţineai în mîna dreaptă, 
Un soare-a cărui raze păreau că se îndreaptă 
Spre Spania, s-o facă să strălucească-n veci... 
Azi globul tău e-un astru cu raze stinse, reci ! 
O lună pe trei sferturi mincată de rugină 

Și care nu mai poate să-mprăştie lumină. 
Superba-ţi moştenire e scoasă la mezat; 

lar sceptrul tău se vinde ca lucru vechi, uzat. 
Atiţi pitici, netrebnici, din mantia-ţi regală, 
Şi-au încropit costume, așa-zise de gală ; 

lar vulturul năvalnic, care pe vremi plutea 
Deasupra- sari şi care răspindea 

În lumea-ntreagă teamă, respect și strălucire... 
L-au pus acum să fiarbă-n infama lor tingire ! 


(Consilierii au tăcut, umili și consternaţi. Numai 

marchizul de Priego și contele de Camporea! n-au 

plecat capul şi-l privesc pe Ruy Blas cu ură. Apoi, 

Camporeal, după ce s-a sfătuit cu de Priego, se 

îndreaptă spre masă, serie cîteva rînduri pe o hir- 
tie, pe care o semnează amindoi.) 


CONTELE DE CAMPOREAL 
(înaintind cu hiîrtia, lui Ruy Blas) 


Din partea aminduror, seniore, vă remit 
Demisiile noastre. 

RUY BLAS 
(luînd hîrtia cu indiferență) 


Prea bine. Le-am primit. 
O să plecaţi chiar mîine. Eu mi-am şi dat avizul, 


(Lui Camporeal.) 
Adică domnul conte-n Castilia... 
(Lui Priego.) 


: Marchizul 
În ţara andaluză. 


(Cei doi seniori se înclină şi ies din scenă, țanţoşi 
cu pălăria pe cap. Ruy Blas, către ceilalţi consi- 
lieri.) 


Nu vreau să mă răzbun... 
Dar cei ce nu se-ndură s-o ia pe drumul bun 
Sînt liberi să-i urmeze. 


(Tăcere. Ruy Blas se aşază la masă pe scaunul de 
lîngă tronul regal şi desface corespondenţa. In 
timp ce parcurge scrisorile primite, Ubilla, Cova- 
denga şi Arias schimbă cîteva cuvinte în şoaptă.) 


UBILLA 
(lui Covadenga, arătindu-l pe Ruy Blas) 


E-un om ce nu se teme. 
O să ajungă mare. 
DON MANUEL ARIAS 


Să aibă numai vreme. 

COVADENGA 
Și să nu-şi bage nasul oriunde. 


UBILLA 
Am un crez: 
E-un Richelieu! într-însul. 
DON MANUEL ARIAS 
Sau un Olivarez ! 2 
RUY BLAS 
(dupä ce a citit o scrisoare) 
Un nou complot ? Ce-i asta ? Poitiţi, vă dau citire: 
(Citind) 
„Se pregăteşte-n taină o groaznică-uneltire, 
Cu scopul să dispară un mare personaj“. 
(Examinînd scrisoarea.) 


Scrisoare-i anonimă. Ce ziceţi ? Ce curaj | 
Dar voi veghea. 


(Intră un valet, care se apropie de Ruy Blas și se 
înclină pînă la pămînt.) 
Ce este ? 


VALETUL 


Doreşte să vă vadă 
Ambasadorul Franţei. 


l Cardinal şi ministru al Franţei (1585—1642) sub domnia lui 


Ludovic al XIII-lea (n. r.). 
2 Ministru al Spaniei în secolul al XVI-lea (n.r.). 

RUY BLAS 
D'Harcourt ? O! Ce corvadă ! 
N-am vreme. Cere-i scuze. 


VALETUL 
(înclinîndu-se din nou) 
Și nunțiul papal 
V-aşteaptă, excelenţă,-n salonul principal. 
RUY BLAS 


N-am timp. E imposibil. 


VALETUL 
Prea bine, excelență. 


(Valetul se înclină şi iese. De cîteva clipe a intrat 
un paj, în livrea roşie cu galoane de aur şi s-a 
apropiat de Ruy Blas. Acesta, zărindu-l.) 


Nu mai primesc pe nimeni. azi în audienţă. 
PAJUL 
(încet) 


S-a-napoiat din Neuburg don Guritan. 


RUY BLAS 
(cu un gest de mirare) 
E Nu, zäu?! 
Nu-l pot primi acuma. Să-i spui că-mi pare rău... 


s 

Si să poftească mîine la cellalt domiciliu. 


(Pajul iese. Adresîndu se consilierilor.) 


Noi o s-avem de lucru. Vom ţine un consiliu. 
Veniţi deci peste-o oră. V-aștept. 


(Consilierii ies, salutîndu-l respectuos pe Ruy Blas. 
Acesta, rămas singur în scenă, face cîțiva pași, 
adînc preocupat. Apoi, deodată, tapiseria din stînga 
scenei se dă la o parte şi apare regina. E îmbră- 
cată în alb şi poartă pe cap coroana regală E 
strălucitoare de bucurie şi-l priveşte pe Ruy Blas 
cu admiraţie şi recunoștință. Ea ţine un moment 
tapiseria ridicată, lăsînd, să se vadă, în spatele ei, 
o cameră secretă, mică și întunecoasă. Ruy Blas, 
întorcindu-se, dă cu ochii de regină și rămîne îm» 
pietrit.) 


SCENA III 
Ruy Blas, Regina. 
REGINA 
Tţi mulțumesc | 
RUY BLAS 
O! Doamne! 


REGINA 


Anevoie pot să mă stăpînesc. 
Ai fost fără cruțare şi plin de măreție. 
e 

Dă-mi voie să-ţi strînge mîna cu sinceră mîndrie. 


(Scoboară în scenă şi-i stringe mîna cu emoție, 
înainte ca Ruy Blas să se poată dezmetici.) 


RUY BLAS 
(aparte) 


Am ocolit-o-ntr-una... n-am vrul s-o văd. şi-actim.., 
(Tare.) 


Eraţi aicea, doamnă ? 
REGINA 
Și-am auzit tot. 
RUY BLAS 
Cum ? 
REGINA 


Nu mi-a scăpat o vorbă din cele cuvintate. 


RUY BLAS 
(arătind camera secretă) 


Eu n-am ştiut de camera-aceasta, majestate. 


REGINA 


Nici n-o cunoaşte nimeni. Acest locșor discret 
A fost zidit de Filip al treilea-n secret, 

Cu scopul să asculte ce se urzea din umbră. 
Adesea și pe rege, din camera cea sumbră, 

L-am urmărit. cînd domnii miniştri, stind colea, 
Prădau averea țării. 


RUY BLAS 


Și regele ? 


REGINA 


Tăcea. 


RUY BLAS 


Nu le spunea o vorbă? 


REGINĂ 


Pleca la vînătoare. 
Dar tu? C-o voce diîrză și amenințătoare, 
Le-ai azvirlit în față cumplitul adevăr. 
Ai fost măreț, don Cezar, măreț într-adevăr. 
Săltasem puţin colțul de la tapiserie 
Și te-am văzut de-acolo, cum, demn şi cu tărie, 
Le biciuiai obrajii cu fiece cuvînt... 
Si cum plecau toţi capul şi ochii în pămînt. 
Dar spune-mi, cum se face și prin ce străduințe 
Ai căpătat atitea şi-atitea cunoştinţe ? 
De unde vine glasul acela voinicesc 
Pe care-l au monarhii atunci cînd poruncesc ? 
Parcă venea din ceruri... pare-o divinitate 
Din slavă pogorise... 


RUY BLAS 


Pentru că, majestate... 
Eu vă iubesc |... — şi laşii — voind a mă-nirunta — 
Mă surpă, ca s-o surpe pe majestatea ta. 

Dar nimeni n-o să-nfrîngă năvalnica-mi ardoare. 
Ca să vă apăr, doamnă, de orice sînt în stare. 

Eu vă iubesc atita de mult... — cum să vă spui — 
Cum îndrăgește orbul lumina soarelui. 

De şase luni de-a rîndul visez fără-ncetare... 

Si vă iubesc în taină şi de la depărtare. 

Nici trena să v-o mingii n-aş cuteza să cer... 
Cînd vă zăresc mi-apare un serafim din cer ! 

Am vrut să lupt, să uit. Am vrut să spulber gîndul 
Și patima din suflet. De șase luni de-a rîndul, 
V-am ocolit într-una. Cu cît însă fugeam 

Mai tare, cu atîta mai tare vă-ndrăgeam. 

Da. Vă iubesc! O! Doamne! Și-am cutezat în faţă 
S-o spun măriei voastre. Mă mir că-s încă-n viaţă. 
Dacă mi-aţi spune-acuma : Să mori ! Jur, aş muri | 
Vă cer umil iertare... 


REGINA 


O! Nu! Nu te opri! 
Vorbeşte mai departe. Ascult întiia dată 
Cuvinte-atit de calde. Sînt încă tulburată. 
Privirea ta şi vocea împrăştie fiori. 
De-ai ști şi eu cît sufăr ! De zeci şi zeci de ori, 
De şase luni încoace, de cînd tu fugi de mine, 
Eu, dimpotrivă, Cezar... — Dar nu, nu se cuvine 
Să-ţi spun aceste taine... 


RUY BLAS 


(care a ascultat-o cu ochi plini de extaz) 


O |! Spuneţi | Vă implor! 
Suiletul meu se umple de toată vraja lor. 

REGINA 
Ei, bine-ascultă... 
(Ridicînd ochii spre cer.) 


Doamne | Fac oare-o nebunie ? 
Cînd o iubire inima-n două o sfişie, 
Oricine poat'să vadă ce se ascunde-n ea. 
Tu ocoleai regina... şi dinsa te dorea |! . 
Eu zilnic vin aicea şi din ascunzătoare 
Te-ascult şi te contemplu, mereu admiratoare. 
Te-am urmărit de-aproape... şi știu tot, tot ce faci. 
Eşti plin de-nțelepciune, stăruitor, dibaci... 
Tu eşti în ţara noastră adevăratul rege. 
De șase luni încoace — din umbră, se-nţelege — 
Te-am ajutat, don Cezar, să te ridici mereu 
Spre culmea ce-ţi urzise din ceruri Dumnezeu ! 
Tot ce mi-e drag îţi este la fel de scump şi ţie... 
Pînă mai ieri o floare... şi azi o-mpărăţie. 
Întîi ai fost bun, darnic... Acuma eşti măreț. 
Pentru-o femeie-acestea sînt daruri fără preț. 
De ce, mărite Doamne, m-ai ferecat de vie? 
Sînt ca o păsărică-închisă-n colivie... 
Lipsită de speranţe, de dragoste, de dor. . 
Îţi dai tu bine seama cît e de-ngrozitor 
Să fii mereu stingheră, uitată, ocolită 
Si-n fiecare clipă amarnic umilită ! 
Am vrut chiar ieri, de pildă, să schimb odaia mea 
De lucru, care-i tristă şi mă nemulțumea... 
Am vrut s-o schimb cu alta din celelalte toate 
Mai veselă, mai mare... Mi-au spus că nu se poate. 
Regina ta-i o sclavă. De-aceea eu îţi cer — 
Tu ce-ai picat pe lume ca un trimis din cer — 
Să scapi această ţară de hidra ce-o striveşte... 
Și să salvezi poporul acesta ce munceşte... 

Să mă iubeşti, don zar și să m-ajuţi să scap... 
iți spun acestea toate cum mi-au trecut prin cap.. 


RUY BLAS 
(în genunchi) 


Iubita mea regină ! Trăiesc o epopee ! 


REGINA 
(gravă) 


Regină-s pentru ceilalți. Cu tine sînt femeie ! 

Și suiletu-mi şi mintea îţi aparţin, la fel... 
Mă-ncred profund în tine şi ştiu că nu mă-nşel. 
Cînd vei avea nevoie, voi alerga în pripă. 

Pe fruntea ta se vede cum flutură-o aripă... 
Fii mindru, Cezar, geniul este coroana ta! 


(Îl sărută pe frunte.) 
Adio ! 


(Ridică tapiseria şi dispare.) 


SCENA IV 


RUY BLAS 
(singur, pare că ar contempla o făptură divină) 


O1 Văd cerul deschis în faţa mea! 
Parcă renasce! Trecutul se spulberă-n ruină ! 
bec o viaţă nouă, o viaţă de lumină... 
Un paradis feeric ! Zău, nici nu cred că-s treaz. 
Sînt copleşit deodată de-un infinit extaz... 
De-o fericire oarbă, unică, fără nume.. 


De un superb orgoliu... de ceea ce pe lume 
S-apropie mai tare de cer şi de Cristos : 
Amoru-atotputernic... amorul maiestos | 

Regina mă iubeşte! Atuncea sînt mai tare 
Ca regele! O! Doamne! E cu putinţă oare? 
Sînt amețit! — Puternic, iubit, învingător... 
Şi peste țara asta atotstăpinitor ! 

Cu Spania întreagă întinsă la picioare ! 

Viaţa mea devine un vis plin de splendoare ! 
Numai amorul face miracole. — Un amant, 
Cînd i-a căzut în mreje, devine un gigant! 

O ! Parc-o văd şi-acuma-n splendoarea ei supremă, 
Purtînd cu-atita farmec pe cap o diademă 
De-argint şi pietre scumpe. Mereu, brățara ei, 
Cu pajura regală apare-n ochii mei | 

Regina are-n mine o-ncredere deplină. 

Dacă e drept că Domnul, cu vraja lui divină, 
Cînd a sădit iubirea în noi, a mestecat 

Ce-i bun, cu ce e mare, cu ce e delicat... 

Eu, ce sînt fără teamă de cînd ea mă iubeşte ; 
Eu, ce-s atotputernic şi ascultat orbește ; 

Eu, omul ce e astăzi invidiat de regi; 

Iţi jur, mărită doamnă — tu care mă-nţelegi — 
Îţi jur, poţi să te bizui — la braţu-mi ca regină 
Şi-n suflet ca amantă — cu-ncredere deplină 
Pe tot devotamentul meu neprecupeţit | 

Jur să salvez regina şi ţara | 


(De citeva minute cineva a intrat pe uşa din iund; 
e înfăşurat într-o mantie largă și poartă o pălărie 
cu galoane de argint. Se îndreaptă agale spre 
Ruy Blas, fără ca acesta să-l îi simțit. In momen- 
tul cînd Ruy Blas, beat de fericire, ridică ochii 
spre cer, omul îi pune bruse mîna pe umăr. Ruy 
Blas se întoarce, tresărind. Omul lasă să-i cadă 

mantaua şi Ruy Blas îl recunoaşte pe don Satust. 
Acesta poartă o livrea roşie, cu gaioane de argint, 
la fel cu aceea a pajului lui Ruy Blas.) 


SCENA V 
Ruy Blas, don Salust. 
DON SALUST 
(punînd mîna pe umărul lui Ruy Blas) 


Am sosit ! 
RUY BLAS 
(înmărmurit, aparte) 
Marchizul ! Doamne sfinte ! Sînt ca pierdut! 
DON SALUST 
(surizînd) 
S-ar zice 

Că te cam minunează prezența mea, amice ? 

RUY BLAS 
E drept că mă surprinde... 

(Aparte.) 


Vai! Vai! Ce piază rea ! 
In locul unui înger... mi-apare-un demon ! 


(Fuge la tapiseria care ascunde uşa secretă, pe 
care o închide cu zăvorul. Apoi se reîntoarce, tre= 
murind.) 

DON SALUST 


Ia, 
Dă-mi vești din capitală! 
RUY BLAS 
(cu ochii țintă la don Salust, neputindu-și veni în 
lire.) 


Cum ? În livrea, seniore ? 
DON SALUST 
(surizător) 


Puteam altfel pătrunde-n palat citeva ore ? 
Cu haina asta însă mă pot încumeta... 
Şi unde pui că-mi şade şi bine. E a ta. 


(Îşi pune pălăria pe cap. Ruy Blas e descoperit.) 


RUY BLAS 


Seniore-mi este frică... 


DON SALUST 


Cum, frică ? E-o prostie ! 
RUY BLAS 


Aci lumea vă știe-n exil... 


DON SALUST 
Și dacă ştie? 


288 


v _* 


RUY BLAS 


Şi s-ar putea la curte să fifi recunoscut. 


DON SALUST 


O! Oamenii au lucruri mai bune de făcut 
Decit să-şi amintească de-o mulră în dizgraţii. 
Nu se gîndesc la asta. Au alte ocupaţii. 
Şi-apoi cine priveşte în faţă pe-un lacheu ? 


(Se aşază într-un fotoliu, Ruy Blas a rămas în 
picioare.) 


Dar prin Madrid, ia spune-mi, ce-i nou, amicul meu ? 
Jai că din pornire meschină şi zeloasă 

ȘI pentru-o mică lipsă de-un milion la casă, 

isi exilat pe bietul de Priego. Ce zel l 

O | Ai uitat, pesemne, că eşti și neam cu el? 

Și mama lui şi-a noastră e Sandoval. Ce dracu! 

Blazonul lui e-acelaşi cu-al nostru. Vai! Săracu! 

Vezi tu, acestea-s lucruri cu care nu mă-mpac 

Şi care între rude, să-ţi spun drept, nu se fac. 

Doar corb la corb — e-o vorbă mai veche — ochi nu-şi 
scoate, 


Mai trece cu vederea... că altfel nu se poate. 


RUY BLAS 
(prinzînd curaj) 


Seniore, dați-mi voie, n-a fost un act netot. 

Ca nobil şi ca sfetnic al regelui, socot 

Că Priego făcuse o faptă incorectă. 

Soldaţii sînt în zdrenţe... muniţia-i defectä... 
N-avem un ban în casă... Cu ce pot să răspund? 
Infantele Bavariei e un muribund. 

Teri, contele de Harrach, mergînd direct la ţintă, 
Mi-a spus de la-mpăratul, pe care-l reprezintă, 
Că domnul arhiduce-şi susține dreptu-n plin... 

Și că războiu-i gata. 


DON SALUST 


S-a cam răcit puţin. 
Te rog să-nchizi fereastra | 
(Ruy Blas, palid de ruşine și fierbind de necaz, 
ezită o clipă; apoi căleindu-şi pe inimă se îndreaptă 
spre fereastră, o închide şi se inapoiază. Don Sa- 
lust, răsturnat într-un fotoliu, îl urmărește din 
ochi, cu un aer indiferent.) 


RUY BLAS 
(reluîndu-şi cuvîntarea și încercînd să-l convingă 
pe don Salust) 


Mă zbat ca un zănatic-ss 
Căci pentru noi războiul va îi ceva dramatic. 
E visteria goală ! Am fost nişte mişei | 
Salvarea ţării noastre stă-n probitatea ei, 
Și totuși, chiar în halul în care e armata, 
Am pus să se răspundă-mpăralului că-s gata! 


DON SALUST 
(întrerupîndu-l şi arătindu-i batista pe care a lä- 
sat-o să-i cadă din mînă) 
Fii bun şi dă-mi batista |! 


(Ruy Blas, care trece prin chinuri cumplite, ezită ; 
apoi se pleacă, ridică batista şi o dă lui don Sa- 
lust, care o bagă în buzunar.) 


Și ce spuneai 2 

RUY BLAS 
(serișnind din dinţi) 


Spuneam ' 
Că e în joc, seniore, salvarea unui neam ; 
Că interesul public e-acel care primează... 
$i că nădejdea ţării spre noi se îndrumează. 
Să izbăvim poporul de bandele de hoți - 
Şi intriganţii curţii. Să-i demascăm pe toți ! 


DON 'SALUST 
(cu un aer de nepăsare) 


Vezi tu, nu şade bine să faci caz de bravadă... 
Miroase-a pedantism... şi a fanlaronadă, 

Cind pentru nişte fleacuri stirneşti atit tumult. 
Un milion în minus, un milion mai mult 

Nu joacă rol, Nu-i cazul să-l tragi pe om în ţeapă. 
Să nu uiţi că seniorii nu sînt de-aceeași teapă 
su tine. Due o viață mai largă. E un uz. 
Degeaba strigi că-n țară e jaf și e abuz, 

Cu ochi plini de mînie, umflat. de vanitate. 
Pricep, vrei să te bucuri de popularitate... 

Vrei să momești burghezii, s-atragi pe negustori... 
Dar astea sînt sisteme prea vechi, de impostori. 
Nevoile mulțimii! Intii vezi de-ale tale! 
Salvarea tării! Vorbe ! Prostii sentimentale ! 
Cu care orișicine poate-amăgi pe proşti. 

Ce-i popularitatea ? Nu-i greu să recunoști ; 

E un balon de spumă! — Tiîmpită meserie 

Să latri ca dulăul pe lingă visterie. 

Virtute ! Probitate ! — Palavre şi gogoși | 
Fäceau efect pe vremea iluștrilor strămoşi. 
Nu eşti doar de la țară. Ce dracu ! Nu te-aţiţă 
Decît pălăvrăgeala ? Erai copil de ţiță 

Cînd noi, fără cruţare, e-un pinten din călcii 
Am spart băşica monstră. Noi am fost cei dintii 
Care-am zvirlit în aer gogoaşa năzdrăvană, 
Siirpind poliloghia făţarnică şi vană ! 


RUY BLAS 


Dar totuși, excelenţă... 


DON SALUST 
(cu un suris glacial) 


Esti încăpăținat. 
Să ne-ocupăm de-un lucru cu mult mai însemnat. 


(Pe un ton scurt şi răspicat.) 


Miini, toată dimineaţa, să mă aştepţi acasă... 
Şi numai cei doi negri să mai rămînă-n casă. 
Incolo nimeni altul. Prepar pentru moment, 

Un lucru ce-o să-nsemne un mare-eveniment. 
De-asemeni, să ai grijă — fireşte, în surdină — 
S-aștepte o caleaşcă ascunsă în grădină 
Pentr-o călătorie. — Voi fi, sper, mulțumit, 
Dac-o să ai nevoie de bani, o să-ți trimit. 


RUY BLAS 
Mă voi supune-ntocmai. Dar jură-mi pe onoare 
Că-n toată treaba asta de tainică oroare 
Nu-i vorba de regina. 
DON SALUST 


(care se juca cu un cuţit de fildeş pe care l-a luat 
de pe masă, se întoarce pe jumătate) 


Te rog, nu-i treaba tal 

RUY BLAS 
(elătinîndu-se şi privindu-l cu groază) 


Îmi tremură genunchii! Nu mă mai frăminta ! 

Eu simt că-s într-o mînă cu totul nemiloasă... 

O mînă ce mă-mpinge spre-o ripă fioroasă. 

Ai planuri monstruoase. Nu le cunosc. Dar văd 
Că pui la cale-o crimă. M-aștept la un prăpăd! 
Fii mai clement cu mine. Să-ţi spun care-i pricina ! 
Iubesc la nebunie, seniore, pe regina ! 


DON SALUST 
(nepăsător) 


Ştiam. 
RUY BLAS 
Ştiai 2 ; 
DON SALUST 
Vezi bine. 
RUY BLAS 
Dar cum ? Prin ce mijloc ? 
DON SALUST 
E fără importanţă. 
RUY BLAS 


(rezemîndu-se de perete, ca să nu cadă; vorbind 
mai mult pentru sine) 


Atunci a fost un joc?! 
A! Laşul | De aceea mă chinuie năprasnic ! 

De nu-l opresc la vreme se-ntîmplă ceva groaznic | 


(Ridică ochii spre cer.) 


Tu, Doamne-atotputernic şi veşnic preamărit, 
Salvează-mă de chinuri | 


DON SALUST 


Ce ţi s-a năzărit ? 
Eşti comic ! Faci din toate o dramă personală. 
Eu mă îndrept acuma spre ţinta mea finală 
Şi nu permit ca nimeni să-mi stea de-a curmeziş. 
Ți-am declarat adesea şi o repet făţiş: 
O să am în vedere serviciile tale. 
Eşti prada unor biete zvicniri sentimentale. 
Din dragoste nu moare un om. Te vei trezi. 
Toţi am trecut pe-acolo. E chestie de-o zi. 
Suspinele-amoroase nu pot fi un criteriu 
Cînd e în joc destinul unui întreg imperiu, 
Pricepe-atita lucru. Puțin bun simţ, puţin. 
Am fost întotdeauna cu tine bun, blajin... 
Dar, în sfirșit, băiete, nu eşti decit o slugă... 
Și n-o să mă împiedic în drum de-o buturugă. 
Un servitor rămîne mereu un servitor. 
El trebuie să fie supus, prevenitor, 
Să execute-un ordin... oricît ar fi de drastic. 
Te-am cocoţat ministru! A fost ceva fantastic ! 
Și te-am făcut şi duce-al Castiliei ! Tot eu ! 
Dar nu uita o clipă că eşti valetul meu. 
Eşti mort după regina ! Ei, și! Eşti scurt la minte. 
Tot eu ţi-am dat poruncă să faci curte fierbinte 
Reginei. Cum ţi-aş spune acuma: Să te sui 
Pe capră, să mini caii. Naiv eşti, ce să-ţi spui ! 

RUY BLAS 


(care l-a ascultat uluit şi căruia nu-i vine să 
creadă că a auzit cu urechile lui) 


O ! Doamne ! Doamne mare ! De mine te îndură ! 
Mă izbăveşte, Doamne, de-această grea tortură ! 
Cu ce-am greşit eu oare ? Cu ce-am păcătuit 

Ca să-ți suport osînda ? Ce crimă-am făptuit ? 
Am vrut pe o femeie s-o scap de la pieire 

Si am crezut în tine şi în dumnezeire ! 

De ce te porți cu mine atit de crud, de rău... 

Şi de ce trebuieşte să-ndur blestemul tău 

Și crunta-ţi răzbunare ? 


(Vorbind ca pentru sine.) 


Căci e o răzbunare 
În contra suveranei ! Și cîtă-nverşunare ! 
Ce să mă fac? — La dînsa să merg și să-i spun tot ? 
Aş fi un om netrebnic, și josnic, și netot... 
Un laş cu două feţe,-o ființă ordinară, 
Ce merită să fie zvîrlit pe ușă-afară ! 
Nu! Asta niciodată ! 


(O pauză. Visează.) 


O ! Doamne ! Mă-ngrozesc | 
Tu nu vezi ce manevre infame se urzesc ? 
Se pune-acum la cale-o maşină infernală, 
Cu zeci de roți dințate, cu arcuri în spirală.. 
Şi ca s-o-ncerce dacă fărîmă mai vîrtos, 
S-aruncă-n ea o slugă... un om ce-i de prisos. 
O mînă nevăzută o pune în mișcare... 
Şi de sub roţi ies rupte bucăţi de mădulare, 
Ciolane, carne,-o ţeastă zdrobită... şi apoi, 
In urma lor, talazuri de sînge şi noroi. 

Cum să nu te cutremur de-atita grozăvie, 
Cînd ştii că biata slugă e o fiinţă vie! 


(Intorcîndu-se- spre don Salust.) 


Dezastrul, seniore, mai poate fi oprit... 
Căci pînă-acum maşina cumplită n-a pornit. 


(Se aruncă la picioarele lui.) 


Seniore, fie-ţi milă de dînsa şi de mine. 
Ţi-am fost plin de credinţă, oricind. O știi prea. bine. 
Ai şi mărturisit-o. La toate mă supuli... 
Dar cruţ-o pe regina. 

DON SALUST 

A ! Dar mă indispui | 
Pricepe-o dată... 

RUY BLAS 


(tîrîndu-se în genunchi după el) 


lart-o ! 


DON SALUST 
(cinic) 


Să isprăvim, stăpine | 
(Se întoarce spre fereastră.) 


Fereastra-i prost închisă. Se mișcă din țiține 
Și intră frigu-n casă. 
(Se duce la fereastră şi o inchide.) 

RUY BLAS 
(ridicîndu-se) 


În fond, sînt un nemernic. 
Sînt duce de Olmedo, ministru-atotputernic 
Şi să nu pot să-mi apăr renumele şi vaza ? 
DON SALUST 


Ce spui ? Ei, nu, că-i nostim ! Ia mai repetă fraza ! 
Bazan și cu Olmedo se-mbină-armonios... 
Dar Ruy Blas şi duce de-Olmedo-i caraghios ! 


RUY BLAS 


Te arestez, ia seama | 


DON SALUST 
Dacă-ndrăzneşti, voi spune 
Cu cine am de-a face. 
RUY BLAS 
Dar... 


DON SALUST 
Cred că te-ai expune. 
Te-ai cam pripit, îmi pare, voind să fii ahil. 
RUY BLAS 
Aș! Voi nega! 


DON SALUST 
Ei, bravo! Ha! ha! Ești un copil! 


RUY BLAS 


Dar n-ai nici o dovadă. 


DON SALUST 


N-ai grijă, am s-o capăt. 
Eu, cînd încep o treabă, o duc pînă la capăt. 
Tu eşti numai mănuşa, căci mîna-i tot a mea. 


(Apropiindu-se de Ruy Blas, încet.) 


Dar dacă, din păcate, Ruy Blas, eu voi vedea 

Că mîine dimineaţă nu au fost respectate 

Și împlinite-aidoma ordinele date ; 

Sau dacă scoţi o vorbă din tot ce-am ticluit ; 
Sau c-o privire laşă, c-un gest nechibzuit 

Mă vei trăda ; ia seama: aceea pentru care 

Te temi cu-atita groază şi-atita reinuşcare, 

Va fi crunt defăimată şi-amar va pătimi 

De ura-ntregii Spanii. — Și-apoi va mai primi 
Şi-un bileţel pe care îl port mereu la mine, 

Scris şi subscris cu mîna — îţi aminteşti de cine ? 
Să-ţi spun ce-o să citească regina : „Eu, Ruy Blas, 
Lacheul excelenţei marchizul de Finlas, 

Imi iau însărcinarea şi îmi voi da silință 

De a-mi servi stăpînul cu zel şi cu credință“. 


RUY BLAS 
(înfrînt, cu vocea stinsă) 
Destul! Mă voi supune... şi te voi asculta. 


(Ușa din fund se deschide. Se văd intrînd consi- 
lierii din consiliul privat. Don Salust își pune re- 
pede mantaua pe umeri.) 

DON SALUST 
(în şoaptă) 
St ! Cineva |! Tăcere | 


(Apoi se înclină profund în fața lui Ruy Blas. Cu 
voce tare.) 


Stăpîne-s sluga ta ! 
(lese.) 


ACB AN 


DON CEZAR 


O cameră mică somptuoasă şi întunecată. Mobilă veche, cu 
poleiala ştearsă. Pereţii sînt căptușiți cu catifea cărămizie de- 
colorată, prăluită şi, pe alocuri, lustruită şi roasă, mai ales în 
spatele fotoliilor. formînd astfel nişte dungi orizontale de-a 
lungul pereţilor. In fund, o uşă cu două canaturi. In stinga, în 
plan oblic, un cămin mare, sculptat ca pe vremea lui Filip al 
II-lea !, cu o stemă din fier forjat în interior. In partea opusă, 
în plan oblic, o uşă joasă care dă într-o încăpere întunecoasă. 
O singură fereastră, în stinga scenei, aşezată foarte sus, cu 
zăbrele şi cu o streașină interioară, la fel ca ferestrele temni- 
telor. Pe pereţi cîteva portrete afumate şi în parte şterse. Un 
dulap cu oglindă de Veneţia. Fotolii mari de pe vremea lui 
Filip al III-lea 2. Un alt dulap sculptat, înfundat în zid. O masă 
pătrată cu cele necesare pentru scris. O măsuţă rotundă, cu 
picioare aurite, într-un colț. E dimineaţa. 

La ridicarea cortinei, Ruy Blas, îmbrăcat în negru, fără man- 
tie şi fără ordinul „Lîna de aur“, foarte neliniștit, se plimbă cu 
pași mari prin încăpere. În fund stă nemișcat un paj şi aş 
teaptă ordinele sale 


1 Rege ai Spaniei (1527—1598) (n. r.) 
` 2 Fiul celui de mai sus (1578—1621) (n. r.). 

SCENA 1I 
Ruy Blas, pajul. 


RUY BLAS 
(aparte, vorbindu-şi sie însuşi) 


Ce-i de făcut ? — Regina ! Regina-ntii de toate! 
Ea trebuie salvată ! E fără doar şi poate... 

Chiar dac-ar fi nevoie şi-n iad să mă scobor, 
Să-mi-spintec beregata sau creierii să-mi zbor | 
Ca tot acest năprasnic blestem să se termine 
Aş da cu bucurie şi inima din mine. 

Aş da orice pe lume să poi alla şi eu 

Ce făureşște mintea ăcestui om. Mereu 

Şi pe neaşteptate, apare şi dispare. 

— Cînd îmi adue aminte, cum de-am fost eu în stare 
Să-l rog ca să mă ierte! Am fost un ticălos! 
M-am înjosit amarnic... şi fără de folos. 

Cînd ţine-n gheare-o pradă plăpîndă şi umilă, 
Putea el să consimtă, de lacrimi şi de milă, 

Din gheara lui spureată a o descătusa ? 

O fiară prădătoare se poate- -nduioşa ? 

— Şi totuși Beth ia să îmi salvez regina, 

Cu orice preț pe lume... căci eu port toată vina. 
— Cînd mă gîndesc ce iute, cît de vertiginos 
M-am prăvălit deodată de sus şi pînă jos-! 

— Mă-ntreb pe care ușă... prin care-ascunzătoare 
Va apărea fiinţa aceasta-ngrozitoare ? 

Cînd îl zăresc, o vorbă nu pot să mai îngîn. 

Pe viaţa mea infamă el singur e stăpin. 

Sînt ca o jucărie în mîna lui dibace. 

El vine, intră, pleacă, cînd vrea și cum îi place... 
Căci cheile-s la dînsul. — Şi cînd ne vom vedea, 
Îmi va călca pe suflet... cum calcă pe podea? 

— Am fost cu capu-n nouri | — Destinul cîteodată 
Ne ia cu totul mintea ! — Ce fac deocamdată ? 

A ! mintea mea cea clară s-a îndobitocit. 

În capul meu e totul atît de încilcit, 

Încît cuprins de groază și furie nebună 

E-o trestie pe care a rupt-o o furtună. 

— Ce-i de făcut,.o! Doamne! — Întîi, neapărat, 
S-o-mpiedic pe regina să iasă din palat. 

Eu simt că-i cursa pusă. Dar nu știu cum şi unde ? 
Şi-n care vizuină canalia s-ascunde ? 

E clar. Nu trebuieşte să iasă din castel. 

Dar cum să-i dau de ştire? — Să-i scriu un bileţel ? 
Prin cine ? N-am pe nimeni. 


(Rejlectează. Apoi, deodată, o îulgerare de spe- 
ranță îl face să tresară şi înalță capul.) 


Don Guritan e omul | 
lubeşte pe regina... și e brav majordomul. 


(Face un semn pajului să se apropie. Apoi îi spune 
în şoaptă.) 


Ascultă, pleci îndată la Guritan. E zor | 

Să-i spui că-l rog din suflet, că-l rog stăruitor, 
Să meargă la regina la curte. Să invoace 
Orice, dar s-o oprească, prin orişice mijloace, 
Ca trei sau patru zile, nici din apartament 
Afară să nu iasă. Hai, fugi ! 


(Pajul dă să iasă. Ruy Blas îl recheamă.) 
Stai ! Un moment ! 
(Scoţind din buzunar o foaie de hirtie şi un creion.) 


Să-i dea şi-aceste rînduri. 

(Serie pe genunchi.) > 


„Te rog nu te expune. 
In Guritan te-ncrede şi-ascultă ce ţi-o spune.“ 


(Impătureşte hirtia şi o dă pajului.) 
În ceea ce priveşte duelul, ai să-i spui 
Că eu am fost de vină... Mai mult chiar, îi propui 
Să îi prezint și scuze în public, dacă cere. 
Să plece la regina... şi fără-ntirziere. 
E în pericol mare. Ai să ţii minte ? 
PAJUL 


Ţin. 


RUY BLAS 
Să stea-n palat închisă trei zile, cel puţin. 
Fugi ! Fii discret | Ia seama ! E-o treabă însemnată. 
PAJUL 


Doar mă cunoşti, stăpîne. Sînt slugă devotată. 


RUY BLAS 


Și repede ! Ca vintul ! 


PAJUL 

Nu sînt un băieţel. 
Să nu ai nici o grijă. 

(lese.) 

RUY BLAS 


(singur, trîntindu-se într-un fotoliu) 


M-am liniștit niţel. 
Don Guritan, desigur, e calea cea mai dreaptă. 
— Şi eu, în timpu-acesta, iar mai cobor o treaptă. 
Mă-ntreb, ce fac acuma ? L-aştept pe-acest mișel ? 
Tresar numai la gîndul de a da ochii cu el! 
Plec ! — Sufletul meu are nevoie de odihnă. 
Voi căuta în cale-o biserică... şi-n tihnă 
O să mă-nchin. lar Domnul de sus mă va păzi! 


(Işi ia pălăria de pe măsuţă şi sună din clopoțel. 

Doi negri, îmbrăcaţi în haine de catifea verde des: 

chis şi cu brocart de aur, în jachete cu pulpane 
largi, apar la uşa din fund.) 


Eu plec. Un om, din clipă în clipă, va sosi 
Pe uşa cea secretă. O să-l vedeţi că face 

În casă pe stăpînul. Voi să-l lăsaţi în pace. 
Dac-or veni şi alții... 


(După o elipă de ezitare.) 
La fel. Intr-un cuvînt, 
Să intre şi să facă ce-or vrea. 
(În urma unui gest cu mina, cei doi negri se în» 
clină adinc şi ies.) 


M-am dus! 


(lese. În momentul cind Ruy Blas închide uşa, din 

cămin răzbate un zgomot şi se ivește un om în- 

făşurat într-o manta zdrenţuită, care apoi se pres 
cipită zăpăcit în odaie. E don Cezar.) 

SCENA II 


DON CEZAR 
(Speriat, răsuflind din greu, zburiit şi zăpăcit, 
avînd o înfățișare veselă şi neliniștitoare în acelaşi 
» timp.) 


Eu sînt 4 


„(Se ridică, trecindu-şi piciorul pe care a căzut şi 
înaintează în cameră, înclinindu-se în dreapta şi 
în stînga cu pălăria în mină.) 


Scuzaţi dacă vă tulbur. V-am stînjenit, fireşte. 
Socot c-aveaţi de lucru... şi vă cam stinghereşte 
Prezența mea cam bruscă... intrarea pe furiș... 


(Se opreşte în mijlocul camerei, dindu-și seama că 
e singur.) 


Nu-i nimenea. Şi totuşi de pe acoperiş 

Am auzit o voce. Nu-i nimeni ! Foarte bine ! 

Pot medita în tihnă. — Vai ! ce-a fost și cu mine! 
Cînd mă gîndesc prin cîte-am trecut ! E infernal ! 
Mă scutur ca un cîine cînd iese ud la mal. 

Cînd mi-amintesc de noaptea cînd m-au prins alguazilii 
Cînd m-au urcat corsarii pe-o navă-n faptul zilii... 
Oraşu-acela unde-n bătaie mă spetea... 

O japoneză-a naibii ce mă tot ispitea... 

Cînd mi-amintesc de ocna unde mă-ntemniţară... 

Și cîte şi mai cîte... pînă-am sosit în ţară... 
Vai! ce roman s-ar scrie! Cînd am sosit aici, 
Hop |! mă zăreşte garda. Acelaşi vechi amici. 
Fug ! Dinşii după mine! Ce piază-afurisită | 
Sar peste-un gard ! În faţă, o casă părăsită, 
Ascunsă printre arbori. M-ascund în tufăriș, 
Apoi, pierzindu-mi urma, mă urc pe-acoperiş. 

De-acolo îmi dau drumul pe-un coș ce mă sloboade... 
Și iată-mă-ntr-o casă de oameni cumsecade. 

— Mantila mea cea nouă pe margini s-a cam ros. 

— A! Don Salust! Ce cîine! Ce individ scabros! 


(Uitîndu-se în oglinda de Veneţia de pe comodă.) 
Surtucul meu de-asemeni pierdut-a din splendoare ! 


(Îşi scoate mantia şi-şi examinează costumul în 

oglindă. Costumul de mătase lucioasă trandalirie 

e uzat şi peticit. Apoi, deodată, aruncă o privire 

spre cămin şi duce mîna la piciorul la care s-a 
lovit.) 


Mi-am cam sucit piciorul. Al dracului mă doare! 


(Deschide sertarele comodei. Într-unul din ele gä- 
sește o mantie de catifea verde, brodată cu aur, 
mantie dată de don Salust lui Ruy Blas.) 


Mantaua asta parcă-i mai bună ca a mea. 


(Işi zvîrle mantia pe umeri ; apoi o bagă pe a sa în 

sertar, după ce a împăturit-o; vîră şi pălăria, pe 

care o înfundă cu pumnul. Apoi, închide sertarul 
și se plimbă prin cameră, mindru şi încîntat.) 


Uf! M-am întors ! În fine! — Nu-mi şade rău cu ea! 
— Ai vrut să scapi, marchize, şi m-ai trimis cu guarzii 
În Africa, să pape din mine leoparzii ?! 

Dar mă răzbun, marchize. Voi fi ne-nduplecat. 

Dar nu acum... ci după ce voi fi îmbucat 

Ceva. Da, dragă vere-o să mă răzbun — n-ai teamă ! 
Adun toţi creditorii, le spun scurt cum mă cheamă 

Și ti-i trimit, seniore, pe capul tău, pe toţi, 

De-a valma, cu toptanul... cu fii şi cu nepoți | 

(Zărește într-un colț o pereche de cizmuliţe cu 
garnitură de dantelă, își scoate pantofii lui vechi 
și-i încalță pe cei noi.) 


În ce hal mă aduse infama-i perfidie ! 
(După ce a cercetat încăperea de jur împrejur.) 


Misterioasă casă! Miroase-a tragedie ! 
Zăbrele la ferestre... uşi cu zăvorul pus... 
Aicea nu se intră decit numai pe sus... 
Cum intră vinu-n sticle. 


(Suspinind.) 


A! Vinul! Ce plăcere! 
Cînd este vin de rasă ! 


(Zăreşte uşa mică din dreapta. O deschide, intră 
înăuntru, apoi iese repede afară, îngrozit.) 


Ciudată încăpere ! 
Nici ușă, nici ferestre. Mai rău ca în mormînt ! 


(Se duce la uşa din fund, o crapă, priveşte afară, 
apoi o închide şi coboară în scenă.) 


Nici pui de om! Ce dracu'! Dar oare unde sînt? 
Nu cred că alguazilii o să mai dea de mine. 

E drept c-această casă-i suspectă. Dar, în fine, 
Nu-s d-ăia să mă sperii, nici să mă sinchisesc. 


(Se așază în fotoliu, cască, apoi se scoală 
din nou.) 


Încep cu toate acestea să mă cam plictisesc, 
(Zărind dulapul din zid, la stinga, în plan oblic.) 


Asta-i biblioteca pesemne. Să verific. 

(Deschide dulapul; e plin cu merinde.) 


O! Ce-mi văzură ochii | A ! ce ospăț magnific | 
Pateuri, băutură... Ce de mai bunătăţi ! 
Şi despre casa asta aveam prejudecăţi ! 


(Examinind sticlele una după alta.) 
Năstruşnice volume ! Dulapu-i onorabil ! 


(la din colț măsuța rotundă, o aduce în fața sce- 
nei şi aşază pe ea tot ce găseşte în dulap: mincă- 
ruri. sticle etc. Scoate o farfurie, o furculiță, un 
pahar etc., Apoi examinează din nou o sticlă.) 


S-o răsioiesc pe asta ! 
(Umple paharul și-l dă pe gît.) 


Volumu-i admirabil ! 
E-o operă de artă, de-un spirit jovial. 
Socot că nici chiar Xeres nu e mai genial. 


(la loc la masă, toarnă un al doilea pahar şi bea.) 


E-un autor celebru... şi care te seduce. 
(Bea.) 


Pe cinstea mea, de-a dreptul la inimă se duce! 
Să ne-ospătăm ! 


(Taie din pateu.) 


Străjerii oftează-acum din greu 
Că îmi pierdură urma. 


(Mănincă ) 


Ce minunat pateu ! 
Dac-o veni stăpînul ? 

(Mai ia un tacîm și un pahar din dulap și le așază 
4 pe masă, în faţa lui.) 


O să-l poftesc la masă. 
Dar dacă mă goneşte ? Ia, să-i dau zor! 


(înghite porții duble.) 


Nu-mi pasă! 
După dejun voi face o raită primprejur. 
Dar cine-o fi stăpinul ? Uite-aș putea să jur 
C-această casă-i cuibul de întilniri duioase. 
în fond, nu cer nimica. N-am gînduri dușmănoa 
Atît cer: găzduire unui etern hoinar, 
Ce-i mulţumeşte-n faţa... 


(Îngenunchează pe un picior şi ia masa în braţe.) 


Preasfintului altar | 
(Bea.) 


De altfel,.vinul ăsta e-al unui om de treabă. 

Ti spun şi cum mă cheamă cumva dacă mă-ntreabă, 

O! Don Salust, vei rîde albastru-n adevăr, 

Cînd lumea o să afle că sînt cu tine văr. 

Păi cum ? Un terchea-berchea, un rău, un pierde-vară, 

Un Zafari, o brută, cu el văr? Ce povară! 

Ce straşnică surpriză-n Madrid ! Ce tămbălău ! 

„Cînd s-a întors 2“ „Azi noapte ?* „Adevărat 2“ „Nu 
zău l“ 

O să plesnească vestea ca ploaia de obuze, 

Cînd numele lui Cezar va apărea pe buze. 

Don Cezar de Bazan ? El, pe care nimenea 

De un deceniu-ncoace nici nu-l mai pomenea ? 

Credeaţi că-i mort ? Ei bine, e viu și în putere. 

Bărbaţii-o să mă-njure... femeile-o să spere! 

Ce dulce mîngiiere acasă cînd te-ntorci... 


De n-ar fi creditorii, care sînt niște porci! 
N-am bani! Aici e buba! Ce nebunii aş face! 


(Se aude un zgomot la uşă.) 


Am auzit un zgomot! Ce-ar fi-să mă înșface 2 
Ei, și! Trăit-am totuși o oră de miraj. 


(Se înlășoară în mantie pînă peste ochi. Uşa din 
fund se deschide şi apare un lacheu, ducînd în 
spinare un sac mare.) 


SCENA III 
Don Cezar, un lacheu. 
DON CEZAR 
(măsurîndu-l pe lacheu din cap pînă-n picioare) 
Ce cauţi aici, băiete ? 
(Aparte.) 
Îmi trebuie curaj, 
Căci trec prin nişte clipe care-s periculoase. 
LACHEUL 


Sînteţi cumva don Cezar ? 


DON CEZAR 
(scoțind capul de sub mantie) 
În carne şi în oase ! 
(Aparte.) 


Acum ce-o fi să fie! 

LACHEUL 


Don Cezar de Bazan 2? 


DON CEZAR 


Ce dracu! Unu-i Cezar, celebru castelan, 
Și conte autentic. 


LACHEUL 
(punînd sacul pe un fotoliu) 
Am înţeles. — Acuma 
Vă rog, vedeți de este exactă toată suma. 


DON CEZAR 
(înlemnit, aparte) 


Bani! Asta-i culmea ! 
(Tare.) 
Dragă... 


LACHEUL 


Vă rog să-i numărați. 
E suma ce am ordin, don Cezar, s-o-ncasaţi. 


DON CEZAR 


A! Înţeleg... 
t (Aparte.) 


Pe dracu! Nu înţeleg o boabă! 
Trăiesc un vis fantastic! Acest om e-o podoabă! 

(Tare.) 
Doreşti să-ţi dau chitanţă de banii ce primesc? 


LACHEUL 
Nu, seniore. 


DON CEZAR 
(arătîndu-i masa) 
Pune-i pe masă ! 
(Lacheul pune sacul pe masă.) 
Mulţumesc ! 
Şi... cine mi-i trimite ? 
LACHEUL 
Seniorul presupune... 


DON CEZAR 
Fireşte. Însă... 
LACHEUL 
Banii — şi-atita vă pot spune — 
Provin ştiţi de la cine şi pentru ce sînt dați... 
DON CEZAR 2 
(satislăcut) 
Aha! Da! 
LACHEUL 
Să fim însă nespus de rezervaăţi. 
Nici un cuvînt ł 

DON CEZAR 


Nici vorbă ! Aşadar, gologanii... 
Ce minunată frază ! la mai repet-o. 


LACHEUL 
Banii... 
DON CEZAR 
Provin ştiu de la cine... 
LACHEUL 
Și pentru ce sînt dați... 
DON CEZAR 
Se cere să fim însă... 
LACHEUL 
Nespus de rezervaţi. 
DON CEZAR 
E limpede ca apa! 


LACHEUL 


Vă rog să luaţi notă ! 
Eu execut un ordin... şi nu pricep o iotă. 


DON CEZAR 
Zău? 

LACHEUL 


Pentru dumneavoastră e însă clar. 


DON CEZAR 


Declar, 
Cînd e să iau parale... e totdeauna clar! 
LACHEUL 


Nici un cuvînt ! 


DON CEZAR 


N-ai teamă ! E-o chestie cu cîntec | 


LACHEUL 


Nu-i numărați ? 


DON CEZAR 
Nu-i cazul. 
(Admirînd rotunzimea sacului.) 
Ce admirabil pîntec ! 
Stăpinii tăi, băiete, sînt foarte galantoni. 
LACHEUL 


Monedele sînt toate-n quadrupli ! şi dubloni ? 
De aur fin, cu titlu de optsprezece grame. 


1 Monedă spaniolă de aur (n. r.). 
2 Monedă spaniolă de aur (n. r), 

(Don Cezar a deschis sacul de piele, din care 
scoate mai multe săculețe pline cu monede de aur 
și argint, pe care le desiace şi le răstoarnă pe 
masă, cu un sentiment de admiraţie crescîndă. Îşi 
înfige mina în bani, apoi îi îndeasă în buzunare.) 


DON CEZAR 
(întrerupîndu-se un moment, aparte, magistral) 


Romanul vieţii mele, un lung şirag de drame, 
Se-ncheie ca-n poveste: c-un milion rotund ! 


(Işi umple din nou buzunarele.) 


Ce chin pe tine, Cezar, pîn-o să-i dai de fund! 


(Îşi umple mereu buzunarele, unul după altul. A 
uitat cu totul de lacheu.) 


LACHEUL 
(care asistă, nepăsător) 


Aştept porunca ? 
DON CEZAR 
(întorcîndu-se) 


Care poruncă, măi băiete ? 


LACHEUL 


Eu nu știu, seniore. Acestea sînt secrete. 
Atît ştiu: că e vorba de-un lucru capital... 
De-un interes ce este imens... i 

DON CEZAR 
(întrerupindu-l, ca şi cînd ar şti despre ce e vorba) 


Monumental ! 


LACHEUL 
Și care trebuieşte satisfăcut în grabă. 
Spun ce mi-a spus anume să spun. 


DON CEZAR 
(bătîndu-l pe umăr) 


Ce om de treabă 
Eşti slugă de nădejde. 
LACHEUL 
Stăpinul meu mi-a zis 
Să faci tot ce ţi-o spune... şi să nu zici nici pis ! 
DON CEZAR 


Să facem cum doreşte. Ce-atita vorbă multă ! 
(Aparte.) 

Să mor de ştiu ce naiba să-i mai răspund. 
(Tare.) 


Ascultă | 
Ia, vino mai aproape. 


(Toarnă vin în celălalt pahar.) 
Toarnă-l pe gît. Rapid ! 

LACHEUL 
(stingherit) 


Vai, seniore.. 


DON CEZAR 
Haide ! | 
(Lacheul bea. Don Cezar îi umple din nou paharul.) 
Ce minunat lichid ! 


(Il aşază la masă, îi dă neîncetat să bea şi-i umple 
mereu paharul.) 


Să stăm puţin de vorbă. 
(Aparte.) 
A și luat foc potaia ! 
(Tare, tolănindu-se pe scaun.) 


Vezi, omul e ca fumul. Şi pe el vilvătaia 
Pasiunilor îl urcă în ceruri. 


(li dă să bea.) 


M-am ciupit ! 


In fond, ce spun acuma e-un lucru cam tîmpit... 


Căci fumu-atunci cînd iese pe coșurile goale, 
El se ridică-n aer, în mîndre rotogoale... 
Pe cînd noi, indivizii, pe coș ne prăvălim... 


(Frecindu-și piciorul.) 
Căci omu-i greu ca plumbul. 
(Umple ambele pahare.) 

E - Să ne mai cherchelim. 
Bănetul tău nu face cît cîntecul pe care 
Il cîntă beţivanul cînd trece pe cărare. 


(Apropiindu-se de lacheu cu un aer misterios.) 


Să bem, dar cu măsură... e-altiel praf ne-am făcut! 
Incheie-mă la guler, că iar s-a desfăcut. 


LACHEUL 
gignit) 
Eu nu-s valet, seniore. 
(Ia clopoțelul de pe masă şi sună, înainte ca don 
Cezar să-l poată opri.) 
DON CEZAR 
(aparte. speriat) 


Pe cine sună ? Drace! 
Ce-ar fi s-apară-acuma stăpînul ? Nu mi-ar place! 


(Intră unul din cei doi negri. Don Cezar, cuprins 
de panică şi neștiind ce să facă, îi intoarce spatele.) 
LACHEUL 
(negrului) 
Incheie-l pe seniorul la haină. — Ai priceput? 


(Negrul se apropie grav de don Cezar, care îl pri- 
veşte uluit; îi prinde gulerul, salută şi iese, Don 
Cezar holbează ochii, năucit.) 


DON CEZAR 
(sculindu-se de la masă, aparte) 


Aicea e birlogul lui însuşi Belzebut ! 

(Trece în fața scenei și se plimbă agitat.) 


Uf | Am mai tras o spaimă ! Era să mă dea gata }' 
Am la bănet acuma să-l vîntur cu lopata ! 
Ce fac cu el? 


(Se întoarce către lacheu, care continuă să bea şi 
începe să se clatine.) 


Ascultă. — Nu, stai ! Poţi să mai bel f 
(Aparte, făcînd planuri.) 


Ce-ar îi s-achit deodată pe creditorii mei ? 

Și curcile ar ride de-aşa galantonie! 

Le-aş da deocamdat-un acont din datorie. 

De ce le-aş da adică chiar cîte-un mic acont ? 

Ar însemna, don Cezar, să fii un mare tont ! 

Pe oameni, de cînd lumea, tot lanu-i preocupă, 

Nimic mai mult ca banul n-ajunge să-i corupă... 

Căci banii-s ochi de diavol, în mreaja lor te prind! 

i i | Ce-ar zice lumea cind m-ar vedea plătind | 
a 


LACHEUL 
(golind paharul) 


Ordonaţi | | 


DON CEZAR 


Nu încă. Mai meditez. Așteaptă... 
Și trage-i înc-o duşcă. 


(Lacheul se pune din nou pe băut. Don Cezar con- 
tinuă a se plimba, meditînd; apoi deodată se lo- 
veşte cu palma pe frunte, străfulgerat de o idee.) 

Băiete, te deşteaptă | 


(Lacheul se ridică, clătinîndu-se.) 
Şi iată ce vei face. 
(li arată banii de pe masă.) 


înfige mina-n ei 
Şi bagă-n buzunare cît vei putea să iei, 


(Lacheul bagă bani în buzunare. Don Cezar îl 
ajută şi el, în timp ce continuă a-i da instrucțiuni.) 


Te duci în Plaza Mayor; la stinga-i o străduţă... 
Și la numărul nouă vei da de o căsuţă 

Cu geamul spart, pe care-i lipit-o mucava. 

Să iei seama la scară, căci poate cineva 

Să cadă-n nas. 


LACHEUL 


Pe scară ? N-o Îi cumva o schelă ? 


DON CEZAR 


Aşa ceva. Acolo, stă singură-o donzelă. 

O! O vei recunoaște, căci e frumoasă coz. 

E veşnic ciululită, poart-o bonetă roz. 

E roșcovană tare și scundă cum e ghinda. 

Fii respectos cu dinsa. E-amanta mea: Lucinda. 
Pe vremuri era blondă, cu ochii indigo... 

Dansa în fața papei celebrul fandango |. 

Să-i dai — auzi ? — o sută de palbeni. — Mai departe 
E o cocioabă scundă, cu geamurile sparte. 

Acolo stă un munte de om cu nasul roş, 


! Dans spaniol, cu acompaniament de castaniete (n. r.). 

C-o pălărie ruptă, c-o pană de cocoș, 

C-o haină răpeiugoasă şi cu ciorapi albaștri... 

Să-i dai acestui... nobil, din partea mea, opt piaştri, 
Mai sus, la colțul străzii, se află-un cabaret; 
S-aude-o eaterincă într-un subsol discret. 

Acolo-n pragul porţii un om bea şi fumează ; 

E gentilom la suflet şi oamenii-l slimează ; 

A scăpătat, săracul, şi-o duce foarte greu. 

Il cheamă Goulatromba şi e amicul meu. 

Să-i dai treizeci de piaştri. Să-i bea, să se îmbele... 
Şi să nu aibă grijă, că îi voi mai trimete. 

Dacă mai dai pe-acolo chiar şi de alţi golani, 

Fii larg cu fiecare, umple-i pe toţi de bani! 


LACHEUL 
Şi restul ? 
DON CEZAR 
la tu restul. — Şi, în sfîrşit... 
LACHEUL 
Poruncă ? 


DON CEZAR 


G 
Şi tocmai miine seară să te-ntorci înapoi. 
LACHEUL 


Seniore, las” pe mine! 


F: (Se îndreaptă spre ușă in zig-zag:) 


at 

DON CEZAR 
(privindu-l, aparte) 


Na ! Pică de-a-n picioare | 
(Il opreşte din drum. Lacheul se întoarce.) 


la seama, la plecare, prin dos, pe ulicioare, 

O să te urmărească vreo cîţiva derbedei. 

Să nu te-mbeţi prea tare... şi să fii larg cu ei. 
Dacă cumva îţi scapă pe jos, ceva monede, 

Fă că nu bagi de seamă ; iar dacă se repede 
Vreunul pe la spate s-adune ce-a căzut... 
Treci ţanţoș mai departe... şi fă că n-ai văzut. 
Chiar dacă — presupunem — vreunul, din greşeală, 
Ți-i ia din buzunare direct, la-nvălmăşeală, 
Fii indulgent. Sînt oameni şi dinşii ca şi noi. 
E bine că în lumea aceasta de nevoi, 
De-nşelăciuni amare şi prefăcătorie... 

Să aibă şi golanii un pic de bucurie! 


(Cu melancolie.) 


Cîţi n-or pieri prin temniţi sau pe spînzurători ! 
Să fim miloşi cu dinşii. Noi le sîntem datori | 
Hai, du-te ! 


(Lacheul iese. Rămas singur, don Cezar se aşază 
cu coatele pe masă şi pare scufundat într-o adincă 
meditație.) 


E o faptă creștină şi-nţeleaptă, 
Atunci cînd ai parale să faci o parte dreaptă. 
Am bani şi pot opt zile să mă tot fandosesc. 
lar dacă se întîmplă că-mi mai şi prisosesc, 
Atunci o să contribui la opere pioase 
Şi de filantropie. Am planuri grandioase ! 

Dar n-aş vrea bucuria pe față s-o arăt, 
Ca, pîn’ la urma urmei, să mi-i ia-ndărăt ! 


(Ușa din fund se deschide iar Intră o femeie bä- 
trină cu părul cărunt. cu fustă şi mantilă neagră 
și cu un evantai în mină.) 


SCENA IV 
Don Cezar, bătrina. 
BATRINA 
(în pragul uşii) 


Sînteţi cumva don Cezar ? 


DON CEZAR 
(scufundat în ginduri, întoarce capul) 
Ce este ? 
(Aparte.) 
O muiere ! 


(In timp ce bătrîna face o reverență respectuoasă, 
don Cezar se scoală şi înaintează în fața scenei.) 


Sint sigur că Satana e prin apropiere... 
Şi don Salust, de-asemeni, e tot în preajma lui. 
O babă | 

(Tare.) 


Sînt don Cezar. Doreşti ceva să-mi spui? 
(Aparte.) 
De obicei o babă anunţă pe o jună. 


FĂ lui 323 


BĂTRINA 
(făcînd -o reverență și :semnul ceruoii) 


Vă sărut mîna. Maica cea precistă și bună 
Să vă blagoslovească ! 


DON CEZAR 
(aparte) 


Pentr-un sfîrşit duios 
Debutul mi se pare cam prea bisericos. 


BATRINA 


Şi să vă aibă Domnul în sfinta-i -pomenire | 


DON CEZAR 


Amin |... și bună ziua. 


BĂTRINA 
(pe un ton misterios) 


Aţi dat vreo întilnire 
Cuiva, care-o să vină la noapte-aci-n secret ? 


DON CEZAR 
Ce, nu mă crezi în stare ? 
BĂATRINA 


(scoţind din buzunar o serisoare pe care i-o arată, 
fără a o lăsa din mină) 


Și-acest bilet discret, 
Prin care e poftită aici la sindrolie — 
E scris de dumneavoastră ? 

DON CEZAR 
De cine vrei să fie? 


BATRINA 


V-am întrebat fiindcă e-un joc periculos. 

E-o doamnă măritată cu un bătrîn gelos. 

I-e teamă să nu fie la mijloc o-nscenare... 

Şi m-a trimis pe mine întii în cercetare. 

Eu n-o cunosc pe-aceea pe care o iubeşti... 
Dar mi-a spus servitoarea că eca din poveşti. 


DON CEZAR 


Dar cine-i ? 


BATRINA 


Nu pot spune. E-o simplă prevedere. 
O doamnă, cînd se duce la o întrevedere, 
Se teme sau de-o cursă, sau de vreun trădător... 
Nu strică niciodată 'să fii prevăzător.,.. 
De-aceea mă trimise pe mine în solie, 
Să-mi confirmaţi scrisoarea. 


DON CEZAR 
Măi-măi, ce grijulie | 
Peniru-o scrisoare dulce atita pocinog! 
Ti-am spus: Eu. sînt don Cezar. 


Dacă-i aşa vă rog 
Să seriţi cuvintul „Vino“ pe plic... dar să se:vadă. 

Nu însă dumneavoastră. Căci scrisu-i o dovadă, 
Puteţi s-o compromiteți. . 


(Don Cezar întinde mîna să ia scrisoarea. Bătrîna 
nu i-o dă.) 
DON CEZAR 
(aparte) 


Aici e-un şiretlic. 


BĂTRINA 


Nu-i voie. Recunoașteţi, cred, scrisul de pe plic. 


DON CEZAR 
Cum naiba ! 
(Aparte.) 
Mor de ciudă să aflu conţinutul. 
(Sună. din clopoțel. Apare un negru.) 
Tu ştii să scri, băiete ? 


(Negrul dă din cap afirmativ. Don Cezar îl pri- 
vește nedumerit.) 


Eşti mut... sau faci pe mutul ?! 


(Negrul dă din nou din cap. Don Cezar cască 
nişte ochi surprinşi.) 


Al ciorilor! Veniră şi muţii-n ajutor ! 


(Arată mutului scrisoarea pe care bătrina o pune 
pe masă, ţinind-o totuşi de un colţ.) 

Ia scrie-aicea „Vino“ | 


(Mutul scrie. Don Cezar face semn bătrînei să-și 
ia scrisoarea, iar mutului să plece. Acesta dispare.) 


E foarte-ascultător. 


BĂTRINA 


(pune scrisoarea în buzunar ; apoi. cu un aer mis- 


terios, se apropie de don Cezar) 


O s-o vedeţi deseară. Cred că-i încîntătoare. 


DON CEZAR 
Divină |! 
BATRINA 


Dar şi slujnica-i ademenitoare. 
În timpul liturghiei am trăncănit de zor. 
Are-un profil de înger și ochi de drăcuşor, 
In dragoste, se zice, că-i atotştiutoare. 


DON CEZAR 
(aparte) 


M-aş mulţumi atuncea cu mica servitoare. 


BĂTRINA 


Tot ce-i urît se teme de ce-i frumos. Ce vrei ? 
Și pe stăpînă-o judeci tot după sluga ei. 
A dumneavoastră, sigur, frumoasă e ca zîna. 

DON CEZAR 
Sînt măgulit. 


BĂTRINA 
(făcînd o reverență, înainte de a pleca) 


Seniore, eu plec. Vă sărut mîna. 


DON CEZAR 
(dindu-i un pumn de bani) 


Să pleci cu mina plină! 


BĂTRINA 
(virind banii în buzunar) 
Sînteţi gaiani. Oho ! 
(Făcînd o nouă reverență.) 
Eu sînt la mănăstirea de la San-Isidro 
Și mă numese Oliva... 
(lese. Apoi ușa se deschide iar și apare capul bä- 


trinei.) 


Și. dacă — vorba-aceea — 
De mine-aveţi nevoie... eu stau în strana-a treia, 
Pe dreapta. 


(Don Cezar se intoarce scos din lire. Uşa se în- 
chide, apoi se crapă iarăşi și capul bătrinei apare 
din nou.) 


Noaptea asta va fi un paradis | 
Să vă gindiţi la. mine. 

DON CEZAR 
(gonind-o Îtmios) 


Uf ! Teşi ? 


(Ușa se închide. Bătrîna a dispărut.) 


DON CEZAR 
(singur) 
Trăiesc un vis | 
Parcă-s picat din lună ! — După băuturică 
Un pic de aventură, să vă spun drept, nu strică. 
Mi-am potolit stomacul... şi inima-n curînd... 


(Visător.) 
O! Începntu-i straşnic ! Ce-o mai veni la rînd ? 


(Ușa din fund se deschide. Apare don Guritan, 
cu două spade lungi la subsuoară.) 


SCENA V 


Don Cezar, don Guritan. 


DON GURITAN 
(în fundul scenei ) 


Don Cezar e acasă ? ` 
DON CEZAR 


(se întoarce și-l vede pe don Guritan cu cele două 
spade) 


Hait! Altă lovitură! 
O să-mi aduc aminte de-această aventură. 

Ospăţ, o întîlnire, și un duel, și bani... 
Zău, parcă sînt don Cezar de-acuma zece ani. 


(IL întîmpină pe: don Guritan cu ploconeli repe- 
tate. Acesta îl priveşte cu nedumerire.) 


Poftiti, monseniore. Vă rog, intraţi în casă | 


(Don Guritan înaintează țanţoş. Don Cezar îi pre- 
zintă un fotoliu. Don Guritan refuză să se aşeze 
şi rămîne în picioare.) 


Aici vă rog să credeţi că sînteţi ca acasă. 

Luaţi loc. O! fără jenă ! Ce mai e prin Madrid ? 
Eu nu mai știu nimica. E un oraş splendid. 
Nădăjduiese că lumea, ca și pe vremi, admiră 
Tot pe Matalobos și pe dalba Lindamiră. 

O! Mie mi-e mai teamă, dintre pungaşii toți, 
De hoaţele de inimi decît de ceilalţi hoţi. 
Femeile, seniore, ce specie-ndrăcită ! 

Mi-e mintea după ele de-a dreptul buimăcită. 
Vă rog, istorisiţi-mi ce s-a mai petrecut ? 

Eu sînt ca un sălbatic; sînt ca un nou născut ; 
Un mort trezit acuma de două sau trei ore ! 
Un hidalgo din Vechea Castilie, seniore. 
Mănușşile pierdute... panaşul şterpelit... 

Acum picai, seniore, dintr-un voiaj cumplit. 


DON GURIȚAN 


Veniţi din ţări străine ? Şi eu vin de departe. 


DON CEZAR 
(vesel) 


Adevărat ? De unde ? Din ce anume parte? 

DON GURITAN 
Vin de la dracu-n praznic! Din nord. 
DON CEZAR 


Ce curios Í 
Eu vin din sud. 


DON GURITAN 


Ți-nchipui cît sînt de furios ! 


DON CEZAR 
Şi eu. Turbez. 


DON GURITAN 


O mie de leghe depărtare. 


DON. CEZAR 


Eu două mii. — Văzut-am femei, o încîntare ! 
Verzi, galbene, albastre | Ce locuri! Ca de vis! 
Am vizitat Algerul, am fost pînă-n Tunis, 
Acolo unde turcii, sfidînd oroarea morţii, 

Ţin răposați-n țeapă înfipţi în faţa porţii. 


DON GURITAN 
Şi-au bătut joc de mine ! 
DON CEZAR 


Eu am fost torturat ! 

DON GURITAN 
M-au exilat ! 
DON CEZAR 
Aproape să fiu şi spînzurat ! 
DON GURITAN 
Am fost trimis, seniore, la Neuburg, c-o cutie 


Şi c-o scrisoare. Ştiţi ce era scris pe hîrtie ? 
„Reţineţi-l acolo pe-acest bătrin fazan.“ 


DON CEZAR 
(izbuenind în ris) 


Ha! ha! ha! Asta-i nostim! G 


DON GURITAN 
At Cezar de Bazan ł 
Hi fring eu gitu-n două ! 
DON CEZAR 
(grav) 


Ce spui ? 


DON GURITAN 3 


Şi pasämite, , 
în locul lui pe cine-ți închipui că-mi trimite > 
Pe-un paj, să-mi ceară scuze. Pe-un paj! Dar l-am 
închis | 
Si am venit eu insumi, în mod franc şi deschis, 

Să dau ochi cu stăpinul, cu dinsul în persoană, 
Cu-acest tilhar sinistru, cu-această lighioană. 
“Dar unde e faimosul don Cezar... să-l ucid?! 


DON CEZAR 


Eu sînt. 


DON GURITAN 


Eu nu fac glume | 
DON CEZAR 
Nici eu ! 
DON GURITAN 
Și sînt lucid ! 
DON CEZAR 


Ai întrebat de Cezar ? Eu sînt. 


DON GURITAN 


Ce nostimadă ! 
Hai, încetează-o dată cu-această mascaradă ! 


DON CEZAR 


Dar ştii că-mi placi ! S-ar zice că ești puţin gelos. 
Te pling, şi foarte sincer. Te pling, dar ce folos? 
Ce-și face omul singur, nici dracu n-o desface... 
E-o vorbă bătrinească. Eu una știu şi pace ! 

Decît zoîrcit, mai bine sărac adevărat; 


Decît gelos, seniore, mai bine-ncornorat. 
Dar dumneata te bucuri de ambele damblale... 
Căci am o întîlnire cu soața dumitale. 


DON GURITAN 
Cu soaţa mea?! 
©: DON CEZAR : 
Te miră ? 
DON GURITAN 
Greşeșşti. Eu sînt flăcău. 


DON CEZAR 


Atunci de ce faci oare atita tămbălău ? 

De-un sfert de oră domnul trăsnește, urlă, mușcă 
Si se-nvirteşte-n casă ca şi un leu în cușcă. 

încît, mai adineauri — în mod prietenesc — 

ii mai dădeam şi sfaturi, ca să-l mai liniștesc. 
Păi dacă n-ai nevastă şi nu eşti în pericol, 

De ce te faci, seniore, atîta de ridicol? 


DON GURITAN 
Ei, domnule, ia seama ! Încep a clocoti ! 
DON CEZAR 
Bi, si | 
DON GURITAN 


Eşti cam obraznic! 

DON CEZAR 
Nu, zău ? 
DON GURITAN 
Și-o vei plăti! 
(Don Cezar cercetează c-un aer batjocoritor pan- 


tofii lui don Guritan, care, după moda zilei, aproape 
nu se mai văd de panglicuţe.) 


Purtai la cap, pe vremuri, o panglicuţă, două : 


Azi văd că la picioare se poartă. Modă nouă! 
Pentru acei la care picioru-i mai... deştept | 


DON GURITAN 
Ajunge ! Ne vom bate! 


DON CEZAR 
(nepăsător) 


Sînt gata ! Te aştept! 
DON GURITAN 
Pîn-o să dau de Cezar, o să încep cu tine. 
DON CEZAR 


De început e lesne. Să n-o sfirșeşti cu mine! | 


DON GURITAN 
(prezentîndu-i spada) 


Eşti încrezut ! Dar lasă, te dau eu peste cap! 

DON CEZAR 
(luînd spada ) 


Eu cînd am dat de-o pleașcă, pentru nimic n-o scap | 


DON GURITAN 
Ei! Unde ? 


DON CEZAR 
Chiar în curte. 
DON GURITAN 
(încercînd virful spadei în duşumea) 


Să mergem ! Şi te asigur 
Că vine şi don Cezar la rînd. 


DON. CEZAR 
Nu, zău 2 
DON GURITAN 
E sigur | 
DON CEZAR 
(îndoind spada de podea, pentru a o încerca) 


Din noi doi dacă unul e mort, prinsoare pui: 
Nu-l mai ucizi pe Cezar! 


(les. Se aude zgomotul pașilor lor, îndepărtindu-se. 
In peretele din dreapta se deschide o uşă mascată 
şi apare don Salust.) 

SCENA VI 


DON SALUST 


(singur, într-un costum verde-închis aproape ne- 
gru, intră preocupat şi îngrijorat; priveşte în jurul 
lui nedumerit) 


Ce dracu! Nu-i nici pui 
De om!. 


(Zărind masa pusă.) 
Ce-i masa asta ? 
(Se aud paşii lui don Guritan şi don Cezar.) 


S-aud şi paşi pe-alară, 
De ce-au trimis ei pajul ? Căci Gudiel declară 
Că paju-a fost acasă la Guritan direct. 
Dar Ruy Bias pe unde o îi? E cam suspect! 
Don: Guritan, probabil, că are-o-nsărcinare 
La curte 2 Sau încearcă o mică înscenare... 
Sau poate o cabală ? — Nu m-am gîndit de loc - 
Că ar putea să intre şi Guritan în joc. 


(Don Cezar intră din nou în scenă. Ţine în mină 
o spadă pe care o zvirle apoi pe un fotoliu.) 


SCENA VII 


Don Salust, dan Cezar. 


DON CEZAR 
(în pragul uşii) 


A |! lată-te, în fine, infamă creatură ! 

DON SALUST 
(întorcîndu-se încremenit) 


Don Cezar | 
DON CEZAR 
(încrucişîndu-şi braţele, cu un hohot de rîs) 


Pui la cale vreo nouă lovitură ! 
Nu te-așteptai la mine să pic aşa... din horn 
Şi planurile tale pe dos să le răstorn. 


DON SALUSI 
(aparte) 


Totu-i pierdut ! 


DON CEZAR 


Aicea-i o casă cu chichiţe ! 
Mă-mpiedic la tot pasul în fel de fel de ițe. 
De azi de dimineaţă dărim tot ce-ntîlnesc... 
Şi planurile tale pe rind le prăvălese 
C-o sadică plăcere. 


DON SALUST 
(aparte) 


Ce dracu-a putut face ? 


DON CEZAR 
(rîzînd din ce în ce mai tare) 


Lacheul dumitale cu sacul cu patace... 
Venind... ştiţi de la cine... şi pentru ce... 


(Ride.) 

DON SALUST 
Ei, dal 


DON CEZAR 


L-am îmbătat. 


DON SALUST 
Dar banii ? 


DON CEZAR 
S-au dus, măria ta ! 


Am împărțit cadouri. Mi-a mers mai bine treaba. 
Am doar şi eu prieteni... 


DON, SALUST 


Mă suspectezi degeaba, 


DON CEZAR 
(sunînd banii în buzunare) 


Intii mi-am luat eu partea. Nu sînt din ăia proşti! 
(Ride iar.) 


Pe urmă, doamna-aceea... 


DON SALUST 
(aparte) 


O! 


TA 339 


| DON CEZAR 
(observind neliniştea pe care a produs-o) 


Sigur, o cunoşti... 


(Don Salust îl urmăreşte cu sufletul la gură Don 
Cezar continuă să ridă.) 


M-am pomenit aicea c-o babă, c-o cotoarbă, 
C-un nas cit pătlăgica și cu tulei în barbă... 
DON SALUST 
Ce vrea ? 
DON CEZAR 


Să ştie dacă-s don Cezar şi că-i drept 
Că eu pe doamna-aceea la noapte o aştept. 


z DON SALUST 
pa (aparte) 


Ce grozăvie! Doamne | 
(Tare.) 
Ce i-ai răspuns ? 
DON CEZAR 
Să vie! 
O şi aştept acuma. 


DON SALUST 
(aparte) 


Speranţa-mi reînvie. 
Nu-i tot pierdut. 

DON CEZAR 


În fine, faimosul căpiţan, 
Care mi-a spus în curte că-l cheamă Gwritan.- 


(Don  Salust tace o mişcare.) 
Făcînd la gură spume că Cezar îi trimise 
Pe-un paj să-i înmîneze un bileţel, venise 
„Să-mi ceară socoieală, să-mi pună mîna-n git... 
DON SALUST 


Și ce-ai făcut cu dinsul ? 


DON CEZAR 


Nimic. L-am omorît | 


DON SALUST 


Ce spui ? 
DON CEZAR 
La ora asta nu cred să mai respire. 
DON SALUST 
Eşti sigur ? 


DON CEZAR 


Foarte sigur ! 

DON SALUST 
(aparte) 


Uf! Mi-am venit în fire! 
O! Mare ești tu, Doamne! Atunci, acest spurcat 
Nu mi-a stricat nimica. Ba chiar m-a descurcat. 
Dar totuşi trebuieşte să-i fac răvaş de ducă. 
Banii-s pierduţi, fireşte. Dar banii-s o nălucă! 


(Tare.) 


Ai mai văzut şi pe-alții pe-aici ? 


DON CEZAR 


Nu. Da-n curînd 
Am să văd tot Madridul. Căci, vere, am de gînd 
La toţi să le dezvălui adevăratu-mi nume 
Și să provoc o zarvă cum n-a mai fost pe lume! 


DON SALUST 
(aparte) 


Cum ? Ce? 
(Tare.) 


Opreşte banii... dar fugi | Dispari | 


DON CEZAR 


Ai vrea | 
Să pui iar alguazilii infami pe urma mea... 
Si să-mi faci vînt pe-o navă — metoda-i suverană — 
Ca să contemplu-azurul de pe Mediterană ? 
Nu-nghit 1 

DON SALUST 
Îţi jur ! 
DON CEZAR 


De altfel, de pe acum miros 
C-aici se va petrece un lucru tenebros. 
Ba văd şi cum se crapă la ușă-ncet canatul, 
Cum, pămâîntiu la față apare condamnatul... 
Si-apoi pe altă uşă, avid ca un dulău, 
Cum intră-ncet călăul. Tu eşti acel călău ! 
ia DON SALUST 


Prostii ! 


DON CEZAR 


Eu stau de veghe. Nu plec de-aici. 


DON SALUST 


Ascultă... 


DON CEZAR 
Vreau să-ţi răstorn manevra... și fără vorbă multă. 
Eşti ager, ești puternic... şi cred că cu nesaţ 
Ai vrea mai mulți deodată să-i prinzi cu-același laţ. 
Vei prinde încă unul. 

DON SALUST 


Stai, să vorbim ca fraţii... 


DON CEZAR 


A! te cunosc ! Vrei iarăşi să mă vinzi la piraţii 
Din Africa ? Să fabrici un alt Cezar fictiv ? 
Să-nşeli o lume-ntreagă ?... 


DON SALUST 


Stai, să-ţi explic... 


DON CEZAR 


Tardiv | 
Nu mai înghit aceste infame maşinaţii. 

Vreau să salvez din gheara Satanei condamnaţii 
Pe care-aștepţi cu sete să-i zvirli în cazan ! 

Voi dovedi că eu sînt don Cezar de Bazan! 


(Se urcă pe parapetul ferestrei şi priveşte afară.) 
A! Tocmai trece garda | 
(Scoate braţul prin zăbrele și-l agită, strigînd.) 


Hei ! 


DON SALUST 
(în faţa scenei, încremenit. aparte) 


Totul se destramă, 
Dacă se află cine-i şi-anume cum îl cheamă, 


(Intră alguazilii, în frunte cu un alcade. Don Sa- 
lust pare să fie într-o situaţie deznădăjduită. Don 
Cezar îl întimpină pe alcade, cu un aer triumfător.) 

SCENA VIII 


Aceiași, alcadele, alguazilii. 


DON CEZAR 
(alcadelui) 


Să consemnați în acte un lucru fabulos ! 


DON SALUST 
(arătind alcadelui pe don Cezar) 


C-am pus, în fine, mîna pe Matalobos ! 


DON CEZAR 
(înmärmurit) 


Ce-a spus ? Ce?! 


DON SALUST. 
(aparte) 


Dacă-ntirzii o zi, cîştig partida. 


(Ateadelui.) 


L-am prins la mine-n casă pe cînd fura. 


DON CEZAR 
(aparte) 


Perfida 
Canalie | 

DON SALUST 
Legaţi-l ! 
(Alguazilii îl înșfacă pe don Cezar de guler.) 
DON CEZAR 


Minţi ! Eşti un blestemat | 
El e tîlharul care... 


ALCADELE 


Staţi ! Cine m-a chemat ? 


DON SALUST 
Eu v-am chemat. 

DON CEZAR 

E culmea ! 
ALCADELE 
Senioru-are dreptate. 
DON CEZAR 
(apăsind) 

Sint Cezar de Bazan... 


DON SALUST 


Zău ? Provoci ilaritate | 
Don Cezar ? Luaţi mantaua aceasta de bun gust 

Şi veţi vedea că scrie pe guler „don Salust“. 
E-a mea. Mi-a fost furată. 


(Alguazilii îi smulge mantaua de pe umeri, Alca- 
dele o examinează.) 


ALCADELE 


Aşa-i. E chiar marcată. 


DON SALUST 
Costumul lui, de-asemeni... 
DON CEZAR 
(aparte) 


Dihanie spurcată ! 


DON SALUST 


E-al contelui de Alba, furat acum un an... 


(Arătind blazonul brodat de pe mineca stingă.) 
Se vede clar blazonul. 
DON CEZAR 
(aparte) 
E fiul lui Satan! 
ALCADELE 
(examinînd blazonul) 


Da. Cele două turle... 

DON SALUST 


Cu cele trei chenare. 


(Tot zbătindu-se în mîinile alguazililor, alunecă 

din buzunarele lui don Cezar cîteva monede de 

aur. Don Salust arată alcadelui buzunarele lui 
don, Cezar, pline de bani.) 


Aşa se poartă banii, mă rog, prin buzunare ? 
Sint bani Îuraţi, nici vorbă | 


ALCADELE. 
(dînd din cap) 


E sigur | 


DON CEZAR 
(aparte) ` 


M-a lucrat! 


(Alguazilii îl caută prin buzunare şi-i scot banii.) 


UN ALGUAZIL 
(scotocind prin 'buzunare) 


A! Am găsit şi acte! 
DON CEZAR N 
(aparte) 


Cu ce drag v-am păstrat, 
Bilele dulci, suave ! 


348 


ALCADELE 
(cercetind hîrtiile) 


Scrisori ! Sînt adresate 
Cui ? 
DON SALUST 


(arătind adresele) 


Contelui de Alba. 


ALCADELE 
Aşa-i. l-au fost furate. 


DON CEZAR 
Aş vrea să spun o vorbă... 
ALGUAZILII 
(legindu-l de miini) 


Te-am prins | S-a terminat | 


+ 


"ALT ALGUAZIL 
(intrînd) 


In dosul casei zace un om asasinat ! 


ALCADELE 
Și cine-i criminalul ? 


DON SALUST 
(arătîndu-l pe don Cezar) 


EL! 

DON CEZAR 
(aparte) 


Toate vin grămadă | 


DON SALUST 


Cînd a intrat în casă avea în mină-o spadă. 
(O ia de pe fotoliu şi o întinde alcadelui.) 


Poftim | 


ALCADELE 
(examinind spada) 
E sînge | 
(Către don Cezar.) 


Haide! La drum! 


DON SALUST 
(lui don Cezar, în timp ce alguazilii îl duc) 


Matalobos ! 
Petrecere îrumoasă | 


DON CEZAR 
(făcînd un pas spre el şi privindu-l drept în ochi, 
cu dispreţ) 


O! Eşti un ticălos | 


SOIUL V 


TIGRUL ŞI LEUL 


Aceeaşi cameră noaptea Pe masă e o lampă La ridicarea 
cortinei, Ruy Blas e singur. Poartă un halat negru peste costum, 


SCENA I 


RUY BLAS 
(singur) 


Vai | Visurile mele s-au prăbușit grămadă ! 
Pină tirziu spre seară am hoinărit pe stradă. 
Mă simt acuma parcă mai liniştit. — Bizar! 
Intotdeauna noaptea poţi cugeta mai clar. 
Aceste ziduri sumbre nu mă mai înspăimîntă... 
Și gîndurile negre abia mă mai frămîntă. 

Ce linişte adîncă ! Ce calm netulburat | 

Nici nu mai am temeiuri de-a fi îngrijorat, 

Am chiar speranţe. — Pajul mi-e slugă devotată. 
Regina-n clipa asta a fost înştiinţată 

De Guritan. — O ! Doamne, în veci fii proslăvit ! 

Și de această dată tu iar m-ai izbăvit? 
M-ai ajutat s-o apăr... să-mi apăr suverana 
De don Salust, infamul, al doilea Satana 
Şi să răstorn tot planul lui înspăimîntător. 
Dac-am salvat regina... atuncea pot să mor! 


(Scoate din sîn o stieluță pe care o pune pe masă.) 


Să mori 1... așa cum moare valelul sau argatul ! 
Să mori ca toţi aceia ce-și ispăşese păcatul... 
Hulit, uitat şi singur. Vai! ce povară grea ! 


(Iși desface halatul. Ruy Blas poartă livreaua din 
actul 1) 


Un giulgiu o s-ascundă groteasca mea livrea! 
N-aş vrea să vadă monstrul cum victima. lui moare. 


(Impinge o mobilă în dreptul uşii secrete pe care g 
baricadează.) 


y 


Ce-ar fi să intre-acuma pe uşă | Ce oroare | 
(Revine la masă.) 


O! Sigur sînt că pajul a dat de Guritan. 
Doar l-am trimis cu noaptea în cap pe băietan. 


{Priveşte sticluţa.) 


M-am condamnat eu însumi. Asa voiră sorții 
Să-mi iscălesc eu însumi sentința crud-a morții 
Şi lespedea eu însumi s-o pun peste mormiînt. 
Mă mîngti cu ideea că nimeni pe pămint 

Nu poate să mă scape. — Aştept călătoria 

Cea mare. 


(Prăbuşindu-se într-un fotoliu). 


Mă iubeşte | — Și totuși n-am tăria 
Să mor. Ce chinuri, Doamne | 


(Plinge.) 


A! Ar îi trebuit 
Să fim lăsaţi în pace! 


(Işi ia capul în miini şi plînge cu hohote.) 
Destin nesăbuit ! 
(Inalţă capul, cu ochii pierduţi.) 


Mă doare capul. — Lumea e rea. Mor ca un cîne |... 
Să nu ai chiar pe nimeni o vorbă să-ţi îngîne | 

Cit sufăr! — Mă iubeşte! — l-atîta de cumplit 
Să pierzi tot ce pe lumea-aceasta ai iubit ! 

N-am s-o mai văd de-acuma ! Mînuţa ei plăpîndă, 
Pe care-am strîns-o-n mîna mea toată tremurîndă... 
Sărutul de pe frunte... — Ce înger adorat | 

E groaznic să mori singur şi să mori desperat ! 
l-aud şi-acuma paşii săltînd pe dușumele... 

Ti văd şi-acuma rochia-i albă de dantele... 

Privirea ei... surisul... Vai! E atît de crud! 

N-o s-o mai văd de-acuma şi n-o s-o mai aud. 

Nu! Niciodată ! Doamne! E cu putință oare? 


(Întinde cu groază mîna spre sticluţă ; în clipa cînd 
o ia în mînă, tremurînd, ușa din fund se deschide. 
Apare regina în rochie albă, peste care poartă o 
mantie închisă, cu o glugă lăsată pe umeri. E pa- 
lidă. Are un felinar în mînă, pe care îl aşază pe 
podea ; apoi se îndreaptă repede spre Ruy Blas.) 

„SCENA Il 
Ruy Blas, regina. 
REGINA 
(intrînd) 


Don Cezar | 


RUY BLAS 
(întorcîndu-se, înspăimiîntat, își încheie repede ha- 
latul peste livrea) 


Doamne sfinte! Regina! Ce oroare | 
E prinsă-n cursă | 


(Tare.) 


Doamnă... 


REGINA 
Ce ai? 


RUY BLAS 


Măria ta, 
Cine ţi-a spus aicea să vii ? 


REGINA 


Cum ? Dumneata | 


RUY BLAS 
Eu? 


354” 


REGINA 


Am primit scrisoarea. 


RUY BLAS 
Scrisoarea ? De la cine? 


REGINA 
A ta. 
RUY BLAS 


E-o născocire | 


REGINA 


E scrisă doar de tine. 


RUY BLAS 


Imi vine să mă zvirlu cu capul de pereți ! 
N-am scris nici o scrisoare. 


REGINA 


S-ar zice că regreți. 


Citeşte-o ! 


(Regina scoate din sîn o scrisoare şi i-o întinde lui 
Ruy Blas. Acesta o ia. se apropie de lampă și 
citeşte.) 


23* 

RUY BLAS 
(citind) 


„Un pericol cumplit mă ameninţă. 
Regina vieţii mele e singura-n putință 
Să mă salveze...“ 
(Priveşte scrisoarea cu stupoare, neputînd citi mai 
departe.) 


REGINA 
(continuînd a citi scrisoarea) 


„Dacă se-ndură un minut 
Să vină-n astă seară la mine. Sînt pierdut |... 


“e 


RUY BLAS 
(cu vocea stinsä) 


A, mîrşava trădare | 
REGINA 
(continuînd a citi) 


„Ca să nu fiţi zărită, 
Băteţi în dosul casei în poarta zăvorită 
Şi o să vă deschidă un devotat de-al meu.“ 


RUY BLAS 
(aparte) 
Vai! am uitat de-această scrisoare | 
(Cu o voce teribilă.) 


Fugi | 

REGINA 
Cum ? Eu, 


Să fug, don Cezar? Bine! Ce rău te porți cu mine! 
Ce ţi-am făcut eu oare? 


RUY BLAS 
Ce faci, vai! nu e bine, 
Îţi riști viața, doamnă. 
REGINA 
Viaţa ? Cum ? 
RUY BLAS 
Nu pot 
Să-ţi spun mai mult. 
REGINA 


Vai ! Cezar ! Și prevăzusem tot, 
Trimis-am și-o femeie-nainte de amiază... 


RUY BLAS 


Cu fiecare clipă care înaintează 
Viaţa dumitale se scurge strop cu strop. 
Fugi ! Fugi | 

REGINA 

(tresărind) 

Abia acuma pricep cu care scop 

Vrei să m-alungi. Te-aşteaptă desigur un pericol 
Și vrei să cruţi regina. Nu plec! 

RUY BLAS 


Dar e ridicol ! 
Ce-ţi mai trecu prin minte ! Fugi, doamnă ! Te implor | 


(Aparte.) 


Aici ! La ora asta! Și în capcana lor! 


REGINA 


Nu mi-ai scris tu scrisoarea aceasta ? 


RUY BLAS 
(ridicînd mîiħile către cer, deznădăjduit) 


Doamne sfinte | 
REGINA 
De ce vrei să mă-nlături ? 
RUY BLAS 


Cum să găsesc cuvinte 
Să te conving ? 


REGINA 


Sau poate cumva te-ai răzgîndit? 


RUY BLAS 


Nu ţi-am scris eu. Eu doamnă-s un demon, uri bandit ! 
Această casă-i iadul ! De ce mai şovăi oare? 

Ți s-a întins o cursă, o cursă-ngrozitoare. 

Nu-ntîrzia o clipă. Fugi, pentru Dumnezeu | 

Stii cât îmi eşti de dragă! Că pentru tine, eu — 

Să-mi smulg, aş fi în stare, și inima din mine... 

Ca să te ştiu salvată, iubita mea, pe tine! 

Fugi | , SA 
REGINA 


Cezar |! 


RUY BLAS 
(frămîntat subit de o idee) 


Stai |! În casă aici cînd ai intrat, 
Ți s-a deschis... 


REGINA 


RUY BLAS 


Cine ? 


REGINA 


Nu ştiu. M-a şi mirat. 
Un om mascat din umbră țişni ca o stafie. 


RUY BLAS 


Un om mascat ?! Ce-i asta ? Cine putea să fie? 
Și cum era ? Vorbeşte ! E-o cursă-i străveziu ! 


(Un om îmbrăcat în negru şi mascat apare pe uşa 
din fund.) 

OMUL MASCAT 
Eu sînt |! 


(Işi scoate masca. E don Salust. Regina şi Ruy 
Blas îl recunosc și sînt cuprinși de panică.) 


SCENA III 


Aceiaşi, don Salust. 


RUY BLAS 
Vai! Majestate! Fugi Fugi! 
DON SALUST 
E prea tîrziu 
Acum. Doamna de Neuburg azi nu mai e regină. 
REGINA 
(îngrozită) 
O! Don Salust ! E groaznic! 


DON SALUST 
(arătindu-l pe Ruy Blas) 
E simpla concubină 
A omului acesta ce știu că v-a plăcut, 
REGINA 
Am fost atrasă-n cursă | pula ŢI 

RUY BLAS 
(deznădăjduit) 


O! doamnă, ce-ai făcut ? 


DON SALUST 
(înaintind agale spre regină) 


Vă am în mînă, doamnă. Fatală-mprejurare | 

Vă voi vorbi pe faţă... şi fără supărare, 

Cum? Dau de dumneavoastră, cind noaptea e în toi, 
In camera lui Cezar... şi singuri amindoi ? 

Acest fapt — dacă-i public — formează mărturia 
Care-o să anuleze de drept căsătoria, 

Cînd papa de la Roma va fi înștiințat. 

Cred totuşi că scandalu-ar putea fi evitat... 


(Scoate din buzunar un pergament pe care îl des- 
jăşoară şi-l prezintă reginei.) 


Dacă semnaţi scrisoarea aceasta către rege, 
Pe care i-o voi duce eu însumi se-nţelege. 


(Arătind spre uşă.) 


V-am pregătit în curte-un rădvan. O să găsiți 
Şi două genţi cu galbeni. Vă rog să părăsiţi 
Cit mai e încă vreme şi cît mai iute ţara. 

Veţi trece prin Toledo, apoi prin Alcantara, 
Spre ţara portugheză... sau unde veţi poiti. 
Vreau să vă fac un bine. Vă rog a v-aminti 

Că nimenea nu ştie de-această aventură 
Pină-n această clipă. Ghiciţi ce tevatură 

Va fi-n Madrid cînd ştirea se va împrăștia 
Gindiţi-vă ce faceţi. Sinteţi în mina mea ! 


(Arătind masa pe care se găseşte o călimară.) 


Aveţi pe masă-o pană... aveţi şi călimară... 

REGINA 
(înfrîntă. -înspăimîntată, cade într-un fotoliu) 


Ce să mă fac? Vail 


DON SALUST 


Soarta va li mult mai amară 
De nu-mi daţi semnătura pe care-o solicit. 


(Lui Ruy Blas, care a ascultat nemișcat, ca o sta- 
tuie.) 


Tu n-ai să te amesteci ! Fe fac om fericit ! 
(Reginei.) 
Semnaţi | 


REGINA 
(tremurînd. aparte) 


Ce să fac, Doamne ! 


DON SALUST 
(aplecîndu-se spre dinsa și şoptindu-i la ureche. în 
timp ce îi prezintă o pană) 


Ce-nseamnă strălucirea 
Coroanei, cînd în schimbu-i v-aşteaptă fericirea. 
Chiar dacă pierdeţi tronul, nu-l pierdeţi în zadar. 
In casă sîntem singuri, nu-i nimeni... 
(Incercind să-i pună pana în mină. lără ca regina 
s-o ia sau s-o respingă.) 


Așadar P.. 

(Regina, nehotărită, îl priveşte înspăimîntată.) 


De nu semnaţi scrisoarea, ghiciţi ce vă pîndeşte: 
Scandalul... mănăstirea... 


REGINA 
(istovită) 


Vai! 


DON SALUST 
(arătindu-l pe Ruy Blas) 


Cezar vă iubește. 
E un bărbat de seamă, un nobil curtezan... 
'E descendent din viţa măreţilor Bazan... 
Si e om cu avere; castele, o moșie... 
E duce de Olmedo... 


(Impinge spre pergament mina tremurindă a re- 
ginei, care e gata să semneze.) 


RUY BLAS 
(ca redeşteptat) 


A! Ce ticăloşie ! 
Eu sînt Ruy Blas ! Nu-s Cezar ! Sînt un lacheu infam | 


(Smulge pana din mina reginei şi rupe pergamen- 
tul în bucăţi.) 


N-ai să semnezi nimica ! Destul! Mă sufocam | 


REGINA 


Ce spune? Nu e Cezar? 

RUY BLAS 
(zvîrlindu-şi halatul și apărînd în livrea) 


Sînt Ruy Blas, o slugă 
În slujba-acestui cîine ce vrea să vă distrugă. 


(Intorcîndu-se spre don Salust.) 


M-am săturat de-atitea nelegiuiri. Destul! 

De falsa ta momeală sînt pînă-n git sătul... 

Ca și de fericirea ce spui că mă așteaptă. 
Revolta mea cea veche, în fine, se deşteaptă. 
Am tăinuit prea multe, prea multe grozăvii. 

Nu ! Nu mai sînt părtașul acestor mirșăvii. 

Din noi doi numai tu eşti mișelul şi licheaua ! 
Ai sufletul de slugă! Eu n-am decît livreaua | 


DON SALUST 
(reginei, foarte calm) 


Da. Individu-acesta este lacheul meu: 


RUY BLAS 
(autoritar) 


Destul | Să taci acuma ! 


REGINA 
(cu un strigăt de deznădejde, îrîngîndu-şi mîinile) 


O! Doamne-Dumnezeu | 
DON SALUST 


S-a cam pripit lacheul... cătind sä mă doboare. 


(Incrucișindu-și braţele, obraznic şi crud, cu o voce 
tunătoare.) 

Acuma răzbunarea e mai usturătoare ! 
(Reginei.) 

Cînd va afla Madridul, ce se va minuna ! 

- Aţi vrut să mă distrugeți ? Eu vă voi detrona ! 

Aţi vrut să-nfund exilul 2 Vai! ce nechibzuită ! 

Mi-aţi oferit ca soață o fată din suită ? 


(Izbuenind în ris.) 
= rîndul meu acuma de a vă oferi. 


Lacheul de ibovnic ; el poate deveni 
Si-un soț perfect — cu darul ce-aveţi de a seduce... 


(Ride.) 


sama 


Si cum sînteţi ducesă... va deveni şi duce ! 

i; (Scerîşnind din dinţi.) 

Mi socotit că, sigur, mă veţi extermina ! 

Aţi fost nebună, doamnă, eu vă voi detrona ! 
(În timp ce a vorbit don Salust, Ruy Blas s-a 
strecurat la ușa din fund şi a tras zăvorul; apoi 
se apropie de el pe furiș. pe la spate. In momentul 
cind don Salust dă vltima replică, zvirlind asupra 
reginei privirea sa plină de ură şi triumf, Ruy Blas 
pune mîna pe minerul spadei şi i-o smulge afară 

"din teacă.) 


RUY BLAS 
: (înspăimîntător, cu spada lui don Salust în mînă) 
Ai insultat regina |... Şi-ai pîngărit femeia! 


(Don Salust se precipită la uşa din fund, Ruy Blas 
îi taie calea.) 

E de prisos, căci uşa închisă e cu cheia. 
Marchize, pînă astăzi Satana te-a păzit. 

Dar pofta răzbunării, în fine, s-a trezit | 

Nu te mai smulge-acuma din braţele-mi vînjoase, 
Nici de-ar veni Satana în carne şi în oase. 

Cînd întîlnesc un șarpe, eu îl strivesc în drum. 
Fii liniştit. Nici dracul n-o să mai intre-acum. 

În fine-mi veni rîndul şi mie, excelenţă ! 

Acest om a fost, doamnă, de-o rară insolenţă. 
E-un monstru fără seamăn. Chiar ieri m-a umilit... 
Şi-a bătut joc de mine amarnic. M-a silit 

Să-nchid fereastra. Doamnă, nu știi cu ce durere 
Am îndurat această cumplită decădere. 


(Marchizului.) 


Ţi-ai dat pe față-arama ! Acum ştiu cine ești. 
N-am priceput preă bine ce-anume urmăreșşti. 
Am priceput atita: Că eşti un mizerabil! 

C-ai înjosit regina — un suflet admirabil — 
Fiind şi eu de faţă. Ai fost crud şi nedrept. 
Ce-i uimitor e faptul că te ştiam deştept. 

Dar nu-ţi închipui oare c-o să te las în pace 
Să-ţi faci mendtele-n voie, cum vrei şi cum îţi place! 
Cînd cineva comite un act injurios, 

Un act atit de josnic, de laş, de odios, 

Oricine : nobil, slugă, un om de rînd din piaţă, 
E-ndreptăţit să-i senipe sentinţa drept în faţă, 
Să ia în mîn-o spadă, o bardă, un pumnal... 
Am fost valet, seniore... pot fi şi criminal | 


REGINA 
Să nu-l loveşti | Opreşte | 

RUY BLAS 


Vă cer umil iertare. 
Afacerea aceasta de mirşavă trădare, 
O lămuresc eu singur, acum, aicea, eu! 


(TI împinge pe don Salust spre încăperea alăturată.) 


Hai, du-te şi te-nchină întîi lui Dumnezeu | 


DON SALUST 


Comiţi o crimă ! 
RUY BLAS 
Moituri ! 
DON SALUST 


(dezarmat, zvîrlind o privire plină de ură și de fu- 
rie în jurul lui) 


Aveam o panoplie ! 
O armă ? Dă-mi o spadă! 


RUY BLAS 


Ei, asta-i chiar hazlie! 
Marchize, am eu oare aspect de gentilom, 
Ca să mă bat cu spada ? Sint un pîrlit de om, 
Un biet valet ce uşa o-nchide şi-o deschide, 
O slugă ce serveşte... dar care şi ucide ! 
Căci vei muri, seniore, acum, de mîna mea... 
Aşa cum moare-un cîine... cum moare o lichea ! 


A REGINA 
Vai! lartă-l | 

RUY BLAS 
(înhăţindu-l pe don Salust şi adresîndu-se reginei) ` 
Fiecare la rindu-i se răzbună. 
Nici îngerul pe diavol de-acum nu-l mai îmbună 1 


DON SALUST 
(strigind) 


Sării! Săriţi! 
REGINĂ 
(în genunchi) 


(9. “fartţăzlrl 


RUY BLAS x 
(ridicind spada asupra lui don Salust) 


Cu tine am isprăvi! 


DON SĂLUST 
(zbătindu-se şi ţipind) 


Săriţi! Mor! Mă omoară ! 


RUY BLAS 
(împingîndu-l spre încăperea alăturală) 
Da, mori! Mori pedepsit! 
(Dispar în camera de alături. Uşa se închide in 


urma lor.) 

REGINA 
(pe jumătate moartă, prăbuşindu-se într-un fotoliu) 


E groaznic! 


(Un moment -de îniricoşătoare tăcere. Apoi Ruy 
Blas intră din nou în scenă, palid, transiigurat, 
fără spadă.) 


SCENA IV 


Ruy Blas, regina. 


(Ruy Blas se îndreaptă spre regină, clătinindu-se, 

ca beat. Regina a rămas împietrită. Ruy Blas cade 

în genunchi, cu ochii în pămînt, neîndrăznind să 
ridice spre dinsa.) 


RUY BLAS 
(cu o voce gravă) 


Nu m-apropii. Permiteţi, majestate 


Să vă vorbesc pe fațä şi cu sinceritate, 

Nu-s vinovat atila cît poate s-ar părea. 

Această crimă — sigur — oricît aș protesta — 
Apare ca o faptă smintită, scelerată. 

Nu sînt un om netrebnic. Mi-e inima curată. 
Dar dragostea aceasta m-a ros, m-a mistuit. 
Eu nu-ncere să mă apăr. Ştiu c-ar fi trebuit 

Să caut-o altă cale. Greşeala-i săvirşită. 

O! V-am iubit cu-alita. pasiune nesfirşită... 


REGINA 


Te rog... 

RUY BLAS 
(în genunchi) 


Nu ! Nu vă temeți. N-am să mă apropii. Jur! 
Vă voi vorbi pe fațä şi fără înconjur. 
V-asigur, majestate, că n-am suflet de fiară. 
De azi de dimineaţă şi pînă-acum spre seară 
Am hoinărit pe uliți, cu capu-ncovoiat. 
Alături de spitalul ce l-aţi întemeiat, 
Simţii cum o femeie cu pletele cărunte 
S-apropiă 'să-mi şteargă sudoarea de pe frunte. 
O! Doamne, fie-ţi milă, ca şi în alte dăţi... 
Căci inima din mine se rupe în bucăţi | 
REGINA 
Ce vrei ? 
RUY BLAS 
(împreunîndu-şi mîinile) 


Vă cer iertare cu toată desperarea. 


REGINA 
Al Nul 
RUY BLAS 
Nu ? 
(Se ridică şi se îndreaptă spre masă.) 
Sigur ? 
REGINA 


Sigur | 


RUY BLAS 
(ia sticluța de pe masă, o duce la gură și toarnă 
conţinutul pe gît) 


Atunci... tu ești salvarea ł 
REGINA 
(ridicîndu-se din fotoliu şi alergînd spre el) 
Ce faci ? 
RUY BLAS 
(punînd sticluța pe masă) 


Nimic. Durerea c-o clipă o scurtez. 
In timp ce tu mă blestemi, te binecuvîntez. 


REGINA 
(copleşită de durere) 


O! Ce-ai făcut, don Cezar? 


RUY BLAS 


Cînd mă gîndesc, iubito, 
lubirea noastră mare cum aş îi-mpodobit-o 1... 


REGINA 


Ce-a fost în sticla-aceea ? Răspuride ! Îţi vorbesc! 
Răspunde-o dată, Cezar ! Te iert şi te iubesc | 


RUY BLAS 


Eu sînt Ruy Blas, nu-s Cezar. 

REGINA 
(Inîndu-l în braţe) 


Ruy Blas, nu mă răpune! 
Îţi poruncesc ! Vorbeşte ! Ce-a fost în sticlă ? Spune! 
Nu cred c-a fost otravă! Nu! Nu... 


RUY BLAS 
Ba ai ghicit, 
A fost... a fost otravă..: şi mă simt fericit! 
(Ținind-o pe regină în braţe, cu ochii spre cer.) 


Ingăduie, tu, Doamne — justiţie divină — 
Să binecuvînteze-un lacheu... pe o regină... 
Ce mingiie un suflet... un suflet ce trăia 

De dorul ei... şi care`se stinge pentru ea! 


REGINA 


Eu l-am ucis! Eu, Doamne ! Ce chin! Nenoroeitul ! 
Doar te iertasem, Cezar... 


RUY BLAS 
Era la fel sfîrşitul. 
(Vocea i se stinge. Regina sprijinindu-l.) 
Viața-nsemna... tot moarte ! Adio! Mă sfirşesc | 
(Arătîndu-i uşa.) 
Fugi! Fugi de-aici, fubito ! 


(Se prăbuşeşie.) 

REGINA 
(zvîrlindu-se asupra lui și dind un țipăt) 


Ruy Blas! 


RUY BLAS 
(pe punetul de a-şi da sufletul, se redeşteaptă cînd 
își aude numele) 


Îți mulțumese | 

